തിരുവനന്തപുരം ക്രോണിക്കിള്: ഗതികെട്ടവന് മൊട്ടയടിച്ചാല്...\nരാവിലെ എണീറ്റ് കണികാണാന് ഒരു കൃഷ്ണന്റെ പടം ഞാനെന്റെ റൂമില് വച്ചിരുന്നു. അതായത്, ഞാന് കണ്ണ് തുറക്കുമ്പോള് എന്റെ നേരെ എതിരെയുള്ള ചുമരില് കൃഷ്ണനും രാധയും. ബാച്ചിലേഴ്സിന്റെ റൂം അല്ലെ, കൃഷ്ണന്റെ പടത്തിന്റെ നേരെ എതിരെ മനീഷാകൊയ്‌രാളയുടെ ഒരു ഡിങ്കോള്‍ഫി പടവും ഉണ്ട്.\nപതിവ് പോലെ രാത്രി ഞാന് കിടന്നുറങ്ങി. റൂമിലെ മറ്റ് പരിവാരങ്ങള് ഉറങ്ങീട്ടില്ല. അവിടെ രണ്ടാമത്തെ റൌണ്ട് തുടങ്ങുന്നതേ ഉള്ളൂ. അതു തീരണമെങ്കില് മിനിമം രണ്ട് മണിയെങ്കിലും ആകും എന്നത് ഉറപ്പുള്ളത് കൊണ്ടും, എനിക്ക് അടുത്ത ദിവസം രാവിലെ ഒരു കാള് ഉണ്ടായിരുന്നതിനാലും പയ്യെ സ്കൂട്ട് ആയി വന്ന് കിടന്നതാണ്.\nരാവിലെ ഉണര്‍ന്ന് ആദ്യം കണ്ടത് മനീഷയുടെ സ്താവര ജംഗമങ്ങളാണ്. ഈസ്സ്രാ... ഞാന് ഞെട്ടി. ഇതെന്താ ഇങ്ങനെ? രാത്രി വല്ല ഭൂകംബവും ഉണ്ടായോ ആവൊ... ഞാന് കിടന്നതിന്റെ നേരെ ഓപ്പസിറ്റ് ദിശയിലാണ് ഇപ്പോള് കിടക്കുന്നത്. ഇന്നലെ രാത്രി വെള്ളമടിച്ചവന്മാര് എന്റെ ഒരു ദിവസം കോഞ്ഞാട്ടയാക്കാന് ചെയ്ത പണിയാണ്. എന്നെ പൊക്കി എതിര് ദിശയില് കിടത്തി.(പടം മാറ്റി വച്ചാല് പോരായിരുന്നോ എന്ന് നിങ്ങള് ചോദിക്കും. എല്ലാം ഭയങ്കര ഈശ്വര വിശ്വാസികളാ. വെള്ളമടിച്ച് കൃഷ്ണനെയല്ലാ, കൃഷ്ണന്റെ പടം പോലും തൊടില്ല!) എന്തായാലും മനീഷയുടെ ലത് കണ്ടുകൊണ്ട് ഞാന് കൃഷ്ണ ഭഗവാനെ വിളിച്ചു. പുള്ളി എന്ത് കരുതിക്കാണുമോ ആവോ!\nഎന്തായാലും പല്ല് തേയ്ക്കാം... നേരെ വാഷ്ബേസിനടുത്ത് പോയി. അവിടെ കണ്ടത് ഞാന് ഞെട്ടി. എന്റെ ബ്രഷ് വച്ച് ഏതോ പുന്നാരമോന് തല ചീകുന്ന ചീപ്പ് ക്ലീന് ചെയ്തിരിക്കുന്നു... ശരി, ബ്രഷ് വേണ്ട കൈ കൊണ്ട് തേയ്ക്കാം. പേസ്റ്റ് തപ്പിയപ്പോള് ഒരുത്തന് പറഞ്ഞു, അത് അച്ചാറ് കുപ്പിയില് ഉണ്ടെന്ന്. ങേ അച്ചാറ് കുപ്പീലൊ? പറ്റിയത്, ഇന്നലെ ഏതോ ഒരു അലവലാതി, വെള്ളമടിച്ച് ഡന്‍സ് ചെയ്തപ്പോള്, പേസ്റ്റിന്റെ റ്റ്യൂബില് ചവിട്ടി. പേസ്റ്റ് മൊത്തം റ്റ്യൂബിനു പുറത്ത്. പിന്നെ എല്ലാം കൂടി വഴിച്ച് അച്ചാറ്കുപ്പിയില് ആക്കി വച്ചിരിക്കുന്നു. അതു കഴുകാത്തകുപ്പി. ഈശ്വരാ...\nകുളിക്കാം. ബാത്ത്‌റൂമില് കാലെടുത്ത് വച്ചതും, ഏതോ ഒരു അജ്ഞാത ശക്തി എന്റെ കാലും വലിച്ചോണ്ടങ്ങു പോയി. വീണിതല്ലോ കിടക്കുന്നു ധരണിയില് ശിവ ശിവ... പണ്ടാരാണ്ടോ ഒരു ബാത്ത്‌റൂം വീഴ്ച്ച പോസ്റ്റ് ഇട്ടിരുന്നു. അതിന്റെ മറ്റൊരു വേര്‍ഷന് ആയിരുന്നു. നടുവെട്ടി അവിടെത്തന്നെ കിടന്നു കുറേ നേരം. ഒരു വിധത്തില് തലപൊക്കി നോക്കിയപ്പോള് ആ ശക്തി എന്തായിരുന്നു എന്ന് മനസ്സിലായി. 150 ഗ്രാമിന്റെ ലക്സ് സോപ്പ്... കോപ്പ് എന്തായാലും കിട്ടി. വല്ലചാലും കുളിച്ച് വന്ന് എന്റെ വി ഐ പി എവിടെപ്പോയി തപ്പിയപ്പോള് ഞാന് വീണ്ടും ഞെട്ടി. ഇന്നലെ വാള് വച്ചത് തുടക്കാനെടുത്തു! ബാക്കി ഉള്ളതെല്ലാം വെള്ളത്തില് മുക്കുകയും ചെയ്തു. പിന്നെ ഉറങ്ങികിടന്ന ഒരുത്തനെ പൊക്കി, കടയില് പറഞ്ഞ് വിട്ടു. സാധനം വാങ്ങാന്. അവന് കുറേ കറങ്ങി എവിടുന്നോ ഒരെണ്ണം ഒപ്പിച്ചു. രാവിലെ വല്ല കടയും തുറന്നാലല്ലേ?! അവനെ കാത്ത് നിന്ന ഗാപ്പില് എന്റെ ലവള് വിളിച്ചു. എന്തോ കണ കുണാ പറയാനാണെന്ന് മനസ്സിലായപ്പോള് ഞാന് പറഞ്ഞു, ഇപ്പൊ തിരക്കിലാ, പിന്നെ വിളിക്കാമെന്ന്.\nഎന്തായാലും ശകലം സമയമുണ്ടല്ലോ ഒന്ന് മെയില് ചക്കാം. മഷീന് ഓണാക്കി. പെട്ടെന്ന് സുല് അണ്ണന് അവിടെ വന്നോ എന്ന് തോന്നിക്കത്തക്കവണ്ണം ഒരു “ഠേ” ശബ്ദം കേട്ടു. യൂ പീ എസ്സ് അന്ത്യ ശ്വാസം വലിച്ച ശബ്ദമായിരുന്നു അത്. റൂം മൊത്തം വൊയര് കരിഞ്ഞ നാറ്റം. ഉറങ്ങിക്കിടന്നവരൊക്കെ ഉറക്കത്തില് തന്നെ തെറി പറഞ്ഞു. പാവം എന്റെ അച്ഛനും അമ്മയും. പിന്നെ ഞാന് ആ റൂമില് നിന്നില്ല. അടുക്കളയില് ചെന്ന് ഒരു പായ്ക്കറ്റ് മാഗി വെന്ത് തിന്നാം എന്ന ഐഡിയായും ഇട്ട് പോയി. ചീനച്ചട്ടിയുടെ ചെവിയില് പിടിച്ച് പയ്യെ പൊക്കി. അതിന്റെ മാക്സിമം ഹൈറ്റില് എത്തിയപ്പോള്, ചീനച്ചട്ടിയുടെ ബോഡിയും ചെവിയും വേര്‍പെട്ടു. ഏതോ ചൈനാക്കാരന്റെ പേരു പറയുന്ന പോലെ ചീനച്ചട്ടി താഴെ വീണു. അതിനും ആരാണ്ടോ എന്താണ്ടോ പറഞ്ഞു. ഇരുന്ന കാരറ്റൊക്കെ അരിഞ്ഞു. ചീനച്ചട്ടിയില് എണ്ണ ചൂടാക്കി അതിലേക്കിട്ടു, ഉപ്പിട്ടു, വഴറ്റി. ഒന്നര ഗ്ലാസ്സ് വെള്ളം ഒഴിച്ചു. മാഗിയുടെ ഡെപ്പി തുറന്നു. ഞാന് വീണ്ടും ഞെട്ടി. മാഗ്ഗി മാത്രമേ ഉള്ളൂ. അതിന്റെ മസാല ഇല്ല. അതും രാത്രി ടച്ചിങ്സിനെടുത്തു. ഇതിന്റെ ഷോക്കില് നിന്നും എന്നെ ഉണര്‍ത്തിയത് കാരറ്റ് കരിഞ്ഞ നാറ്റമായിരുന്നു.\nപാത്രം കഴുകി കമിഴ്ത്തിയപ്പോളേക്കും പോയവന് തിരിച്ചെത്തി. അവന് തന്ന ആ കൌപീനവും ഉടുത്ത് ബാക്കി ഡ്രസ്സിങ്ങും ഒക്കെ കഴിഞ്ഞു മുടി ചീകാന് അലമാരയിലെ കണ്ണാടിയുടെ മുന്നിലെത്തി. കൊള്ളാം സ്മാര്‍ട്ട്. കറുത്ത് പാന്റ്, നീല ഷര്‍ട്ട്. അപ്പോളതാ ഒരുത്തന് ഉറക്കച്ചടവോടെ വന്ന്, ഒരു പ്രകോപനവും ഇല്ലാതെ അലമാരക്കിട്ടൊന്ന് തൊഴിച്ചു. അലമാരയുടെ മുകളിലിരുന്ന ഒരു പൊടിപിടിച്ച കാര്‍ഡ്ബോര്‍ഡ് പെട്ടിയും, അതിനടുത്തിരുന്ന വലിയ തുളകളിട്ട നൈസിലിന്റെ കുപ്പിയും എന്റെ മേല് വന്നു പതിച്ചു. തലയിലും ഉടുപ്പിലും ഒക്കെ മാറാലയും വലയും. പാന്റില് നൈസില്. ഇന്നത്ത് ദിവസം ഊഗ്രന്. എന്ന് ഞാന് മനസ്സില്‍പ്പറഞ്ഞ് വീണ്ടും ഡ്രസ്സ് മാറി, അലമാരയില് നിന്നും കുറേ മാറി നിന്ന് തല ചീകി. ഓടി ചെന്ന് സോക്സും ഷൂസും ഇട്ടു. ബായ് ടാ എന്ന് റൂമിനുള്ളിലേക്ക് വിളിച്ച് പറഞ്ഞ് ഞാന് സ്റ്റെപ്പില് കാലെടുത്ത് വച്ചതും, എസ്കലേറ്ററില് ഇറങ്ങും പോലെ ശടപടശടപടശടപടാന്നങ്ങു താഴോട്ട് പോയി. കൂടെ എന്റമ്മോ എന്നൊരു നെലോളിയും. ഇത്രയും നടന്നിട്ടും എന്റെ കൂട്ടുകാര് ഒറ്റയൊരുത്തന് പോലും പുറത്തേക്ക് വന്നില്ല. പിന്നെ ഞങ്ങടെ എതിര് ഫ്ലാറ്റിലുള്ള3സ്ത്രീ രത്നങ്ങള് വന്ന് എന്നെ പൊക്കി സ്റ്റെപ്പില് ഇരുത്തി. നല്ല ചമ്മിയ മുഖത്തോടെ - തേങ്ങ്‌സ് എന്ന് പറഞ്ഞ് എണീക്കാന് ശ്രമിച്ചപ്പോള് ഒരു കാര്യം മനസ്സിലായി. എങ്ങനെയോ എന്റെ ഷര്‍ട്ടിന്റെ കുറച്ച് ഭാഗം കീറിപ്പോയി. പിന്നെ വീണ്ടും അത് മാറ്റി, വളരെ സൂക്ഷിച്ച് ഞാന് താഴെ ഇറങ്ങി.\nഅല്ലെങ്കില് കോവില്‍പ്പട്ടി ബസ്റ്റാന്‍ഡിലെ ഈച്ചപോലെ പറക്കുന്ന ഓട്ടോ ഒരെണ്ണം പോലും കാണാനില്ല. ശരി നടക്കാം. ഒരു 20 അടി നടന്നുകാണും. എവിടെനിന്നെന്നറിയില്ല. മഴ ശ്ശറേന്നങ്ങു പെയ്തു. റോഡ് ക്രോസ്സ് ചെയ്തു കോട്ടാക്ക് സെക്യൂരിറ്റീസിന്റെ ലോഞ്ചില് നില്‍ക്കാമെന്ന് കരുതി വലത്തോട്ട് തിരിയുന്നതിന് ഒരു 50 മില്ലി സെക്കന്‍ഡ് മുന്‍പ്, കുറേ റ്റൂ വീലറുകളും, കാറുകളും വന്നങ്ങ് നിറഞ്ഞു. പിന്നെ മഴയും നനഞ്ഞ് ഓഫീസിലെത്തി. എന്റെ ഐ.പി.എല്.സി കോഡ് എഴുതിയ പേപ്പര് നോക്കിയപ്പോള്, മഴ നനഞ്ഞ്, എഴുതിയതൊക്കെ മാഞ്ഞ് പോയിരുന്നു.\nപിന്നെ മാനേജരെ വിളിച്ച് പുള്ളീടെ കോഡ് വാങ്ങി, അമേരിക്കാക്കയിലുള്ള ക്ലയന്റിനെ വിളിച്ചപ്പോള്, ആ പുല്ലന് പറയുന്നു:“I am feeling very sleepy, we can talk day after tomorrow”.\nമനീഷയുടെ സുന പറ്റിച്ച പണിയേ...\nകൃഷ്ണാ ഗുരുവായൂരപ്പാ... ശത്രുവിന് പോലും ഈ ഒരവസ്ഥ കൊടുക്കല്ലേ...\nPosted by Santhosh Janardhanan at 6:31 PM\nശ്രീജിത്തിന് മാത്രമല്ല, എനിക്കും ഇങ്ങനെയൊക്കെ സംഭവിക്കുന്നു!!\nഇതൊക്കെ എവിടെ ചെന്ന് നിക്കുമോ എന്തോ?!\nചാത്തനേറ്: അന്ന് നീ കിടന്ന സ്ഥലത്ത് സാധാരണ കിടക്കാറുള്ളവന് നീ പെര്‍മനന്റായി വച്ച പാര(നീയല്ലേ മനീഷ പടം കൊണ്ടവിടൊട്ടിച്ചത്) ഒരു ദിവസം അവന് തിരിച്ച് തന്നു മൊതലും പലിശേം അടക്കം എന്നങ്ങട് വിചാരിച്ചാ മതി .:)\nപൊന്നമ്പലേ, നീ അനുഭവിച്ചതൊന്നും പോരാ. നിനക്കിനിയും കിട്ടണം ദുഷ്ടാ. മനീഷയുടേ ലത്,ലിത് എന്നു പറഞ്ഞതല്ലാതെ ആ ഫോട്ടോ ഒന്ന് സ്കാന് ചെയ്ത് ഇട്ടില്ലല്ലോ. ഇനിയും അനുഭവിക്കും.\nഅയച്ച ലോഡില് ബഗ്ഗ് കയറും. വേഗം ബാച്ചീസില് ആ പടം ഇടൂ വത്സാ :)\nനാക്കെടുത്ത് വളയ്ക്കാതെഡേയ്... വെള്ളിയാഴ്ച ഒരെണ്ണം അയച്ചിട്ട് ഇതു വരെ മെയില് ഒന്നും വന്നില്ല. അതിന്റെ ടെന്‍ഷനിലാ ഞാന്. :‘(\nനല്ല ബസ്റ്റ് ടൈം മച്ചാ...\nkollam.. nalla sakunam.\nബാംഗ്ലൂരായിരുന്നപ്പോള് ബാച്ചി നിലയത്തില് ഒരു കലണ്ടറിന്റെ പിന്നിലായിരുന്നു ലത്. ഒരിക്കല് ആരുടേയോ അമ്മായി വന്ന് കലണ്ടറിന്റെ പിറകില് പഞ്ചാംഗം കാണും എന്ന് പറഞ്ഞ് തടയാന് കഴിയുന്നതിന് മുമ്പ് മറിച്ച് നോക്കി. പാവം പഞ്ച അംഗം ഒന്നും കണ്ട് കാണില്ല ഒന്നോ രണ്ടോ കണ്ട് കാണും. :-)\nവിരോധം ഉള്ളവര്‍ക്കെല്ലാം ആ മനീഷ പടം ഒരോ കോപ്പി കൊടുക്കു!\nഡിങ്കാ, നീ ചോദിച്ചത് കൊണ്ട് മാത്രം ഞാന് ആ പടം പോസ്റ്റ് ചെയ്യുന്നു.\nഇതു മുഴുവനും സംഭവിച്ചതു തന്നെയോ???\nഎന്തായാലും രസകരമായ വിവരണം...\nഅപാര ഓര്‍മ്മശക്തി, എന്റെ പൊന്നൂ!\nപൊന്നലമ്പാ..ഒരു കാര്യം മനസ്സിലായി നിനക്കാകെ ഒരു വി.ഐ.പി യേ ഉള്ളൂ അല്ലേ..നീ കോള് ഉള്ള ദിവസം മാത്രമേ അതിടാറുള്ളോ..? ശീലമില്ലാത്ത ഓരോന്ന് ഇട്ടോണ്ടു സ്റ്റെപ്പിറങ്ങിയാല് ആരും തലേം കുത്തി വീണുപോകും...\nപിന്നെ നിന്നെ വിളിച്ച ലവളെ എനിക്കു മനസ്സിലായി..സാര് ഫോണ് ബില്ലടച്ചിട്ടില്ല..ഇന്നടച്ചില്ലെങ്കില് കണക്ഷനൂരും എന്നൊക്കെ പറഞ്ഞല്ലേ..ലവളങ്ങനാ..\n[ഒരു മാതിരി കോപ്പിലെ പണി കാണിക്കരുത്..ആ ലിങ്ക് പോണില്ലാന്ന്..ബ്ലോക്കി..]\nമനീഷ രസകര :-)\nരാവിലത്തെ കണി നന്നല്ലെങ്കില് ഇങനെയുമോ..\n(മനീഷയുടെ പഴയ പടം മാറ്റി, പുതിയ വല്ലതും വയ്കൂ)\nഇരുട്ടത്തെടുത്താല് മനിഷാകൊയ്‌രാളയും , ഗിരിജാപ്രസാദ് കൊയ്‌രാളയും ഒരു പോലിരിക്കും പൊന്നംബലമേ.. എന്നെ പറ്റിച്ച നിനക്കിനിയും കഷ്ടകാലപ്പെരുമഴക്കാലം!\n:)) ആ പടം മാറ്റിയേക്കു.. ആരെങ്കിലും കണ്ടാല് മോശല്ലെ? ഇത്രയൊക്കെ പറ്റിയിട്ടും ബുദ്ധി തെളിയുന്നില്ലെല്ലൊ എന്നൊര്‍ത്തിട്ടാ എനിക്ക്...\nഅപ്പൊ, എല്ലാ ഞരമ്പ് രോഗികളും ഓടിച്ചെന്ന് ആ പടം കണ്ടു അല്ലെ?\nകണ്ടോരൊക്കെയൊന്ന് മാറി നിന്നാട്ടെ...\nകാണാത്തോരൊക്ക്യൊന്ന് കേറി നിന്നാട്ടെ...\n@ഉണ്ണിക്കുട്ടന്: കറകറക്റ്റ്... ഹച്ചില് നിന്നുമാണ് വിളിച്ചത്!\n@ഓരോ കാപ്പി മാത്രമാക്കണ്ട... കൂടെ ഓരോ പ്രിയം‌വടയും കൊടുക്കാം...!\n@ഡിങ്കന്‍സ്: ഇത് പണ്ട് ചാത്തന് ജിമ്മില് വച്ച് പറഞ്ഞപോലെ, “ഇരുട്ടത്ത് ചാത്തനും അര്‍നോള്‍ഡും തമ്മിലെന്താ വ്യത്യാസം?”\n@ഇക്കൂ: ബാക്കിയുള്ള ആഭാസന്മാരും കണ്ട് ആസ്വദിക്കട്ടെ, മനീഷയുടെ പടം!\nഎന്റെ പൊന്നമ്പലമേ, തനിക്ക് അലഭ്യലഭ്യശ്രീ കിട്ടിയതാ...ഇനി മൊത്തം ജീവിതം ഇങ്ങിനെ ആയിരിക്കും :)


ആലപ്പുഴ - കിഴക്കിന്റെ വെനീസ് ~ കേരള സഞ്ചാരി\nPosted By: Abdu Rahiman - 10:00:00 PM\nവള്ളം കളിയുടെ നാട്\nആലപ്പുഴയിലെ മറ്റൊരു കാഴ്ചയാണ് വള്ളംകളി. വിദേശ വിനോദസഞ്ചാരികളെ കൂടുതലായി ആകര്‍ഷിയ്ക്കുന്ന ഒന്നാണ് എല്ലാവര്‍ഷവും ഇവിടെ നടക്കാറുള്ള വള്ളംകളികള്. എല്ലാവര്‍ഷവും പുന്നമടക്കായലില് നടക്കുന്ന നെഹ്രു ട്രോഫി വള്ളം കളിയ്ക്കാണ് ജനപ്രീതി കൂടുതല്. ആലപ്പുഴയിലെ വിവിധ പ്രദേശങ്ങളിലുള്ള ചുണ്ടന് വള്ളങ്ങളാണ് വള്ളംകളിയില് പങ്കെടുക്കുന്നത്. ഒരിക്കല് ഇന്ത്യയുടെ ആദ്യ പ്രധാനമന്ത്രിയായിരുന്ന ജവഹര്‍ലാല് നെഹ്രുവിന്റെ കേരളസന്ദര്‍ശനത്തോടനുബന്ധിച്ച് സംസ്ഥാന സര്‍ക്കാര് പ്രത്യേകമായി ഒരുക്കിയ ചുണ്ടന്‍വള്ളംകളി മത്സരത്തോടെയാണ് നെഹ്രു ട്രോഫി വള്ളം കളി ആരംഭിയ്ക്കുന്നത്.\n1952 ലായിരുന്നു ഈ മത്സരം നടന്നത്. വള്ളങ്ങളുടെ മത്സരം കണ്ട് ആവേശം പൂണ്ട നെഹ്രു സുരക്ഷാക്രമീകരണങ്ങളെല്ലാം മറികടന്ന് ജയംനേടിയ വള്ളത്തില് ചാടിക്കയറി. നെഹ്രുവിന്റെ ഈ പ്രവൃത്തി തങ്ങള്‍ക്കുള്ള അംഗീകാരമായി കണക്കാക്കിയ വള്ളംകളിക്കാര് ചുണ്ടന് വള്ളങ്ങളുടെ അകമ്പടിയോടെ അദ്ദേഹത്തെ കൊച്ചിവരെ എത്തിച്ചു യാത്രയാക്കുകയാണുണ്ടായത്.\nദില്ലിയില് തിരിച്ചെത്തിയ നെഹ്രു വെള്ളിയില് തീര്‍ത്ത ചുണ്ടന് വള്ളത്തിന്റെ മാതൃകയില് സ്വന്തം കയ്യൊപ്പ് ചേര്‍ത്ത് കേരളത്തിലേയ്ക്ക് അയച്ചു. ഈ മാതൃകയാണ് ഇന്നും വള്ളംകളിയിലെ വിജയികള്‍ക്ക് നല്‍കുന്ന നെഹ്രു ട്രോഫി. ആദ്യകാലത്ത് പ്രൈംമിനിസ്റ്റേര്‍സ് ട്രോഫി എന്നായിരുന്നു വള്ളംകളി മത്സരം അറിയപ്പെട്ടത് എന്നാല് പിന്നീട് 1969ല് കപ്പിന്റെ പേര് നെഹ്രു ട്രോഫി എന്നാക്കി മാറ്റുകയാണുണ്ടായത്.\nഎല്ലാവര്‍ഷവും ഓഗസ്റ്റ് മാസത്തിലെ രണ്ടാമത്തെ ശനിയാഴ്ചയാണ് ഈ ജലവിനോദം അരങ്ങേറുന്നത്. ഇക്കാലത്ത് ഇവിടെ വമ്പന് തിരക്കാണ് അനുഭവപ്പെടാറുള്ളത്.\nവിനോദത്തിനിടെ അല്‍പം ആത്മീയതയും\nവിനോദയാത്രകള്‍ക്കിടെ ആത്മീയകേന്ദ്രങ്ങള്‍കൂടി കാണാനാഗ്രഹിയ്ക്കുന്നവരാണ് പലരും. അത്തരക്കാരെയും ആലപ്പുഴ നിരാശപ്പെടുത്തില്ല. അമ്പലപ്പുഴ ശ്രീകൃഷ്ണ ക്ഷേത്രം, മുല്ലയ്ക്കല് രാജേശ്വരി ക്ഷേത്രം, ചെട്ടികുളങ്ങര ഭഗവതി ക്ഷേത്രം, മണ്ണാറശാല നാഗരാജ ക്ഷേത്രം, എടത്വ പള്ളി, സെന്റ് ആന്‍ഡ്രൂസ് ചര്‍ച്ച്, സെന്റ് സെബാസ്റ്റ്യന്‍സ് ചര്‍ച്ച്, ചമ്പക്കുളം പള്ളി എന്നുതുടങ്ങി ഒട്ടേറെ ആരാധനാലയങ്ങളുണ്ട് ഈ നാട്ടില്. ക്രിസ്തുമതപ്രചാരണാര്‍ത്ഥം തെക്കേ ഇന്ത്യയിലെത്തിയ ക്രിസ്തു ശിഷ്യന് സെന്റ് തോമസ് ആലപ്പുഴയിലും സന്ദര്‍ശനം നടത്തിയിട്ടുണ്ടെന്നാണ് വിശ്വസിക്കപ്പെടുന്നത്.\nഅതുകൊണ്ടുതന്നെ ക്രിസ്ത്യാനികളുടെ പ്രധാന തീര്‍ത്ഥാടന കേന്ദ്രങ്ങളില് ഒന്നാണിവിടം. പുരാതനകാലത്ത് ബുദ്ധമതത്തിന് ഏറെ വേരോട്ടമുണ്ടായിരുന്ന സ്ഥലമായിരുന്നു ആലപ്പുഴ. ഇപ്പോള് ആ സുവര്‍ണകാലത്തിന്റെ അധികം ശേഷിപ്പുകളൊന്നും ഇവിടെ കാണാന് കഴിയില്ലെങ്കിലും അമ്പലപ്പുഴയ്ക്കടുത്തായി ബുദ്ധന്റെ ഒരു പ്രതിമകാണാം. കറുത്ത സ്ലേറ്റുകല്ലില് തീര്‍ത്ത പ്രതിമ കരുമാടിക്കുട്ടന് എന്നാണ് ഇത് അറിയപ്പെടുന്നത്. ഒന്‍പതാം നൂറ്റാണ്ടിലോ പത്താം നൂറ്റാണ്ടിലോ സ്ഥാപിയ്ക്കപ്പെട്ടതാണിതെന്നാണ് ചരിത്രകാരന്മാര് പറയുന്നത്. പ്രതിമയുടെ പകുതിഭാഗം മാത്രമേയുള്ളു, മദമിളകിയ ഒരു ആനയുടെ ആക്രമണത്തില് തകര്‍ന്നതാണ് പകുതി ഭാഗമെന്നാണ് പറയുന്നത്.\nആലപ്പുഴയിലെ പ്രധാന കേന്ദ്രങ്ങള്\nആലപ്പുഴ സന്ദര്‍ശിയ്ക്കുമ്പോള് തീര്‍ച്ചയായും പോയിരിക്കേണ്ട ഒരു സ്ഥലമാണ് പാതിരാമണല്. മുഹമ്മ പഞ്ചായത്തില് വേമ്പനാട്ട് കായലില് സ്ഥിതിചെയ്യുന്ന മനോഹരമായ ഒരു ചെറുദ്വീപാണിത്. മുഹമ്മ-കുമരകം ജലപാതയിലാണ് ഈ തുരുത്ത്. ദേശാടനപ്പക്ഷികളുടെ താവളമെന്ന നിലയ്ക്കാണ് പാതിരാമണല് ശ്രദ്ധിക്കപ്പെടുന്നത്.\nമറ്റൊരുസ്ഥലത്തും കാണാന് സാധ്യതയില്ലാത്തത്രയും തരത്തില്‍പ്പെട്ട പക്ഷികളാണ് ഈ തുരുത്തില് എത്താറുള്ളത്. പക്ഷിനിരീക്ഷകരെ സംബന്ധിച്ച് പറുദീസയാണ് കുമരകം പക്ഷിസങ്കേതവും പാതിരാമണലും. ഇവയോട് ചേര്‍ന്ന് പലതരം റിസോര്‍ട്ടുകളും മറ്റും പ്രവര്‍ത്തിച്ചുവരുന്നുണ്ട്. തെങ്ങുകളും പലതരം കണ്ടല്‍ച്ചെടികളും നിറഞ്ഞ ഈ പ്രദേശം കാണേണ്ട കാഴ്ചതന്നെയാണ്.\nനവംബര്-ഫെബ്രുവരി മാസങ്ങള്‍ക്കിടയിലുള്ള കാലമാണ് ആലപ്പുഴ സന്ദര്‍ശനത്തിന് അനുയോജ്യം. ഇന്ത്യയുടെ ഏത് ഭാഗത്തുനിന്നും റോഡുമാര്‍ഗ്ഗവും, റെയില്‍മാര്‍ഗ്ഗവും ഇവിടെയെത്താം. കൊച്ചി അന്താരാഷ്ട്ര വിമാനത്താവളമാണ് ആലപ്പുഴയ്ക്ക് ഏറ്റവും അടുത്തുള്ളത്. ദേശീയ പാത 47 കടന്നുപോകുന്നത് ആലപ്പുഴ നഗരത്തിലൂടെയാണ്. രാജ്യത്തിന്റെ വിവിധ ഭാഗങ്ങളില് നിന്നുവരുന്ന തീവണ്ടികള് ആലപ്പുഴ വഴികടന്നുപോകുന്നുണ്ട്.\nഐതീഹ്യങ്ങളുടെയും പുരാവൃത്തങ്ങളുടെയും നാട്\nഐതീഹ്യങ്ങളും പുരാവൃത്തങ്ങളുമുള്ള സ്ഥലങ്ങള് കാണണമെന്ന് ആഗ്രഹമുള്ളവര്‍ക്ക് സന്ദര്‍ശിയ്ക്കാന് പറ്റിയ സ്ഥലങ്ങളാണ് പാണ്ഡവന്‍പാറയും കൃഷ്ണപുരം കൊട്ടാരവും. പേരുപോലെതന്നെ പാണ്ഡവന് പാറയുടെ പിന്നില് പഞ്ചപാണ്ഡവരുമായി ബന്ധപ്പെട്ടൊരു ഐതീഹ്യമാണുള്ളത്. വനവാസക്കാലത്ത് പാണ്ഡവന്മാര് ഈ പാറയ്ക്കടുത്തുള്ള ഗുഹയില് താമസിച്ചിരുന്നുവെന്നാണ് പറയപ്പെടുന്നത്. കഥ സത്യമാണെങ്കിലും അല്ലെങ്കിലും സന്ദര്‍ശനയോഗ്യമാണ് പാണ്ഡവന്‍പാറയും അവിടുത്തെ കാഴ്ചകളും.\nപതിനെട്ടാം നൂറ്റാണ്ടില് പണിതീര്‍ക്കപ്പെട്ട കൊട്ടാരമാണ് കായംകുളത്തിനടുത്തുള്ള കൃഷ്ണപുരം കൊട്ടാരം, തിരുവിതാംകൂര് രാജവംശത്തിലെ അനിഴം തിരുനാള് മാര്‍ത്താണ്ഡവര്‍മ്മ താമസിച്ചിരുന്ന സ്ഥലമാണിത്. ഇപ്പോള് പുരാവസ്തുവകുപ്പിന്റെ സംരക്ഷണയിലുള്ള കൊട്ടാരം വിസ്മയിപ്പിക്കുന്ന ഒരു നിര്‍മ്മിതിയാണ്. പുരാവസ്തുക്കളുടെ അപൂര്‍വ്വ ശേഖരമാണ് ഇവിടെയുള്ളത്.\nImage Gallary - Alappuzha:\nFilled Under Alappuzha Backwater Beaches Lake


ചരിത്രത്തിലെ ഏറ്റവും വലിയ തിരിച്ചുവിളിക്കലുമായി മാരുതി - Live Newage\nമുംബൈ: ചരിത്രത്തിലെ ഏറ്റവും വലിയ തിരിച്ചുവിളിക്കലുമായി രാജ്യത്തെ ജനപ്രിയ കാര് നിര്‍മാതാക്കളായ മാരുതി സുസുകി. 2018 മെയ് നാല് മുതല് 2020 ഒക്ടോബര് 27 വരെ വില്‍പ്പന നടത്തിയ 1.8 ലക്ഷത്തിലധികം കാറുകളാണ് മാരുതി സുസുകി വെള്ളിയാഴ്ച തിരിച്ചുവിളിച്ചത്. മാരുതിയുടെ മുന്‍നിര മോഡലുകളായ സിയാസ് സെഡാന്, എര്‍ട്ടിഗ, വിറ്റാര ബ്രെസ്സ, എസ്‌ക്രോസ്, എക്സ്എല് സിക്സ് എന്നിവയുടെ ചില പെട്രോള് വേരിയന്റുകളാണ് കമ്പനി തിരിച്ചുവിളിച്ചത്.\nഅതേസമയം, മോട്ടോര് ജനറേറ്റര് യൂണിറ്റില് തകരാറ് കണ്ടെത്തിയതിനെ തുടര്‍ന്നാണ് കമ്പനിയുടെ ചരിത്രത്തിലെ തന്നെ ഏറ്റവും വലിയ തിരിച്ചുവിളിക്കല് മാരുതി നടത്തിയത്. വാഹനങ്ങളുടെ തകരാറിലായ ഭാഗങ്ങള് നവംബര് ആദ്യവാരം മുതല് സൗജന്യമായി മാറ്റിനല്‍കുമെന്ന് കമ്പനി വ്യക്തമാക്കി. വിവരങ്ങള് ഡീലര്‍ഷിപ്പ് കേന്ദ്രങ്ങള് വഴി ഉപഭോക്താക്കളെ അറിയിക്കും. കൂടാതെ, തിരിച്ചുവിളിച്ച വാഹനങ്ങളിലെ കേടായ ഭാഗങ്ങള് മാറ്റുന്നത് വരെ ഉപഭോക്താക്കള് വെള്ളക്കെട്ടുള്ള പ്രദേശങ്ങളില് വാഹനമോടിക്കുന്നത് ഒഴിവാക്കണമെന്നും വാഹനത്തിലെ ഇലക്ട്രിക്കല്/ഇലക്ട്രോണിക് ഭാഗങ്ങളില് നേരിട്ട് വെള്ളമെത്തുന്നത് ഒഴിവാക്കണമെന്നും കമ്പനി നിര്‍ദേശിച്ചിട്ടുണ്ട്. ഏതൊക്കെ വാഹനങ്ങളാണ് തിരിച്ചുവിളിച്ചതെന്ന വിവരങ്ങള് മാരുതിയുടെ വെബ്സൈറ്റ് വഴിയും പരിശോധിക്കാവുന്നതാണ്. വാഹനങ്ങളുടെ ചേസിസ് നമ്പര് നല്‍കിയാല് ആ വാഹനം തിരിച്ചുവിളിച്ചവയില് ഉള്‍പ്പെട്ടിട്ടുണ്ടോയെന്ന് ഉപഭോക്താക്കള്‍ക്ക് അറിയാന് സാധിക്കും.


രാഷ്ട്രീയ പ്രതിയോഗികളെ കൊല്ലുന്ന സിപിഎം നടപടി ഈ തെരഞ്ഞെടുപ്പോടെ അവസാനിപ്പിക്കും: ചാണ്ടി ഉമ്മൻ : Deepika.com Nattu Visesham\nരാഷ്ട്രീയ പ്രതിയോഗികളെ കൊല്ലുന്ന സിപിഎം നടപടി ഈ തെരഞ്ഞെടുപ്പോടെ അവസാനിപ്പിക്കും: ചാണ്ടി ഉമ്മൻ\nFriday, April 19, 2019 1:05 AM IST\nചെറുവത്തൂർ: ആശയങ്ങളെ നേരിടാൻ കഴിയാത്ത സിപിഎം രാഷ്ട്രീയ പ്രതിയോഗികളെ കൊല്ലുന്ന നടപടി ഈ തെരഞ്ഞെടുപ്പോടെ അവസാനിപ്പിക്കാൻ കഴിയണമെന്ന് മുൻ മുഖ്യമന്ത്രി ഉമ്മൻചാണ്ടിയുടെ മകനും യൂത്ത് കോൺഗ്രസ് സംസ്‌ഥാന സെക്രട്ടറിയുമായ ചാണ്ടി ഉമ്മൻ അഭിപ്രായപ്പെട്ടു.\nകാടങ്കോട് യുഡിഎഫ് 96-ാം ബൂത്തിന്‍റെ നേതൃത്വത്തിൽ സംഘടിപ്പിച്ച കുടുംബ സംഗമം നെല്ലിക്കാൽ സ്‌കൂളിൽ ഉദ്‌ഘാടനം ചെയ്തു പ്രസംഗിക്കുകയായിരുന്നു അദ്ദേഹം. കേരളത്തിലെ സിപിഎമ്മിന്‍റെ കൊലപാതക രാഷ്ട്രീയം സാമൂഹ്യപ്രശ്നമാണ്. യുഡിഎഫ് സ്ഥാനാർഥി രാജ്‌മോഹൻ ഉണ്ണിത്താന് ജനങ്ങൾ നൽകുന്ന ഓരോ വോട്ടും ശരത്‌ലാലിനും കൃപേഷിനും നൽകുന്ന നീതിയാണെന്നും ചാണ്ടി ഉമ്മൻ പറഞ്ഞു.\nയുഡിഎഫ് ചെയർമാൻ ടി.സി. കബീർ അധ്യക്ഷത വഹിച്ചു. വനിതാ ലീഗ് ജില്ലാ പ്രസിഡന്‍റ് പി.പി. നസീമ, ഡിസിസി ജനറൽ സെക്രട്ടറി കെ.വി. സുധാകരൻ, വി. നാരായണൻ, എ.എ. റഹീം ഹാജി, ലത്തീഫ് നീലഗിരി, കെ. ബാലകൃഷ്‌ണൻ, വി. കൃഷ്‌ണൻ, യൂസഫ് കോട്ടക്കാൽ, ഇ.പി. കുഞ്ഞബ്ദുള്ള, കെ.പി. കുമാരൻ, ഇ. നബീസത്ത് എന്നിവർ പ്രസംഗിച്ചു.


ഫാത്തിമ ലത്തീഫിന്റെ മരണം: ആഭ്യന്തര സമിതി അന്വേഷിക്കണമെന്ന ആവശ്യം തള്ളി\nBy : 24 Web Desk November 22, 2019 comments\nമദ്രാസ് ഐഐടിയിലെ മലയാളി വിദ്യാര്‍ഥിനി ഫാത്തിമ ലത്തീഫിന്റെ ദുരൂഹ മരണം ആഭ്യന്തര സമിതി അന്വേഷിക്കണമെന്ന ആവശ്യം മദ്രാസ് ഐഐടി തള്ളി. ക്രൈംബ്രാഞ്ച് അന്വേഷിക്കുന്നതിനാല് സമാന്തര അന്വേഷണം നടത്താനില്ലെന്ന് ഐഐടി ഡയറക്ടര് ഭാസ്‌കര് രാമമൂര്‍ത്തി വിദ്യാര്‍ത്ഥി കൂട്ടായ്മയായ ചിന്താബാറിനെ അറിയിച്ചു.\nഫാത്തിമയുടെ ദുരൂഹ മരണം ഐഐടിയിലെ ആഭ്യന്തര സമിതി അന്വേഷിക്കണമെന്നായിരുന്നു നിരാഹാര സമരം നടത്തിയ ചിന്താ ബാര് കൂട്ടായ്മയുടെ ആവശ്യം. ഡല്‍ഹിയിലുള്ള ഐഐടി ഡയറക്ടര് തിരിച്ചെത്തിയ ശേഷം ഇക്കാര്യത്തില് നിലപാട് അറിയിക്കാമെന്ന സ്റ്റുഡന്റ്്‌സ് ഡീനിന്റെ ഉറപ്പിലാണ് സമരം അവസാനിച്ചത്. ആഭ്യന്തര അന്വേഷണാവശ്യം വിദ്യാര്‍ത്ഥികളുമായി നടത്തിയ ചര്‍ച്ചയില് ഡയറക്ടര് ഭാസ്‌കര് രാമമൂര്‍ത്തി തള്ളി.\nആഭ്യന്തര അന്വേഷണമെന്നത് ഐഐടിയുടെ രീതിയല്ല. ക്രൈംബ്രാഞ്ച് അന്വേഷണം നടക്കുന്നതിനാല് സമാന്തര അന്വേഷണം നടത്താനാവില്ലെന്നും ഐഐടി ഡയറക്ടര് വ്യക്തമാക്കി. ആഭ്യന്തര അന്വേഷണ ആവശ്യത്തില് ഉറച്ചു നിന്ന് പ്രക്ഷോഭം തുടരാനാണ് വിദ്യാര്‍ത്ഥികളുടെ തീരുമാനം.\nRead more on: fathima lathif | madras iit\nഫാത്തിമ ലത്തീഫിന്റെ മരണം; കേന്ദ്ര മാനവവിഭവശേഷി മന്ത്രാലയത്തിന് മദ്രാസ് ഐഐടി റിപ്പോർട്ട് നൽകി\nപൗരത്വ നിയമ ഭേദഗതിക്കെതിരെ പ്രതിഷേധിച്ചു; ജർമൻ വിദ്യാർത്ഥിയെ നാട്ടിലേക്ക് തിരിച്ചയച്ച് മദ്രാസ് ഐഐടി\nപൗരത്വ നിയമ ഭേദഗതി; മദ്രാസ് ഐഐടിയിൽ പ്രകടനങ്ങളും മുദ്രാവാക്യങ്ങളും വിലക്കി; പ്രതിഷേധിച്ചാൽ നടപടിയെന്ന് ഡീൻ\nസംസ്ഥാനത്തിന്റെ ഏറ്റവും ദൈർഘ്യമേറിയ ബജറ്റ് അവതരണം; റെക്കോഡിട്ട് മന്ത്രി തോമസ് ഐസക്


കൊറോണ: ഫ്രൈഡേ മാർക്കറ്റും അടപ്പിച്ചു. – Meddling Media\nകൊറോണ: ഫ്രൈഡേ മാർക്കറ്റും അടപ്പിച്ചു.\nകുവൈത്ത്: അവധി ദിവസങ്ങളിൽ ഏറ്റവും കൂടുതൽ തിരക്ക് അനുഭവപ്പെടുന്ന അൽ റായിലെ ഫ്രൈഡേ മാർക്കറ്റും അതിനോടപ്പം സ്ഥിതിചെയ്യുന്ന ആനിമൽ ഫീഡ് സ്റ്റോറും അടപ്പിച്ചു. മുൻസിപ്പാലിറ്റി ഡെപ്യൂട്ടി ജനറലിന്റെ സാനിദ്ധ്യത്തിലാണ് കൊറോണ വൈറസ് ബാധ പടരുന്നത് തടയാനുള്ള മുൻകരുതൽ നടപടി. വിലകുറഞ്ഞതും ഉപയോഗിച്ചതുമായ സാധനങ്ങൾ വിൽക്കൽ വാങ്ങലിന് പ്രാവസികളുടെയും സ്വദേശികളുടെയും വൻ തിരക്ക് അനുഭവപ്പെട്ടുന്ന സ്ഥലമാണ് ഫ്രൈഡേ മാർക്കറ്റ്.\nകുവൈത്തിൽ ഇന്നലെ മുതൽ ബസുകൾക്കും\nമാസ് ട്രാൻസ്പോർട്ടേഷൻ വാഹനങ്ങൾക്കും ഇനിയൊരു അറിയിപ്പുണ്ടാവുന്നത് വരെ വിലക്കേർപ്പെടുത്തിയിട്ടുണ്ട്. കുവൈത്ത് അന്താരാഷ്ട്ര വിമാനത്താവളത്തിൽനിന്ന് മറ്റുരാജ്യങ്ങളിലേക്കും തിരിച്ചുമുള്ള കാർഗോ വിമാനങ്ങൾ ഒഴികെയുള്ള എല്ലാ വിമാനങ്ങളും വെള്ളിയാഴ്ച അർദ്ധരാത്രി മുതൽ നിർത്തിവെക്കും. കോഫി ഷോപ്പുകൾ, റെസ്റ്റാറൻറുകൾ, ഷോപ്പിങ് മാളുകൾ, ജിംനേഷ്യങ്ങൾ തുടങ്ങിവയെല്ലാം വ്യാഴാഴ്ച മുതൽ അടച്ചിട്ട് തുടങ്ങി. സർക്കാർ ഒാഫിസുകൾ മാർച്ച് 29 ഞായറാഴ്ച വരെ അവധിയാണ്.\nവോട്ടർ ലിസ്റ്റില് പേര് ചേര്‍ക്കാന് ഹിയറിങിന് ഹാജരാകേണ്ടതില്ല\nലോക ഉപഭോക്തൃദിനം ആചരിച്ചു


Bigg Boss Malayalam Season2Fame Alasandra About Her Travel Memmmories | ആളുകള് എന്നെ മറന്ന് തുടങ്ങി എന്ന് തോന്നുന്നു; എയര്‍ഹോസ്റ്റസ് ആകാന് തീരുമാനിച്ചതിനെ കുറിച്ച് അലക്‌സാന്‍ഡ്ര - Malayalam Filmibeat\n45 min ago സൂര്യയുടെ ആ സ്വഭാവമാണ് ഇഷ്ടമായതെന്ന് അപര്‍ണ്ണ ബാലമുരളി, ജ്യോതികയും സെറ്റില് വന്നിരുന്നു\n| Published: Tuesday, October 6, 2020, 15:43 [IST]\nവലിയ ആവേശത്തോടെയാണ് ബിഗ് ബോസ് മലയാളത്തിന്റെ രണ്ടാം സീസണ് ആരംഭിക്കുന്നത്. പ്രേക്ഷകര് പ്രതീക്ഷിച്ചിരുന്ന ചിലരും അത്ര പരിചയമില്ലാത്ത താരങ്ങളും ഇത്തവണ ഷോ യില് എത്തിയിരുന്നു. ബിഗ് ബോസിലെത്തിയതിന് ശേഷമാണ് എയര്‍ഹോസ്റ്റസ് ആയിരുന്ന അലക്‌സാന്‍ഡ്ര ജോണ്‍സനെ മലയാളികള് തിരിച്ചറിയുന്നത്. കോഴിക്കോട് സ്വദേശിനിയായ അലക്‌സാന്‍ഡ്രയെ സാന്‍ഡ്ര എന്നാണ് ആരാധകര് വിളിക്കുന്നത്.\nബിഗ് ബോസിനുള്ളില് സുജോ മാത്യൂവുമായിട്ടുള്ള സാന്‍ഡ്രയുടെ സൗഹൃദം ഏറെ ചര്‍ച്ചയായിരുന്നു. ഇപ്പോഴിതാ തന്റെ പ്രിയപ്പെട്ട യാത്രകളെ കുറിച്ച് മനോരമ ഓണ്‍ലൈന് നല്‍കിയ അഭിമുഖത്തിലൂടെ അലക്‌സാന്‍ഡ്ര പങ്കുവെച്ചിരിക്കുകയാണ്. ഇപ്പോള് ആളുകള് എന്നെ മറന്ന് പോയെന്ന് തോന്നുന്നതായും താരം പറയുന്നു.\nജോലിയുടെ ഭാഗമായി തന്നെ ഇന്ത്യയ്ക്ക് അകത്തും പുറത്തും ഒരുപാട് സ്ഥലങ്ങളില് യാത്ര ചെയ്യാനുള്ള അവസരം ലഭിച്ചിട്ടുണ്ട്. യാത്ര ഇഷ്ടമായത് കൊണ്ടല്ല, പകരം ഒരു ഗ്ലാമറസ് ജോബ് എന്ന നിലയ്ക്കാണ് ഞാന് ആ ജോലി തിരഞ്ഞെടുത്തത്. പക്ഷേ അതോടെ യാത്ര ചെയ്യാനുള്ള ഒരുപാട് അവസരങ്ങള് ലഭിച്ചു. വിമാനയാത്രകളുടെ ഇടവേളകളില് ഉണ്ടായിരുന്ന ലേ ഓവര് സമയത്ത് വേറെ ഏതെങ്കിലും സംസ്ഥാനത്ത് ആയിരിക്കും താമസിക്കുക. അങ്ങനെ എനിക്ക് കിട്ടിയ പരമാവധി അവസരങ്ങള് ഞാന് യാത്ര ചെയ്യാനായി ഉപയോഗിച്ചിട്ടുട്ടുണ്ട്. മിഡില് ഈസ്റ്റിലായിരുന്നു മറ്റൊരു സ്ഥലം. ദുബായില് ഉള്ള സ്വാതന്ത്ര്യം നമുക്ക് ഒരിക്കലും സൗദിയിലും കുവൈറ്റിലും കിട്ടില്ല.\nഓരോ നാടിനും അതിന്റേതായ നിയമങ്ങള് ഉണ്ട്. ഓരോ സ്ഥലത്ത് ചെല്ലുമ്പോള് അവിടുത്തെ രീതികളും കാഴ്ചപാടുകളും വ്യത്യസ്തമാണ്. ഇതുവരെയുള്ള യാത്രകളില് ഏറ്റവും ഇഷ്ടപ്പെട്ട സ്ഥലം കേരളമാണ്. കേരളം പോലെ മനോഹരമായൊരു സ്ഥലം വേറെയില്ല. എല്ലാ ഇടങ്ങള്‍ക്കും അതിന്റേതായ പ്രത്യേകതകളുണ്ട്. മുംബൈയുടെ നൈറ്റ് ലൈഫും കാഴ്ചകളും ജീവിതരീതിയുമൊക്കെ ഇഷ്ടമാണ്. കൂടുതല് സന്തോഷമുള്ള നഗരമാണ് മുംബൈ. മൂന്ന് മാസം ട്രെയിനിംഗ് ചെയ്തത് ഡല്‍ഹിയില് ആണെങ്കിലും അവിടെ എനിക്ക് കൂടുതല് യാത്ര ചെയ്യാനുള്ള അവസരം ലഭിച്ചിട്ടില്ല. കൈയിലുള്ള പേഴ്‌സ് തട്ടിപ്പറിച്ച് കൊണ്ട് പോയത് പോലെയുള്ള ദുരനുഭവങ്ങള് അവിടെ ഉണ്ടായിട്ടുണ്ട്.\nഎനിക്ക് ബീച്ചുകളും കുന്നും മലകളും നിറഞ്ഞ സ്ഥലങ്ങളൊക്കെ ഒരുപാട് ഇഷ്ടമാണ്. വര്‍ക്കലയൊക്കെ ഒരു പ്രത്യേക വൈബ് ആണ്. മാരാരി ബീച്ച് റിസോര്‍ട്ട് മറ്റൊരു മനോഹര അനുഭവമായിരുന്നു. പ്രൈവറ്റ് ബീച്ച് ആയത് കൊണ്ട് അധികം ആളുകള് ഒന്നും കാണില്ല. അവിടെ പ്രകൃതിയ്ക്ക് ഒരു പ്രത്യേക ഭംഗിയാണ്. അതുപോലെ പ്രകൃതി സൗന്ദര്യത്തിന്റെ കാര്യത്തില് വയനാട് കിടുവാണ്. ചെന്നൈയില് ഏഴ് വര്‍ഷം ജീവിച്ചിരുന്നപ്പോള് പോലും ഇടയ്ക്കിടെ കേരളത്തിലേക്ക് വരുന്നത് എന്റെ പതിവായിരുന്നു. യാത്ര ചെയ്യുമ്പോള് ഏറെ സമാധാനം ആഗ്രഹിക്കുന്ന ആളാണ് ഞാന്.\nഭയങ്കര പതിയെയാണ് ജീവിതം ഇപ്പോള് പോയി കൊണ്ടിരിക്കുന്നത്. ആളുകള് ഒക്കെ എന്നെ മറന്ന് തുടങ്ങി എന്ന് തോന്നുന്നു. മാസ്‌ക് ഒക്കെ ധരിച്ച് പുറത്തിറങ്ങുമ്പോള് അധികം പേരൊന്നും എന്നെ തിരിച്ചറിയുനനില്ല. ആളുകള് ഞാന് ആരാണെന്ന് തിരിച്ചറിയുന്നത് എനിക്ക് ഏറെ ഇഷ്ടമുള്ള കാര്യമാണ്. ഒരു വെബ് സീരിസ് ഷൂട്ട് കഴിഞ്ഞു. മറ്റൊന്ന് ഡബ്ബ് കഴിഞ്ഞു. ഒരു സിനിമയുടെ ഡിസ്‌കക്ഷന് നടന്ന് കൊണ്ടിരിക്കുകയാണ്. പിന്നെ സ്വന്തം യൂട്യൂബ് ചാനലും ഇപ്പോള് തുടങ്ങിയിട്ടുണ്ട്. അതിലൂടെ എന്റെ ജീവിതത്തില് നടക്കുന്ന എല്ലാ കാര്യങ്ങളും പ്രേക്ഷകരെ കാണിക്കണം എന്നാണ് ആഗ്രഹമെന്നും അലക്‌സാന്‍ഡ്ര പറയുന്നു.\nBigg Boss Malayalam Season2Fame Alasandra About Her Travel Memmmories\nStory first published: Tuesday, October 6, 2020, 15:43 [IST]


ധോണിയെ ഡാൻസ് പഠിപ്പിച്ച് മകൾ; വീഡിയോ ഏറ്റെടുത്ത് ആരാധകർ\nBy : Lemi Thomas December 5, 2018 comments\nക്രിക്കറ്റ്താരങ്ങൾക്കൊപ്പം തന്നെ അവരുടെ മക്കളും പലപ്പോഴും സാമൂഹ്യമാധ്യമങ്ങളിൽ ഇടംപിടിക്കാറുണ്ട്. ഇത്തരം ‘മക്കൾതാരങ്ങൾ’ക്കിടയിൽ മുന്നിൽതന്നെയാണ് ധോണിയുടെ മകൾ സിവയുടെ സ്ഥാനം. ധോണിയെപ്പോലെതന്നെ കുഞ്ഞുസിവയ്ക്കുമുണ്ട് ആരാധകർ ഏറെ.\nആരാധകരുടെ പ്രീയപ്പെട്ട സിവ പണ്ടുമുതൽക്കെ സാമൂഹ്യമാധ്യമങ്ങളിലും നിറസാന്നിധ്യമാണ്. തമിഴ് പറഞ്ഞും മലയാളത്തിൽ പാട്ടുപാടിയുമെല്ലാം പലപ്പോഴും ഈ കുട്ടിത്താരം ആരാധകരെ അത്ഭുതപ്പെടുത്തിയിട്ടുണ്ട്. ഇപ്പോഴിതാ സാമൂഹ്യമധ്യമങ്ങളിൽ വീണ്ടും താരമായിരിക്കുകയാണ് സിവ. പാട്ടും തമിഴുമൊന്നുമല്ല നല്ല തകർപ്പൻ ഡാൻസാണ് ഇത്തവണ സിവ കാഴ്ചവെച്ചിരിക്കുന്നത്.\nRead more: ’96’ ലെ പ്രേക്ഷകർ കാണാത്ത മറ്റൊരു രംഗംകൂടി; വീഡിയോ കാണാം\nസിവയ്ക്കൊപ്പം ധോണിയുമുണ്ട്. ക്രിക്കറ്റ് മാത്രമല്ല നല്ല കിടിലൻ ഡാൻസും തനിക്കുവഴങ്ങുമെന്ന് തെളിയിച്ചിരിക്കുകയാണ് ധോണി. സിവയാണ് ഡാൻസിന്റെ കൊറിയോഗ്രാഫർ. സിവ പഠിപ്പിക്കുന്ന ഓരോ സ്റ്റെപ്പുകളും അനുസരണയുള്ള കുട്ടിയെപ്പോലെ ധോണി ആവർത്തിക്കുന്നുണ്ട്. ധോണി തന്നെയാണ് മകൾ ഡാൻസ് പഠിപ്പിക്കുന്നതിന്റെ വീഡിയോ സാമൂഹ്യമാധ്യമങ്ങളിൽ പങ്കുവെച്ചത്. ആരാധകർ നിറഞ്ഞുകൈയടിക്കുന്നുണ്ട് അച്ഛന്റെയും മകളുടെയും ഈ ക്യൂട്ട് പെർഫോമെൻസിന്.\nRead more on: dhoni | Social Media Viral\nസമൂഹമാധ്യമങ്ങളില് വൈറലായ ആ കരച്ചിലിന് ഒടുവില് ആശ്വാസം; ബാബാ കാ ധാബാ ഹിറ്റ്\n‘നുണച്ചിത്രം’ പങ്കുവച്ചു; പൊളിച്ചടുക്കി സോഷ്യൽ മീഡിയ; ഇതാ ചില പാളിപ്പോയ നുണകൾ\nസോഷ്യൽ മീഡിയ വഴി പരിചയപ്പെട്ട പെൺകുട്ടിയെ കാണാൻ പാകിസ്താനിലേക്ക് കടക്കാൻ ശ്രമിച്ച യുവാവ് അറസ്റ്റിൽ\nസോഷ്യൽ മീഡിയയിൽ താരമായി തങ്കമണി സാമുവൽ; ‘പൂമരക്കാറ്റ്’ ഏറ്റെടുത്ത് ആയിരങ്ങൾ; വിഡിയോ\nധോണിയാവാന് ശ്രമിക്കേണ്ട; ഋഷഭ് പന്തിന് ഉപദേശവുമായി ഗില്‍ക്രിസ്റ്റ്


Malayalam Newspaper from Australia » അന്തര്‍ദേശീയം, സമകാലികം » ഇന്ത്യന് നയതന്ത്രജ്ഞയെ വിവസ്ത്രയാക്കി പരിശോധിക്കൽ.അമേരിക്കയ്ക്ക് എതിരെ ഇന്ത്യ ശക്തമായി തിരിച്ചടിക്കുന്നു.\nഅമേരിക്കയിലെ ഇന്ത്യന് ഡെപ്യൂട്ടി കോണ്‍സല് ജനറല് ദേവയാനി ഖോബ്രഗഡയെ അറസ്റ്റുചെയ്യുകയും വസ്ത്രമുരിഞ്ഞ് പരിശോധിക്കുകയും ചെയ്ത നടപടിയോടു ശക്തമായ പ്രതിഷേധവുമായി ഇന്ത്യ. പ്രതിഷേധ സൂചകമായി യു എസ് എംബസിക്കും കോണ്‍സുലേറ്റുകള്‍ക്കുമുള്ള എല്ലാ ആനുകൂല്യങ്ങളും ഇന്ത്യ റദ്ദാക്കി. അമേരിക്കയില് അപമാനിക്കപ്പെട്ട ഇന്ത്യന് നയതന്ത്ര ഉദ്യോഗസ്ഥ ദേവയാനി ഖൊബ്രഗഡയെ ഇന്ത്യ യു എന്നിലേക്ക് മാറ്റുകയും ചെയ്തു. അറസ്റ്റും പരിശോധനയും പ്രാകൃതമാണെന്ന് പറഞ്ഞ ഇന്ത്യ ദേവയാനിക്കെതിരായ നടപടി പിന്‍വലിച്ച് അമേരിക്ക മാപ്പുപറയണമെന്ന് ആവശ്യപ്പെട്ടു.\nനിലവിൽ ഇന്ത്യന് നയതന്ത്ര ഉദ്യോഗസ്ഥയായ ദേവയാനി ഖൊബ്രഗഡയെ യു എന്നിലേക്ക് മാറ്റി. പരിപൂര്‍ണ നയതന്ത്ര പരിരക്ഷ ലഭിക്കുന്നതിന്റെ ഭാഗമായാണ് ഇന്ത്യയുടെ നീക്കം. ന്യൂയോര്‍ക്കിലെ യു എന് മിഷനിലേക്കാണ് ദേവയാനിയെ മാറ്റിയത്. നിലവില് അമേരിക്കയിലെ ഇന്ത്യന് ഡെപ്യൂട്ടി കോണ്‍സുലേറ്റ് ജനറലാണ് ദേവയാനി. പരിപൂര്‍ണ നയതന്ത്ര പരിരക്ഷ ലഭ്യമാകുന്നതോടെ കേസുമായി ബന്ധപ്പെട്ട് ഭാവിയില് ഉണ്ടായേക്കാവുന്ന അറസ്റ്റ് ദേവയാനിക്ക് ഒഴിവാക്കാനാകും.\nഇന്ത്യയിലെ യു എസ് നയതന്ത്ര ഉദ്യോഗസ്ഥരും കുടുംബാംഗങ്ങളും എയര്‍പോര്‍ട്ട് പാസുകളും നയതന്ത്ര പരിരക്ഷ നല്‍കുന്ന തിരിച്ചറിയല് കാര്‍ഡുകളും ഉടന് തിരിച്ചുനല്‍കണമെന്ന് ആവശ്യപ്പെട്ടിട്ടുണ്ട്. അമേരിക്കന് എംബസിക്ക് മുമ്പില് സുരക്ഷയ്ക്കായി വെച്ചിരുന്ന ബാരിക്കേഡുകള് ഡല്‍ഹി പോലീസ് നീക്കം ചെയ്തു. ഇന്ത്യന് കോണ്‍സുലേറ്റ് ഉദ്യോഗസ്ഥര്‍ക്ക് യു എസ് നല്‍കുന്ന പരിഗണനയ്ക്ക് തുല്യമായ അവസ്ഥയിലേക്ക് അവരെ താഴ്ത്തുകയാണെന്നാണ് സര്‍ക്കാര് കേന്ദ്രങ്ങള് വ്യക്തമാക്കിയത്.\nദേവയാനി ഖൊബ്രഗഡയെ അപമാനിച്ച സംഭവം ഒരിക്കലും അംഗീകരിക്കാന് കഴിയില്ലെന്ന് ഇന്ത്യ വ്യക്തമാക്കിയിരുന്നു. സംഭവം അതീവ ദുഃഖകരമാണെന്ന് പ്രധാനമന്ത്രി മന്മോഹന് സിംഗ് പറഞ്ഞു. രാജ്യത്തിന്റേത് അമിത പ്രതികരണമല്ലെന്ന് പാര്‍ലമെന്റില് വിദേശകാര്യ മന്ത്രി സല്‍മാന് ഖുര്‍ഷിദും പറഞ്ഞു. അറസ്റ്റ് ആസൂത്രിതമെന്ന് പ്രതികരിച്ച വിദേശകാര്യ മന്ത്രാലയം ദേവയാനിയുടെ വീട്ടുവേലക്കാരി സംഗീതര് ചറിന്റെ കുടുംബത്തിന് രക്ഷപ്പെടാന് അമേരിക്ക വഴിയൊരുക്കിയെന്ന് ആരോപിച്ചു. നയതന്ത്ര ഉദ്യോഗസ്ഥയുടെ അറസ്റ്റ് പാര്‍ലമെന്റിനെയും പ്രക്ഷുബ്ധമാക്കുകയായിരുന്നു. വിവിധ രാഷ്ട്രീയ പാര്‍ട്ടി നേതാക്കള് ഒരേ സ്വരത്തില് സംഭവത്തെ അപലപിച്ചു. അതേസമയം ഇന്ത്യ സ്വീകരിച്ച നടപടികളില് അമേരിക്ക അതൃപ്തി രേഖപ്പെടുത്തി.


ലഖിംപൂർ ഖേരി: എല്ലാ പ്രശ്നങ്ങളും ഉയർത്തി കാണിക്കണം; നിർമ്മല സീതാരാമൻ – Newscom – Malayalam News\nലഖിംപൂർ ഖേരി അക്രമം തികച്ചും അപലപനീയമാണെന്ന് ധനമന്ത്രി നിർമ്മല സീതാരാമൻ. രാജ്യത്തിൻറെ മറ്റ് ഭാഗങ്ങളിലും ഇത്തരം പ്രശ്നങ്ങൾ ഉണ്ടാകാറുണ്ട്. എന്നാൽ ഉത്തർപ്രദേശിൽ ബിജെപി ഭരണമായതിനാലാണ് സംഭവത്തെ ഉയർത്തി കാണിക്കുന്നതെന്നും നിർമ്മല പറഞ്ഞു. അമേരിക്കൻ സന്ദർശനത്തിനിടെയാണ് ധനമന്ത്രിയുടെ പ്രതികരണം.\nഎന്തുകൊണ്ടാണ് പ്രധാനമന്ത്രിയോ, മുതിർന്ന മന്ത്രിമാരോ ലഖിംപൂർ ഖേരിയെ കുറിച്ച് ഒന്നും പറയാത്തതെന്ന ചോദ്യത്തോടായിരുന്നു നിർമ്മല സീതാരാമൻ്റെ പ്രതികരണം.


അഴീക്കോട് മത്സ്യമാർക്കറ്റ് പ്രവർത്തനം; ആലോചനായോഗം ചേർന്നു – Meddling Media\nഅഴീക്കോട് മത്സ്യമാർക്കറ്റ് പ്രവർത്തനം; ആലോചനായോഗം ചേർന്നു\nഅഴീക്കോട് മത്സ്യ മാർക്കറ്റിന്റെ പ്രവർത്തനം സുഗമമാക്കുന്നതിന് ഇ ടി ടൈസൺ മാസ്റ്റർ എംഎൽഎയുടെ നേതൃത്വത്തിൽ അഴീക്കോട് കോസ്റ്റൽ പോലീസ് സ്റ്റേഷനിൽ യോഗം ചേർന്നു. സംസ്ഥാന സർക്കാർ പരമ്പരാഗത മത്സ്യബന്ധനം നടത്തുന്നതിന് അനുവാദം നൽകിയ സാഹചര്യത്തിലാണ് യോഗം ചേർന്നത്. മറ്റ് സംസ്ഥാനങ്ങളിൽ നിന്ന് വരുന്നതും സർക്കാർ നിരോധനം ഏർപ്പെടുത്തിയതുമായ മത്സ്യം മാർക്കറ്റിൽ വിൽക്കേണ്ട എന്ന് തീരുമാനിച്ചു. പല പ്രദേശങ്ങളിലായി ചെറിയ വഞ്ചിക്കാർ മത്സ്യം വിൽക്കുന്നത് നിരുത്സാഹപ്പെടുത്തും. എല്ലാ വഞ്ചിക്കാരും മത്സ്യ മാർക്കറ്റിൽ മാത്രം മത്സ്യ വിൽപ്പന നടത്തണം. മാർക്കറ്റിൽ വിൽക്കുന്ന മത്സ്യം അഴുകിയതും കേടുവന്നതുമല്ലെന്ന് വിൽപ്പനക്കാർ ഉറപ്പ് വരുത്തണം. കൊടുങ്ങല്ലൂർ പോലീസ്, അഴീക്കോട് കോസ്റ്റൽ പോലീസ്, ആരോഗ്യ വകുപ്പ്, ഫിഷറീസ് വകുപ്പുകളുൾപ്പെടുന്ന സംയുക്ത ടീമിന്റെ നേതൃത്വത്തിൽ പരിശോധന നടത്തും.\nസർക്കാരിന്റെ നിർദ്ദേശങ്ങൾ പാലിച്ചാണോ മാർക്കറ്റ് പ്രവർത്തിക്കുന്നതെന്ന് പരിശോധിക്കാൻ കോസ്റ്റൽ പോലീസ് സർക്കിൾ ഇൻസ്പെക്ടറെ യോഗം ചുമതലപ്പെടുത്തി.\nതൃശൂർ ജില്ലാ പഞ്ചായത്ത് മെമ്പർ നൗഷാദ് കൈതവളപ്പിൽ, മത്സ്യഫെഡ് ഡയറക്ടർ സി കെ മജീദ്, കോസ്റ്റൽ പോലീസ് സർക്കിൾ ഇൻസ്പെക്ടർ, ഫിഷറീസ് ഉദ്യോഗസ്ഥർ, മത്സ്യമൊത്ത വിതരണക്കാർ, കടലോര ജാഗ്രതാ സമിതി അംഗങ്ങൾ തുടങ്ങിയവർ യോഗത്തിൽ പങ്കെടുത്തു.


IPL 2020: Gautam gambhir Criticize And Said RCB Players Don't Have Patience | ടീമില് കോലി ഇടപെടണമായിരുന്നു, ഒട്ടും ക്ഷമയില്ലാത്ത നിര: വിമര്‍ശനവുമായി ഗൗതം ഗംഭീര് - Malayalam MyKhel\n» ടീമില് കോലി ഇടപെടണമായിരുന്നു, ഒട്ടും ക്ഷമയില്ലാത്ത നിര: വിമര്‍ശനവുമായി ഗൗതം ഗംഭീര്\nUpdated: Saturday, September 12, 2020, 16:06 [IST]\nദുബായ്: 2016 മുതല് ഏറ്റവും സംതുലിതമായ ടീം റോയല് ചലഞ്ചേഴ്‌സ് ബംഗളൂരുവായിരുന്നുവെന്ന വിരാട് കോലിയുടെ അഭിപ്രായത്തോട് പ്രതികരിച്ച് മുന് കൊല്‍ക്കത്ത നൈറ്റ് റൈഡേഴ്‌സ് നായകന് ഗൗതം ഗംഭീര്. ആര്‍സിബി നിര അതിന് മുമ്പ് സംതുലിതമല്ലായിരുന്നെങ്കില് വിരാട് കോലി ഇടപെടണമായിരുന്നുവെന്നാണ് ഗംഭീര് അഭിപ്രായപ്പെട്ടത്. ഐപിഎല്ലിലും ഇന്ത്യന് ടീമിലും അത്ര മികച്ച സൗഹൃദമായിരുന്നില്ല ഇരുവരും തമ്മില് ഉണ്ടായിരുന്നത്. ഇത് പ്രകടമാക്കുന്ന പ്രതികരണമാണ് ഗംഭീര് നടത്തിയിരിക്കുന്നത്. '2013ലാണ് കോലി ആര്‍സിബിയുടെ നായകനാവുന്നത്. അപ്പോള് 2016ന് മുമ്പ് ആര്‍സിബി സംതുലിതമല്ലായിരുന്നെങ്കില് കോലി ഇടപെടണമായിരുന്നു'-ഗൗതം ഗംഭീര് പറഞ്ഞു. ആര്‍സിബിയുടെ ഇത്തവണത്തെ ടീമിനെക്കുറിച്ചും ഗംഭീര് പ്രതികരിച്ചു.\n'ഇപ്പോഴും അവര് സംതുലിതമായ ടീമാണെന്ന് തോന്നുന്നില്ല. ബാറ്റിങ് കരുത്ത് കൂടുതലുള്ള ടീമായാണ് തോന്നുന്നത്. എന്നാല് ഒരു കാര്യമുണ്ട്. അവരുടെ ബൗളര്‍മാര് ഇത്തവണ കൂടുതല് സന്തോഷവാന്മാര് ആയിരിക്കും. കാരണം ചിന്നസ്വാമി സ്‌റ്റേഡിയത്തില് ഇത്തവണ ഏഴ് മത്സരം കളിക്കേണ്ട ആവിശ്യമില്ലല്ലോ. ദുബായി,അബുദാബി മൈതാനങ്ങള് താരതമ്യേനെ വലുതാണ്. ചിന്നസ്വാമിയിലെപ്പോലെ ഫ്‌ളാറ്റ് പിച്ചല്ല. അതിനാല്‍ത്തന്നെ ചിന്നസ്വാമി സ്റ്റേഡിയത്തെ അടിസ്ഥാനമാക്കി പറഞ്ഞാല് യുഎഇയിലെ പിച്ചുകളില് പന്തുകളെ വിലയിരുത്തുക പ്രയാസകരമായ കാര്യമാണ്. ചിന്നസ്വാമിയിലേത് ഫ്‌ളാറ്റ് വിക്കറ്റും ചെറിയ മൈതാനവുമാണ്. ഇത്തവണ മൈതാനം വലുപ്പം ഉള്ളതായതിനാല് ഉമേഷ് യാദവ്,നവദീപ് സൈനി തുടങ്ങിയവര്‍ക്ക് കൂടുതല് മികച്ച പ്രകടനം പുറത്തെടുക്കാന് സാധിച്ചേക്കും'-ഗംഭീര് പറഞ്ഞു. 2014ല് യുഎഇയും ഭാഗമായ ഐപിഎല്ലില് ചാമ്പ്യന്മാരായത് ഗംഭീര് നയിച്ച കെകെആര് ആയിരുന്നു.\nക്രിസ് മോറിസിന്റെ സാന്നിധ്യം ആര്‍സിബിക്ക് കൂടുതല് കരുത്ത് നല്‍കുമെന്ന് ഗംഭീര് വിലയിരുത്തി. ക്രിസ് മോറിസ് അടുത്തിടെയൊന്നും അന്താരാഷ്ട്ര മത്സരങ്ങള് കളിച്ചിട്ടില്ലെങ്കിലും ടീമിന് കൂടുതല് ബാലന്‍സ് നല്‍കാന് മോറിസിന് സാധിക്കും. ബാറ്റ്‌സ്മാനെന്ന നിലയില് ഫിനിഷറായും ബൗളിങ്ങില് നാല് ഓവര് നല്‍കാനും ഡെത്ത് ഓവറില് പന്തേല്‍പ്പിക്കാനും സാധിക്കും. സ്പിന്നര്‍മാരായി വാഷിങ്ടണ് സുന്ദറും യുസ് വേന്ദ്ര ചാഹലും ടീമിലുണ്ട്. എന്നാല് ആര്‍സിബി പ്ലേയിങ് ഇലവനില് ആരെയൊക്കെ ഉള്‍പ്പെടുത്തുമെന്ന് കണ്ടറിയണമെന്നും ഗംഭീര് പറഞ്ഞു. ഒട്ടും ക്ഷമയില്ലാത്ത ടീമാണ് ആര്‍സിബിയെന്നും ഗംഭീര് കുറ്റപ്പെടുത്തി. ടീമില് അടിയ്ക്കടി മാറ്റം വരുത്തി പരീക്ഷണം നടത്താതെ കൂടുതല് അവസരം നല്‍കി ടീമിനെ വളര്‍ത്തണമെന്നാണ് ഗംഭീര് അഭിപ്രായപ്പെട്ടത്. ഇതുവരെ ഐപിഎല് കിരീടം നേടാന് സാധിക്കാത്ത ആര്‍സിബി ഇത്തവണ ഡെയ്ന് സ്റ്റെയിനെയടക്കം ടീമിലെത്തിച്ച് ബൗളിങ് കരുത്തും ഉയര്‍ത്തിയിട്ടുണ്ട്.\n10 min ago IPL 2020: പ്ലേഓഫിലേക്ക് ഒരു ടിക്കറ്റ്, പിടിവലി അഞ്ചു പേര് തമ്മില്- ആര്‍ക്കാണ് കടുപ്പം?\nRead more about: ipl 2020 rcb virat kohli gautam gambhir cricket ഐപിഎല് 2020 ആര്‍സിബി വിരാട് കോലി ഗൗതം ഗംഭീര്\nStory first published: Saturday, September 12, 2020, 15:49 [IST]


|16 Sep 2020 12:36 PM GMT\nവളരെ പ്രവചനാതീതമായ അവസ്ഥയാണ് ഇപ്പോഴത്തേത്. സാമ്പത്തികസാഹചര്യങ്ങള് അനുകൂലമാകുക, രാഷ്ട്രീയസ്ഥിരത ഉണ്ടാവുക, കമ്പനികളുടെ ലാഭക്ഷമത കൂടുക... തുടങ്ങി ചെറുതും വലുതുമായ ഒട്ടേറെ ഘടകങ്ങളാണ് സാധാരണഗതിയില് വിപണി ഉയരുന്നതിന് പിന്നില്. എന്നാല് ഇപ്പോഴത്തെ അവസ്ഥ നേര്‍വിപരീതമാണ്. ജിഡിപി നെഗറ്റീവില്, കമ്പനികളുടെ പാദഫലം മോശം, മോറട്ടോറിയം നീളുന്നു, സാമ്പത്തികവളര്‍ച്ചയില്ല, എല്ലാറ്റിലുമുപരി കോവിഡിന് ഇതുവരെ ഒരു മെഡിക്കല് സൊലൂഷന് കണ്ടെത്താനായിട്ടില്ല... ഇത്തരത്തില് ആഗോളതലത്തില് തന്നെ എല്ലാ ഘടകങ്ങളും നെഗറ്റീവാണ്.\nഈ സമയത്തും വിപണി മുന്നേറുന്നതിന് കാരണം ലിക്വിഡിറ്റി മാത്രമാണ്. അതായത് പല രാജ്യങ്ങളും പ്രഖ്യാപിച്ച ഉത്തേജക പാക്കേജുകളാണ് വിപണിയെ മുന്നോട്ടുകൊണ്ടുപോകുന്നത്. ഈ പണമാണ് ഓഹരിയിലേക്കും സ്വര്‍ണ്ണത്തിലേക്കുമൊക്കെ പോകുന്നത്. ഇത് താല്‍ക്കാലികം മാത്രമാണെന്ന് നമുക്ക് മനസിലാകും. അതുകൊണ്ടുതന്നെ വിപണി ഏത് നിലയിലേക്ക് പോകും, എവിടെ വെച്ച് തിരുത്തലുകളുണ്ടാകും എന്ന് നമുക്ക് പ്രവചിക്കാനാകില്ല.\nഓഹരിവിപണിയിലേക്ക് കൂടുതലായി റീറ്റെയ്ല് നിക്ഷേപകര് കടന്നുവന്ന സമയം കൂടിയാണിത്. അഞ്ചു മാസം കൊണ്ട് 50 ലക്ഷത്തോളം\nപുതിയ ഡീമാറ്റ് എക്കൗണ്ടുകളുണ്ടായി. കോവിഡ് വന്നതിനുശേഷമാണ് പലരും ഓഹരിവിപണിയിലെ അവസരങ്ങള് തിരിച്ചറിഞ്ഞത്. എന്നാല് ആവേശം കൂടി കൈയിലുള്ള പണം മുഴുവന് ഒറ്റയടിക്ക് ഓഹരിവിപണിയില് നിക്ഷേപിക്കുന്ന പ്രവണത വളരെ അപകടകരമാണ്. അവര് വിപണിയുടെ ഒരു വശം മാത്രമേ കണ്ടിട്ടുള്ളു. നിക്ഷേപിക്കുക, നേട്ടം കിട്ടുക. കാരണം മാര്‍ച്ചില് നിന്ന് 40 ശതമാനത്തോളം വിപണി ഉയര്‍ന്നു. എന്നാല് അതിന് ഒരു മറുവശം കൂടിയുണ്ടെന്ന് മനസിലാക്കുക. വലിയൊരു തിരുത്തലുണ്ടായാല് പണം ഒറ്റയടിക്ക് നഷ്ടപ്പെടാം.\nനിക്ഷേപകര് ഓഹരിവില മാത്രം മാനദണ്ഡമാക്കാതെ ഇപ്പോഴത്തെ കടുത്ത സാഹചര്യം മറികടക്കാനുള്ള ശേഷി കമ്പനിക്കും അതിന്റെ മാനേജ്‌മെന്റിനും ഉണ്ടോയെന്ന് പരിശോധിക്കണം. നല്ല രീതിയില് പഠിച്ചിട്ട് മാത്രമേ നിക്ഷേപിക്കാവൂ.\nനിഫ്റ്റി എക്കാലത്തെയും ഉയരങ്ങളിലേക്ക് വരുന്നെന്ന് പറയുമ്പോഴും പല ഓഹരികളിലും 30-40 ഇടിവുണ്ടായിട്ടുണ്ട്. ഉദാഹരണത്തിന് പല ബാങ്കുകളുടെയും ഓഹരികള് ഇടിഞ്ഞിട്ടുണ്ട്. സൂക്ഷ്മമായി പരിശോധിച്ചാല് ചില മേഖലകളിലൊഴിച്ച് ബാക്കി ഓഹരികളെല്ലാം നല്ല പ്രകടനമല്ല കാഴ്ചവെക്കുന്നതെന്നും കാണാം. ഐടി, ഫാര്‍മ, എഫ്എംസിജി മേഖലകളിലാണ് ഇപ്പോള് ഉയര്‍ച്ച കാണുന്നത്. തിരുത്തലുണ്ടായിട്ടുള്ള നല്ല കമ്പനികളുടെ ഓഹരികളിലാണ് നമ്മള് ശ്രദ്ധിക്കേണ്ടത്. അതുപോലെ ടെലികോമും ഏറെ സാധ്യതകളുള്ള മേഖലയാണ്.\nഅതുകൊണ്ടുതന്നെ നിക്ഷേപകര് ഏറെ ജാഗ്രത പാലിക്കേണ്ട സമയമാണ്. കൈയിലുള്ള പണം മുഴുവന് ഒറ്റയടിക്ക് നിക്ഷേപിക്കാതെ ഓരോ തിരുത്തലുകള് വരുമ്പോഴും ഓഹരികള് പടിപടിയായി വാങ്ങുന്ന നിക്ഷേപകതന്ത്രമാണ് ഇപ്പോള് സ്വീകരിക്കേണ്ടത്. അല്ലെങ്കില് സിസ്റ്റമാറ്റിക് ഇന്‍വെസ്റ്റ്‌മെന്റ് പ്ലാനുകളില് നിക്ഷേപിക്കാം.\nഫിക്‌സ്ഡ് ഇന്‍കം പ്ലാനുകള് ഈ സാഹചര്യത്തില് നിക്ഷേപിക്കാന് അനുയോജ്യമാണ്. ട്രിപ്പിള് എ റേറ്റിംഗ് ഉള്ള നോണ്-കണ്‍വേര്‍ട്ടബിള് ഡിബഞ്ചറുകള് (NCDs) തെരഞ്ഞെടുക്കാം. ബാങ്ക് പലിശകള് കുറഞ്ഞുവരുന്ന സാഹചര്യത്തില് നല്ല നേട്ടം ലഭിക്കാന് ഇവ സഹായിക്കും.\nപോര്‍ട്ട്‌ഫോളിയോ ഉണ്ടാക്കാന് ആഗ്രഹിക്കുന്നവരെ സംബന്ധിച്ച് ഇത് നല്ല സമയമാണ്. നല്ല ഓഹരികള്, സിസ്റ്റമാറ്റിക് ഇന്‍വെന്‍സ്റ്റ്‌മെന്റ് പ്ലാനുകള്, നോണ് കണ്‍വേര്‍ട്ടബിള് ഡിബഞ്ചറുകള്, ചെറിയൊരു ശതമാനം സ്വര്‍ണ്ണം എന്നിവയെല്ലാം അടങ്ങിയ ഒരു പോര്‍ട്ട്‌ഫോളിയോ ആയിരിക്കും ഇപ്പോള് മികച്ചത്.\ninvestment N Bhuvanendran


ലുലു മാളിൽ തോക്ക് കണ്ടെത്തിയ സംഭവം; കസ്റ്റഡിയിലെടുത്ത വയോധികനെ ചോദ്യം ചെയ്ത് വിട്ടയച്ചു - Janayugom Online\nകൊച്ചിയിലെ ലുലു മാളിൽ നിന്ന് തോക്ക് കണ്ടെത്തിയ സംഭവത്തിൽ കസ്റ്റഡിയിലെടുത്ത വായോധികനെ പ്രാഥമിക ചോദ്യം ചെയ്യലിന് ശേഷം വിട്ടയച്ചു. ഇയാളെ വീണ്ടും ചോദ്യം ചെയ്തേക്കുമെന്നാണ് വിവരം. മാളിലെ സിസിടിവി ദൃശ്യങ്ങൾ കേന്ദ്രീകരിച്ച് പൊലീസ് അന്വേഷണം ഊർജിതമാക്കിയിട്ടുണ്ട്.\nസിസിടിവി ദൃശ്യങ്ങളുടെ അടിസ്ഥാനത്തിൽ ഇന്നലെ രാത്രിയോടെയാണ് ആലുവ സ്വദേശിയായ വായോധികനെ പൊലീസ് കസ്റ്റഡിയിലെടുത്തത്. 86 വയസുകാരനായ ഇയാൾ വിരമിച്ച വനം വകുപ്പ് ഉദ്യോഗസ്ഥനാണ്. ചോദ്യം ചെയ്യലിൽ ഇയാൾ കുറ്റം സമ്മതിച്ചിട്ടില്ല. ഇയാളുടെ വീട്ടുകാരുടെ മൊഴിയും പൊലീസ് രേഖപ്പെടുത്തി. മാളിലെ കൂടുതൽ സിസിടിവി ദൃശ്യങ്ങൾ പൊലീസ് പരിശോധിക്കുകയാണ്.\nവായോധികൻ കുറ്റം നിഷേധിച്ച സാഹചര്യത്തിൽ കൂടുതൽ തെളിവുകൾ ശേഖരിക്കാനുള്ള ശ്രമത്തിലാണ് പൊലീസ്. തോക്ക് ഉപയോഗ ശൂന്യമാണെന്ന് ശാസ്ത്രീയ പരിശോധനയിൽ വ്യക്തമായിട്ടുണ്ട്. ഈസ്റ്ററിന്റെയും തെരെഞ്ഞെടുപ്പിന്റെയും പശ്ചാത്തലത്തിൽ പരിഭ്രാന്തി സൃഷ്ടിക്കാനുള്ള ശ്രമമാണോയെന്നും പൊലീസ് പരിശോധിക്കുന്നുണ്ട്.\nenglish summary;man released after questioning bullet found case


പി.ജയരാജനുമായി വാക്കേറ്റം കണ്ണൂരിലെ സമാധാന യോഗം യു.ഡി.എഫ് ബഹിഷ്കരിച്ചു\nകണ്ണൂർ (21-02-18) : ഷുഹൈബിന്റെ കൊലപാതകത്തെ തുടർന്നുണ്ടായ സാഹചര്യങ്ങൾ ചർച്ച ചെയ്യുന്നതിനായി വിളിച്ച സമാധാന യോഗം യു.ഡി.എഫ് ബഹിഷ്കരിച്ചു. മന്ത്രി എ.കെ.ബാലന്റെ നേതൃത്വത്തിൽ വിളിച്ചുചേർത്ത യോഗത്തിൽ യു.ഡി.എഫ് ജനപ്രതിനിധികളെ അവഗണിക്കുകയും കെ.കെ.രാഗേഷ് എം.പിയെ വേദിയിൽ ഇരുത്തുകയും ചെയ്തത് കണ്ണൂർ ഡി.സി.സി പ്രസിഡന്റ് സതീശൻ പാച്ചേനി ചോദ്യം ചെയ്യുകയും ഇതിനെതിരെ സി.പി.എം കണ്ണൂർ ജില്ലാ സെക്രട്ടറി പി.ജയരാജൻ രംഗത്ത് വരികയും ചെയ്തതോടെയാണ് യുഡിഎഫ് യോഗം ബഹിഷ്കരിക്കുകയായിരുന്നു.\nമന്ത്രി നിയന്ത്രിക്കേണ്ട യോഗം പി ജയരാജന് നിയന്ത്രിക്കുന്നത് നാണക്കേടാണെന്ന് പാച്ചേനി കുറ്റപ്പെടുത്തി. ജനപ്രതിനിധികളുടെ യോഗമല്ല പാര്‍ട്ടി പ്രതിനിധികളുടെ യോഗമാണ് വിളിച്ചതെന്ന് മന്ത്രി എ.കെ.ബാലൻ പറഞ്ഞു. പിന്നെ എങ്ങിനെയാണ് രാഗേഷ് പങ്കെടുക്കുന്നതെന്ന് യുഡിഎഫ് നേതാക്കള് ചോദിച്ചു. അത് പാര്‍ട്ടി പ്രതിനിധിയായിട്ടാണെന്ന് മന്ത്രി വിശദീകരിച്ചു.ഇതേതുടർന്ന് യോഗ ഹാളിനു പുറത്ത് ഉണ്ടായിരുന്ന എംഎൽഎമാരായ കെ.സി. ജോസഫ്, സണ്ണി ജോസഫ്, കെ.എം. ഷാജി എന്നിവരും വേദിയിലെത്തി തങ്ങൾക്കും ഇരിപ്പിടം വേണമെന്ന് ആവശ്യപ്പെട്ടു. എന്നാൽ ജനപ്രതിനിധികളെ യോഗത്തില് വിളിച്ചില്ലെന്ന് യോഗത്തിന് നേതൃത്വം നല്‍കിയ മന്ത്രി എ.കെ ബാലന് അറിയിച്ചതോടെ വാക്ക് തര്‍ക്കം രൂക്ഷമാവുകയായിരുന്നു.\nഇതിനു പിന്നാലെ കോൺഗ്രസ് യോഗം ബഹിഷ്കരിച്ചു. യോഗത്തിൽനിന്നു നേതാക്കൾ ഇറങ്ങിപ്പോയി.


പഞ്ചായത്തംഗങ്ങളും കൃഷിയിലേക്ക് | edakkara| malappuram\nJan 16, 2020, 06:17 AM IST\nജീവനി പദ്ധതിയുടെ ഭാഗമായി പഞ്ചായത്ത് അംഗങ്ങൾക്കുള്ള പച്ചക്കറിത്തൈകൾ എടക്കരയിൽ പ്രസിഡന്റ് ആലീസ് അമ്പാട്ട് പഞ്ചായത്തംഗം കവിത ജയപ്രകാശിന് കൈമാറി ഉദ്ഘാടനംചെയ്യുന്നു\nഎടക്കര: പഞ്ചായത്തംഗങ്ങളുടെ അടുക്കളത്തോട്ടങ്ങളിൽ ഇനി പച്ചക്കറിയും വിളയും. സംസ്ഥാന സർക്കാരിന്റെ ജീവനി പദ്ധതി പ്രകാരമാണ് ത്രിതല പഞ്ചായത്ത് അംഗങ്ങൾ കൃഷിയിലേക്കിറങ്ങുന്നത്. മുഴുവൻ ആളുകൾക്കും കൃഷിയിൽ താത്‌പര്യം വർധിപ്പിക്കലാണ് പദ്ധതി ലക്ഷ്യംവെക്കുന്നത്. കൃഷിവകുപ്പും ആരോഗ്യവകുപ്പും ചേർന്നാണിത് നടപ്പാക്കുന്നത്.\nകൃഷിക്കായി നാടൻ ഇനങ്ങളിലുള്ള പപ്പായ, മുരിങ്ങ, കറിവേപ്പ്, കോവൽ എന്നിവയുടെ തൈകൾ സൗജന്യമായി നൽകും. അടുത്തവർഷം ഏപ്രിൽ വരെയാണ് കൃഷി ചെയ്യേണ്ടത്. കൃഷിത്തോട്ടം പരിശോധിക്കാനായി ഇടയ്ക്ക് അധികൃതരുമെത്തും. പത്തുസെന്റിലാണ് കൃഷിത്തോട്ടം ഒരുക്കുന്നത്. ആവശ്യമായ സ്ഥലം സ്വന്തമായില്ലാത്ത അംഗങ്ങൾക്ക് മറ്റൊരാളെ കൃഷിചെയ്യാൻ ചുമതലപ്പെടുത്താം.\nഅടുത്തഘട്ടം മുതൽ ഗർഭിണികളെയും പരിഗണിക്കും. ഗർഭിണികളിൽ കാണുന്ന പോഷകാഹാരക്കുറവ് പരിഹരിക്കുകയാണ് ആരോഗ്യവകുപ്പിന്റെ ലക്ഷ്യം. ഇതിനായി പോഷകമൂല്യമുള്ള മറ്റു തൈകളും വിതരണംചെയ്യും.\nഎടക്കരയിൽ പ്രസിഡന്റ് ആലീസ് അമ്പാട്ട് പഞ്ചായത്തംഗം കവിത ജയപ്രകാശിന് തൈ നൽകി പദ്ധതി ഉദ്ഘാടനംചെയ്തു. ആയിശക്കുട്ടി അധ്യക്ഷതവഹിച്ചു. കൃഷി ഓഫീസർ ബെന്നി സെബാസ്റ്റ്യൻ, പി.വി. സതീഷ്, ശ്രീജയ്, രഞ്ജിമ, എം. ഉമ്മർ, തോപ്പിൽ ബാബു, റഹിം, റോയി പട്ടന്താനം തുടങ്ങിയവർ പ്രസംഗിച്ചു.\nപി.ഫലാഹ് കാളികാവ്ആവേശകരമായ മത്സരമായിരുന്നു. ഒരൊറ്റ നിമിഷംകൊണ്ടാണ് മനസ്സിനെ പിടിച്ചുകുലുക്കിയത്. ..\nഇവർക്കും പഠിക്കണം, പുതിയ കാലത്തിനൊപ്പം\nജില്ലയിലെ ഇന്ധന ഉപഭോഗം


റസൂലിന്റെ നാട്ടുകാരനാ... | മല്‍ബു\nPosted by M ASHRAF at 7:41 PM\nറസൂലേ നിന് കനിവാലെ\nറസൂലേ നിന് വരവാലേ\nമ്മടെ സ്വന്തം റസൂല്\nന്റെ നാട്ടുകാരന് ...\n“അന്താരാഷ്‌ട്ര തലത്തില് അതിന്റെ വ്യാപാര സാധ്യത അളക്കുന്നത് പാവം മല്‍ബു മാത്രം.”\nഇതാണ് ആ ഓസ്കറിന്റെ ഉദ്ദെശവും !\nനല്ല വിശകലനം !!\nകുറിക്കു കൊള്ളിക്കാന് അറിയാല്ലോ മാഷെ... അഭിനന്ദനങ്ങള്\nഇനിയും ഇനിയും നന്നായി എഴുതാന് ദൈവം അനുഗ്രഹിക്കട്ടെ.\nഅമ്മയുടെ അസുഖം കുറവുണ്ടോ ? ഇവിടെ എത്തിയ വഴിയില് കണ്ടു അതാണ് ചോദിച്ചത്.


ദക്ഷിണ കൊറിയക്ക് വീണ്ടും തിരിച്ചടി; ഹെര്‍ണാണ്ടസിലൂടെ ലീഡ് രണ്ടാക്കി മെക്‌സിക്കോ - themediasyndicate\nറോസ്‌തോവ് അറീന: മെക്‌സിക്കോ ദക്ഷിണ കൊറിയ പോരാട്ടം കനക്കുമ്പോള് എതിരില്ലാത്ത രണ്ട് ഗോളുകള്‍ക്ക് മെക്‌സിക്കോ മുന്നില്. 30-ാം മിനിറ്റില് കാര്‍ലോസിന്റെ പെനാല്‍ട്ടി ഗോളിലൂടെ ലീഡ് സ്വന്തമാക്കിയ മെക്‌സിക്കോക്ക് 66-ാം മിനിറ്റില് ഹാവിയര് ഹെര്‍ണാണ്ടസിന്റെ വക തകര്‍പ്പനൊരു ഗോള് കൂടി ലഭിക്കുകയായിരുന്നു. സ്വന്തം ബോക്‌സിനകത്ത് കൊറിയന് താരം ജാങ് ഹ്യൂന് സോ പന്തില് തൊട്ടതിനായിരുന്നു പെനാല്‍ട്ടി. കാര്‍ലോസ് വേല അത് കൃത്യമായി വലയിലെത്തിച്ചു.\nകളിയിലുടനീളം ആധിപത്യം പുലര്‍ത്തിയ മെക്‌സിക്കോ പന്ത് കൊറിയന് ടീമിന് വിട്ട് നല്‍കുന്നതിലും പിശുക്ക് കാണിച്ചു. ഹ്യൂഗ്മിന് സണിന്റെ നേതൃത്തില് കൊറിയ നിരവധി മുന്നേറ്റങ്ങള് നടത്തിയെങ്കിലും ഒന്നും ഫലം കണ്ടില്ല. ഗോളടിക്കാനും നിരവധി അവസരം ഹ്യൂഗ്മിന് ലഭിച്ചിരുന്നു. 26-ാം മിനുട്ടില് ഹ്യൂന് സോയുടെ പിഴവില് കൊറിയ ഗോള് വഴങ്ങുകയായിരുന്നു.\nഇന്ന് ജയിച്ചാല് ഗ്രൂപ്പ് ചാമ്പ്യന്‍മാരായി പ്രീ ക്വാര്‍ട്ടര് ഉറപ്പിക്കാനാവും എന്നതിനാല് ജയം മാത്രം മുന്നില് കണ്ടാണ് കാര്‍ലോസ് ഒസോറിയോയുടെ പടയിറങ്ങിയത്. കരുത്തരായ ജര്‍മനിയെ തകര്‍ത്ത് രണ്ടാം മത്സരത്തിനിറങ്ങിയ മെക്‌സിക്കോയെ പിടിച്ചുകെട്ടാന് ഏഷ്യന് ശക്തികള് ബുദ്ധിമുട്ടേണ്ടി വരും. സ്വീഡനെതിരെ നേരിട്ട പരാജയവും കൊറിയക്ക് ഇന്നത്തെ മത്സരം നിര്‍ണായകമാക്കുന്നുണ്ട്.\nTags: 2018-fifa-world-cup-mexico-north-koreaമെക്‌സിക്കോ ദക്ഷിണ കൊറിയ പോരാട്ടം\nകുട്ടനാട്ടിലെ വിദ്യാഭ്യാസ സ്ഥാപനങ്ങള്‍ക്ക് ബുധനാഴ്ച അവധി


എല്.ഡി.എഫ്. സീറ്റുചര്‍ച്ച തുടരുന്നു | LDF is continuing seat sharing talks with other parties - Malayalam Oneindia\nഎല്.ഡി.എഫ്. സീറ്റുചര്‍ച്ച തുടരുന്നു\nതിരുവനന്തപുരം: ഇടതുമുന്നണി ഘടകകക്ഷികള് തമ്മില് സീറ്റുവിഭജന ചര്‍ച്ച പൂര്‍ത്തിയായില്ല. ചര്‍ച്ച മാര്‍ച്ച് 26 ഞായറാഴ്ചയും തുടരുകയാണ്.\nമാര്‍ച്ച് 25 ശനിയാഴ്ചതന്നെ എല്.ഡി.എഫിലെ സീറ്റുവിഭജനം പൂര്‍ത്തിയാക്കുമെന്നും സി.പി.എമ്മിന്റെ സ്ഥാനാര്‍ഥിപ്പട്ടിക പുറത്തിറക്കുമെന്നാണ് നേരത്തെ അറിയിച്ചിരുന്നത്. എന്നാല്, സീറ്റുവിഭജനത്തില് അന്തിമ തീരുമാനമാകാത്തതുമൂലമാണ് സി.പി.എം. പട്ടികയും വൈകുന്നത്.\nസിപിഎമ്മിന്റെ കടും പിടിത്തമാണ് സീറ്റ് ചര്‍ച്ച വൈകിയ്ക്കുന്നതെന്നാണ് ഘടക കക്ഷികള് പറയുന്നത്. എന്നാല് ഇത് തുറന്ന് സമ്മതിയ്ക്കാന് ഈ പാര്‍ട്ടികള് തയ്യാറല്ല. കഴിഞ്ഞ നിയമസഭാ തിരഞ്ഞെടുപ്പില് ഘടകകക്ഷികള് മത്സരിച്ച പത്തിലേറെ സീറ്റുകള് സി.പി.എം. ആവശ്യപ്പെട്ടത് ഘടകകക്ഷികള് അംഗീകരിക്കാതിരുന്നതു മൂലമാണ് തീരുമാനമുണ്ടാകാതിരുന്നത്. രാവിലെ ചേര്‍ന്ന ഇടതുമുന്നണി ഏകോപനസമിതിയോഗം പ്രകടനപത്രികയുടെ കരട് അംഗീകരിച്ചശേഷം പിരിഞ്ഞു.\nതുടര്‍ന്ന് സി.പി.എം. പ്രതിനിധികളും സി.പി.ഐ. പ്രതിനിധികളുമായി ഉഭയകക്ഷി ചര്‍ച്ച നടന്നു. സി.പി.ഐ. രണ്ട് സീറ്റുകള് വിട്ടുനല്‍കണമെന്ന് സി.പി.എം. ആവശ്യപ്പെട്ടപ്പോള് ഘടകകക്ഷികളില്‍നിന്നും സി.പി.എം. പിടിച്ചെടുക്കുന്ന സീറ്റുകളുടെ ന്യായമായ വിഹിതം തങ്ങള്‍ക്കുകൂടി തരണമെന്നായിരുന്നു സി.പി.ഐ. നേതാക്കളുടെ ആവശ്യം.\nകൊല്ലം ജില്ലയിലെ ചാത്തന്നൂര് സീറ്റ് നിര്‍ബന്ധമായും വേണമെന്ന് സി.പി.എം. ആവശ്യപ്പെട്ടിട്ടുണ്ട്.\nതുടര്‍ന്ന് നേതാക്കളും ആര്.എസ്.പി., ജനതാദള് (എസ്), കോണ്‍ഗ്രസ് (എസ്), എന്.സി.പി., കേരളാ കോണ്‍ഗ്രസ് (ജെ) തുടങ്ങിയ കക്ഷികളുമായും വെവേറെ ഉഭയകക്ഷി ചര്‍ച്ച നടന്നു. എല്ലാ കക്ഷികളില്‍നിന്നും സി.പി.എം. സീറ്റുകള് ആവശ്യപ്പെടുകയും വിട്ടുകൊടുക്കാന് ഘടകകക്ഷികള് വിസമ്മതിക്കുകയും ചെയ്തതിനെത്തുടര്‍ന്ന് ഞായറാഴ്ചയും ഉഭയകക്ഷി ചര്‍ച്ച നടത്താനുള്ള തീരുമാനത്തോടെ പിരിയുകയായിരുന്നു.\nകൊല്ലം ജില്ലയില് ആര്.എസ്.പി. കഴിഞ്ഞതവണ മത്സരിച്ച കൊല്ലം സീറ്റ് സി.പി.എം. ആവശ്യപ്പെട്ടതായി സൂചനയുണ്ട്.\nശനിയാഴ്ച രാവിലെ നടന്ന എല്.ഡി.എഫ്. ഏകോപനസമിതിയിലും തുടര്‍ന്ന് നടന്ന ഉഭയകക്ഷി ചര്‍ച്ചകളിലും എല്.ഡി.എഫ്. കണ്‍വീനര് പാലോളി മുഹമ്മദ്കുട്ടി, സി.പി.എം. സംസ്ഥാന സെക്രട്ടറി പിണറായി വിജയന്, പ്രതിപക്ഷനേതാവ് വി.എസ്.അച്യുതാനന്ദന്, കോടിയേരി ബാലകൃഷ്ണന്, സി.പി.ഐ. സംസ്ഥാന സെക്രട്ടറി വെളിയം ഭാര്‍ഗവന്, അസിസ്റന്റ് സെക്രട്ടറിമാരായ കെ.ഇ.ഇസ്മായില്, സി.എന്.ചന്ദ്രന്, ജനതാദള് (എസ്) സംസ്ഥാന പ്രസിഡന്റ് എം.പി.വീരേന്ദ്രകുമാര് എം.പി., സെക്രട്ടറി ജനറല് കെ.കൃഷ്ണന്‍കുട്ടി, നിയമസഭാകക്ഷി നേതാവ് സി.കെണാണു, ആര്.എസ്.പി. സംസ്ഥാന സെക്രട്ടറി പ്രൊഫ. ടി.ജെ.ചന്ദ്രചൂഡന്, വി.പിൃാമകൃഷ്ണപിള്ള, കേരളാ കോണ്‍ഗ്രസ് (ജെ) ചെയര്‍മാന് പി.ജെ.ജോസഫ്, ഫ്രാന്‍സിസ് ജോര്‍ജ് എം.പി., എന്.സി.പി. നേതാവ് എ.സി.ഷണ്‍മുഖദാസ്, കോണ്‍ഗ്രസ് (എസ്) നേതാവ് കടന്നപ്പള്ളി രാമചന്ദ്രന് തുടങ്ങിയവര് പങ്കെടുത്തു.


അമേരിക്കയില് അപകടത്തില്‍പ്പെട്ട മലയാളി കുടുംബത്തിലെ നാല് പേരുടെ മൃതദേഹം കണ്ടെത്തി - Rose Malayalam | Rose Malayalam\nUpdated on 17-04-2018 at 1:52 pm\nവാഷിങ്ടണ്: അമേരിക്കയില് അപകടത്തില്‍പ്പെട്ട മലയാളി കുടുംബത്തിലെ നാലുപേരുടെയും മൃതദേഹങ്ങള് കണ്ടെത്തി. ഇവര് സഞ്ചരിച്ചിരുന്ന വാഹനം ഒഴുക്കില്‍പ്പെട്ട് കാണാതാവുകയായിരുന്നു. ദിവസങ്ങള് നീണ്ട തെരച്ചിലിന് ശേഷമാണ് മൃതദേഹങ്ങള് കണ്ടെടുത്തത്. നാല് പേരുടെ മൃതദേഹം ജീര്‍ണിച്ച നിലയിലായതുകൊണ്ട് നാട്ടിലെത്തിക്കാന് കഴിയില്ലെന്ന് കേസ് അന്വേഷിക്കുന്ന അമേരിക്കന് ഏജന്‍സി വ്യക്തമാക്കി.\nസന്ദീപ് തോട്ടപ്പിള്ളി (40), ഭാര്യ സൗമ്യ (38), മക്കളായ സിദ്ധാന്ത് (12), സാചി (ഒന്‍പത്) എന്നിവരുടെ മൃതദേഹങ്ങളാണ് ഈല് നദിയില് നടത്തിയ തിരച്ചിലില് കണ്ടെത്തിയത്. നദിയിലെ വെള്ളം കുറഞ്ഞതിന് ശേഷം സൗമ്യയുടെ മൃതശരീരം കരയ്ക്കടിയുകയായിരുന്നു. കാറിനുള്ളില് നിന്നാണ് സന്ദീപിന്റെയും മകള് സാച്ചിയുടെയും മൃതദേഹം ലഭിച്ചത്. സിദ്ധാന്തിന്റെ മൃതദേഹമാണ് അവസാനം ലഭിച്ചത്. ഒഴിക്കില്‍പ്പെട്ട് സിദ്ധാത് ഏറെ ദൂരം ഒഴുകിപ്പോയിരുന്നു.\nയൂണിയന് ബാങ്ക് വൈസ് പ്രസിഡന്റ് സന്ദീപ് തോട്ടപ്പിള്ളിയെയും കുടുംബത്തെയും ഏപ്രില് ആറ് മുതലാണ് കാണാതായത്. ഇവര് സഞ്ചരിച്ചിരുന്ന കാര് കരകവിഞ്ഞൊഴുകിയ ഈല് നദിയില് ഒഴുകി പോയതായി വിവരം ലഭിച്ചിരുന്നു. നദിയില് ഇവര്‍ക്കായി തെരെച്ചില് നടത്തിയെങ്കിലും കണ്ടെത്താനായില്ല. പോര്‍ട്ലാന്‍ഡില്‍നിന്ന് സാന് ഹൊസേയിലേക്കുള്ള യാത്രാക്കിടയിലാണ് അപകടം സംഭവിച്ചത്.


ചില നേരത്ത്.: പുതിയ മാനേജര്\nചില നേരത്ത്.. പോസ്റ്റ് ചെയ്തത് # 5:02 PM\nവളരെ നന്നായിട്ടുണ്ട് ഇബ്രൂ. രസകരമായി വായിച്ചു.\n# സു | Su പോസ്റ്റ്ചെയ്തത് : ബുധനാഴ്‌ച, ജൂൺ 22, 2005\n'എന്റെ ലോക'ത്തെ അപേക്ഷിച്ച് ഒറ്റവായനയ്ക്കുതന്നെ ഉള്ളിന്റെ ഉള്ളില് കയറുന്ന വിഷയമായതിനാല് നന്നായി ആസ്വദിച്ചു. വളരെ ബോധിച്ചു. നല്ല ശൈലി. ഞാന് തന്നെ അനുഭവിച്ചമാതിരി തോന്നി. അഭിനന്ദനങ്ങള് !\n# .::Anil അനില്::. പോസ്റ്റ്ചെയ്തത് : ബുധനാഴ്‌ച, ജൂൺ 22, 2005\nപുതിയ മാനേജരെ വായിക്കുവാന് സമയം കണ്ടെത്തിയതില് ഞാന് സന്തോഷിക്കുന്നു.ഒരാളെങ്കിലും വായിച്ച് അഭിപ്രായം പറയുന്നുവെങ്കില് തുടര്‍ന്നും എഴുതുന്നതില് സന്തോഷമേയുള്ളൂ.\nനിങ്ങളുടെ കമന്റുകള്‍ക്ക് നന്ദി...\n# ചില നേരത്ത്.. പോസ്റ്റ്ചെയ്തത് : വ്യാഴാഴ്‌ച, ജൂൺ 23, 2005\nibru, thuTarnnezhuthaam. pakshe jOli sthhalatthe kuRicchum matum ezhuthumpOL Sraddhikkuka.\n# -സു-|Sunil പോസ്റ്റ്ചെയ്തത് : വ്യാഴാഴ്‌ച, ജൂൺ 23, 2005\nബ്ലോഗ് ചെയ്ത് പണി കളയാതെ നോക്കുക.\n# കിരണ്  kiran പോസ്റ്റ്ചെയ്തത് : വ്യാഴാഴ്‌ച, ജൂൺ 23, 2005\nഎനിക്ക് ഇപ്പോള് ബ്ലോഗ് ചെയ്യാന് പേടിയായി തുടങ്ങി..\nഉപദേശ നിര്‍ദ്ദേശങ്ങള്‍ക്ക് നന്ദി..\nവഴി മാറി നടക്കാമെന്ന് തോന്നുന്നു.. ഈ ഒരു മുന്നറിയിപ്പ് "പുതിയ മാനേജര്" എന്ന പോസ്റ്റിങ്ങുമായി ചേര്‍ത്തു വായിക്കുവാന് അപേക്ഷ..\nപ്രിയ ബ്ലോഗ് സുഹൃത്തുക്കളെ, എന്റെ പുതിയ ബ്ലോഗിലേയും ഇനി വരാനിരിക്കുന്ന ബ്ലോഗ്ഗുഗളിലേയും കഥാപാത്രങ്ങള്‍ക്ക് എന്റെ ലോകത്തിലെ ചിലരുമായി സാമ്യം തോന്നാമെങ്കിലും അതു തികച്ചും സാങ്കല്‍പികം മാത്രമാണു്...\nഇതൊക്കെ എല്ലായിടത്തും ഉള്ളതാണെടോ! പാര വയ്ക്കുന്നവര് "insecure" എന്ന വര്‍ഗ്ഗത്തില് പെടുന്നവരാ! പുതിയതായി വരുന്നവര് അധികാരം കാണിക്കാനായി കീഴ്ജീവനക്കാരുടെ തലയില് കയറുന്നത് സാധാരണകാര്യമല്ലേ ഇബ്രൂ. പിന്നെ ഈജിപ്ഷ്യര്‍ക്ക് പ്രത്യേകിച്ചും ഒരു കോമ്പ്ലെക്സ് ഉണ്ട്!ഓഫീസ് പൊളിറ്റിക്സ് ഇല്ലാത്ത ഓഫീസുകള് വളരെ കുറവല്ലേ?\nബ്ലോഗ് ചെയ്ത് പണികളയാതെ നോക്ക് എന്ന ഭീഷണി കേട്ട് പേടിക്കണ്ട ഇബ്രു. ബുദ്ധിപൂര്‍വ്വം ബ്ലോഗ് ചെയ്യുക. ശൈലി നന്നായിട്ടുണ്ട്. കൂടുതല് പ്രതീക്ഷിക്കുന്നു.\n# കലേഷ് കുമാര് പോസ്റ്റ്ചെയ്തത് : തിങ്കളാഴ്‌ച, ജൂൺ 27, 2005


സമാന്, ആമീര്, പാകിസ്ഥാന് | Sports | Deshabhimani | Monday Jun 19, 2017\nHome»Sports സമാന്, ആമീര്, പാകിസ്ഥാന്\nഇന്ത്യന് ക്യാപ്റ്റന് വിരാട് കോഹ്ലിയെ പുറത്താക്കിയ മുഹമ്മദ് ആമിറിന്റെ ആഹ്ളാദം ഓവല് > ബാറ്റിങ്ങില് ഫഖര് സമാന് ഇന്ത്യയെ തകര്‍ത്തു. ബൌളിങ്ങില് മുഹമ്മദ് ആമിറും. ഇരുവരും ചേര്‍ന്ന് ആദ്യത്തെ കളിയിലെ തോല്‍വിക്ക് കലാശക്കളിയില് ഇന്ത്യക്ക് മറുപടി നല്‍കി. നിലവിലെ ചാമ്പ്യന്‍മാരായ ഇന്ത്യയെ തികഞ്ഞ ആധികാരികതയോടെ കീഴടക്കി പാകിസ്ഥാന് ചാമ്പ്യന്‍സ് ട്രോഫി ചാമ്പ്യന്‍മാരായി. ബാറ്റിങ്ങിലും ബൌളിങ്ങിലും ഇന്ത്യയെ ഏറെ ദൂരം പിറകിലാക്കിയ പാകിസ്ഥാന് 180 റണ്ണിനാണ് കിരീടം സ്വന്തമാക്കിയത്.\nആദ്യം ബാറ്റ് ചെയ്ത് പാകിസ്ഥാന് നാലുവിക്കറ്റ് നഷ്ടത്തില് നേടിയ 338 റണ് പിന്തുടര്‍ന്ന ഇന്ത്യ 158ല് തീര്‍ന്നു. ക്യാപ്റ്റന് വിരാട് കോഹ്ലിയടക്കമുള്ളവര് പരാജയപ്പെട്ടപ്പോള് ഹാര്‍ദിക പാണ്ഡ്യയുടെ ഒറ്റയാള് പ്രകടനമാണ് ഇന്ത്യയുടെ തോല്‍വിയുടെ ഭാരം കുറച്ചത്. റണ് അടിസ്ഥാനത്തില് ചാമ്പ്യന്‍സ് ട്രോഫിയിലെ ഏറ്റവും വലിയ ജയമാണിത്. സെഞ്ചുറിയുമായി മുന്നില്‍നിന്ന് നയിച്ച ഓപ്പണര് ഫഖര് സമാന്റെ കന്നി സെഞ്ചുറിയുടെ (106 പന്തില് 114) ബലത്തിലാണ് പാകിസ്ഥാന് കൂറ്റന് സ്കോര് പടുത്തുയര്‍ത്തിയത്. അസ്ഹര് അലിയും (71 പന്തില് 59) മുഹമ്മദ് ഹഫീസും (37 പന്തില് 57*) അരസെഞ്ചുറികളോടെ പാക് ജയത്തില് തിളങ്ങി. ബാബര് അസം 52 പന്തില് 46 റണ്ണെടുത്തു.\nമറുപടിയില് ഇന്ത്യ ചീട്ടുകൊട്ടാരംകണക്കെ തകര്‍ന്നടിഞ്ഞു. പരിക്ക് ഭേദമായി വന്ന ഇടംകൈയന് പേസര് മുഹമ്മദ് ആമിര് തകര്‍ച്ചയ്ക്ക് തുടക്കമിട്ടു. ആദ്യ ഓവറിന്റെ മൂന്നാംപന്തില് ആമിറിന്റെ സ്വിങ് ചെയ്ത പന്തില് രോഹിത് ശര്‍മ വിക്കറ്റിനുമുന്നില് കുരുങ്ങി (3 പന്തില് 0). ആമിറിന്റെ അടുത്ത ഓവറില്5റണ്ണുമായി ഇന്ത്യന് ക്യാപ്റ്റന് കോഹ്ലി (9 പന്തില് 5) പോയിന്റില് ഷദാബ് ഖാന്റെ കൈയിലൊതുങ്ങി. മറ്റൊരു സ്വിങ്. വിശ്വസിക്കാനാകാതെ കോഹ്ലി നിന്നു. പിന്നെ മടങ്ങി. റണ്ണടിച്ചുതുടങ്ങിയ ധവാന്റെ ഊഴമായിരുന്നു അടുത്തത്. ക്രോസ് സീമില് കുത്തിയുയര്‍ന്നിയ ആമിറിന്റെ പന്തില് ബാറ്റുരസിയ ധവാനെ സര്‍ഫ്രാസ് അഹമ്മദ് വിക്കറ്റിന് പിറകില് പിടികൂടി (22 പന്തില് 21).\nആദ്യമൂന്നുവിക്കറ്റില് ആമിര് അവസാനിപ്പിച്ചു. മനസ്സുകൊണ്ട് തോറ്റ പിന്നെ ഇന്ത്യന് ബാറ്റ്സ്മാന്‍മാര് പിന്നെ ഓരോരുത്തരായി കൂടാരത്തിലേക്ക് മാര്‍ച്ചുചെയ്തു.\nപിന് സീറ്റിലായിരുന്നു ഇന്ത്യ. ധവാനെ പോലെ റണ്ണടിച്ചുതുടങ്ങിയ യുവരാജ് സിങ് (31 പന്തില് 22) ഷദാബ് ഖാന്റെ വേഗംകുറഞ്ഞ നിരുപദ്രവമായ പന്തില് വിക്കറ്റിനുമുന്നില് കുരുങ്ങി. അമ്പയര് ഔട്ട് അനുവദിച്ചില്ല. ഷദാബിന് ഉറപ്പായിരുന്നു. റിവ്യൂവില് അമ്പയറിന് തിരുത്തേണ്ടിവന്നു. 4-54 ആയിരുന്നു സ്കോര്. അതേ സ്കോറില് മഹേന്ദ്രസിങ് ധോണിയും മടങ്ങി. ഹസന് അലിയുടെ പന്തില് കൂറ്റനടിക്ക് ശ്രമിച്ചതായിരുന്നു മുന് ക്യാപ്റ്റന്. 16 പന്തില് സംഭാവന4റണ്. ഷദാബ് ഖാന്റെ വേഗംകുറഞ്ഞ പന്ത് കേദാര് യാദവിനെയും കീഴടക്കി. സ്കോര് 6-72.\nഹാര്‍ദിക് പാണ്ഡ്യയുടെ മിന്നല് പ്രകടനം. 43 പന്തില് ആറ് പടുകൂറ്റന് സിക്സറും നാല് ബൌണ്ടറിയുമായി കുതിക്കുകയായിരുന്നു പാണ്ഡ്യ. രവീന്ദ്ര ജഡേജയുടെ പിഴവില് ആ ഇന്നിങ്സ് റണ്ണൌട്ടില് അവസാനിച്ചു. 76 റണ്ണാണ് പാണ്ഡ്യയുടെ ബാറ്റില്‍നിന്ന് പിറന്നത്. ഇന്ത്യയുടെ സ്കോറില് പകുതിയോളം. ശേഷിച്ച മൂന്നുവിക്കറ്റുകള് ആറ് റണ്ണിന് അവസാനിച്ചു.\nആത്മവിശ്വാസം നശിച്ച ജഡേജ (26 പന്തില് 15) ജുനൈദ് ഖാന്റെ പന്തില് സര്‍ഫ്രാസിന് പിടിനല്‍കി. അതേ സ്കോറില് അശ്വിന് ഹസന് അലിയുടെ രണ്ടാംവിക്കറ്റായി മടങ്ങി (3 പന്തില്1). 31-ാം ഓവറിന്റെ മൂന്നാം പന്തില് അലിയുടെ കുത്തിയുയര്‍ന്ന പന്ത് ഗ്ളൌവിലുരഞ്ഞുയര്‍ന്നു. ആ പന്ത് സര്‍ഫ്രാസിന്റെ കൈയിലമര്‍ന്നു. ഇന്ത്യ തീര്‍ന്നു. പാകിസ്ഥാന് ആഘോഷം തുടങ്ങി.\nനേരത്തെ, കെന്നിങ്ടണ് ഓവലിലെ ബാറ്റിങ്ങിനെ പിന്തുണയ്ക്കുന്ന പിച്ചില് ടോസ് നേടിയ ഇന്ത്യന് ക്യാപ്റ്റന് വിരാട് കോഹ്ലി ബൌളിങ് തെരഞ്ഞെടുക്കുകയായിരുന്നു. ചാമ്പ്യന്‍സ് ട്രോഫി ഫൈനലുകളില് രണ്ടാമത് ബാറ്റ് ചെയ്തവര് ജയിച്ച ചരിത്രവും ഇന്ത്യന് ബാറ്റിങ്നിരയിലുള്ള വിശ്വാസവുമാണ് കോഹ്ലിക്ക് പാകിസ്ഥാനെ ബാറ്റിങ്ങിനയക്കാന് ആത്മവിശ്വാസം നല്‍കിയത്. പാക് ബാറ്റ്സ്മാന്‍മാരുടെ സ്ഥിരതയില്ലാത്ത പ്രകടനവും ക്യാപ്റ്റന്റെ തീരുമാനത്തിന് പിന്‍ബലമായി. അത് തെറ്റായി.\nപിച്ചില്‍നിന്നുണ്ടായ പിന്തുണ പൂര്‍ണമായി ഉപയോഗിച്ച പാക് ഓപ്പണര്‍മാര് ഇന്ത്യന് ബൌളര്‍മാരുടെമേല് ആധിപത്യമുറപ്പിച്ചു. അസ്ഹര് അലിയും സമാനും ചേര്‍ന്ന ഒന്നാംവിക്കറ്റ് കൂട്ടുകെട്ട് പാകിസ്ഥാന്റെ ഇന്നിങ്സിന് കരുത്തുറ്റ അടിത്തറ തീര്‍ത്തു. ഇന്ത്യന് ബൌളര്‍മാരുടെ അസാധാരണമായ അച്ചടക്കമില്ലായ്മകൂടി ആയതോടെ റണ്‍നിരക്ക് കുത്തനെ ഉയര്‍ന്നു. മധ്യ ഓവറുകളില് ബാബര് അസമും അവസാന ഓവറുകളില് മുഹമ്മദ് ഹഫീസും ആഞ്ഞടിച്ചപ്പോള് പാകിസ്ഥാന് എളുപ്പത്തില് 300 കടന്നു. ഭുവനേശ്വര് കുമാറും ഹാര്‍ദിക് പാണ്ഡ്യയും മാത്രമാണ് ആറില് കുറഞ്ഞ ഇക്കോണമിയുമായി രക്ഷപ്പെട്ടത്.\nഏകദിനത്തില് ഇന്ത്യക്കെതിരെയുള്ള ഉയര്‍ന്ന രണ്ടാമത്തെ സ്കോറാണിത്. ചാമ്പ്യന്‍സ് ട്രോഫിയിലെയും ഉയര്‍ന്ന ടീം ടോട്ടലും.\nപതിഞ്ഞ തുടക്കമായിരുന്നു പാകിസ്ഥാന്റെത്. ഭുവനേശ്വര് കുമാര് എറിഞ്ഞ ആദ്യ ഓവര് മെയ്ഡനായി. ജസ്പ്രിത് ബുമ്രയുടെ രണ്ടാം ഓവറില് രണ്ട് റണ്. മൂന്നാംഓവറിനൊടുവില് സ്കോര്‍ബോര്‍ഡില് ഏഴ് റണ്‍മാത്രം. ഇന്ത്യ കളിയില് ആധിപത്യമുറപ്പിച്ചേക്കുമെന്ന് തോന്നിച്ചു. എന്നാല് ബുമ്രയുടെ രണ്ടാം ഓവര് മുതല് കാര്യങ്ങള് മാറി.\nഫൈനലിന്റെ സമ്മര്‍ദത്തിലായിരുന്നു ബുമ്ര. ആദ്യപന്ത് വൈഡായി. രണ്ടാംപന്തില് സമാന് ധോണിയുടെ കൈയില് അവസാനിച്ചു. തിരിഞ്ഞുനോക്കാതെ നടന്നുതുടങ്ങിയ സമാനെ അമ്പയര് മടക്കിവിളിച്ചു. നോബോളായിരുന്നു അത്. ആ പന്ത് കളിയുടെ വിധി നിര്‍ണയിച്ചു. അവിടുന്നങ്ങോട്ട് തകര്‍ത്തടിച്ചു സമാന്.\nഇരുപത്തിമൂന്നാം ഓവറിന്റെ അവസാന പന്തില് അസ്ഹര് റണ്ണൌട്ടായപ്പോഴേക്കും സ്കോര്‍ബോര്‍ഡില് 128 റണ് ചേര്‍ന്നിരുന്നു. പിന്നീട് സമാനും ബാബര് അസമും ചേര്‍ന്ന് പാക് ഇന്നിങ്സിന് വേഗംകൂട്ടി. 31-ാം ഓവറിന്റെ ആദ്യ പന്ത് ബൌണ്ടറി കടത്തി സമാന് കന്നി സെഞ്ചുറി ആഘോഷിച്ചു. അശ്വിന്റെ അടുത്ത ഓവറിന്റെ ആദ്യപന്ത് സമാന് ബൌണ്ടറിക്കപ്പുറം പറത്തി. പക്ഷേ ഹാര്‍ദിക് പാണ്ഡ്യയെ ശിക്ഷിക്കാനുള്ള ശ്രമത്തില് ജഡേജയുടെ സുന്ദരമായ ക്യാച്ചില് സമാന്റെ ഇന്നിങ്സ് അവസാനിച്ചു. 12 ബൌണ്ടറിയും മൂന്ന് സിക്സുമായിരുന്നു ആ ഇന്നിങ്സില്. Tags : ഇന്ത്യ\nധോണി, യുവരാജ്, അശ്വിന് എന്നിവരുടെ കാര്യത്തില് തീരുമാനം ഉണ്ടാകണമെന്ന് മുന് താരങ്ങള്\nപിഴ, പിന്നെ പിഴച്ചില്ല ആമിറിന്\nഇന്ത്യ തിരിച്ചടിച്ചു;2പാക് സൈനികര് കൊല്ലപ്പെട്ടു\nപാകിസ്ഥാന് പുറത്തുവിട്ട വീഡിയോ വ്യാജമെന്ന് ഇന്ത്യ\nപാകിസ്ഥാന് ചര്‍ച്ചകളുടെ വഴി അടച്ചു: ജെയ്റ്റ്ലി\nഅതിര്‍ത്തിയില് പാക് പ്രകോപനത്തിന് ഇന്ത്യയുടെ തിരിച്ചടി; അഞ്ച് പാകിസ്ഥാന് സൈനികര് കൊല്ലപെട്ടു


ആഷിഖ് അബു ചിത്രത്തിൽ ഷാരൂഖ് ഖാൻ നായകനാകുന്നു; തിരക്കഥയൊരുക്കുന്നത് ശ്യാം പുഷ്ക്കരൻ -\nHome News Desk ആഷിഖ് അബു ചിത്രത്തിൽ ഷാരൂഖ് ഖാൻ നായകനാകുന്നു; തിരക്കഥയൊരുക്കുന്നത് ശ്യാം പുഷ്ക്കരൻ\nആഷിഖ് അബു ചിത്രത്തിൽ ഷാരൂഖ് ഖാൻ നായകനാകുന്നു; തിരക്കഥയൊരുക്കുന്നത് ശ്യാം പുഷ്ക്കരൻ\nആഷിഖ് അബുവിന്റെ സംവിധാനത്തിൽ ഷാരൂഖ് ഖാൻ ചിത്രമൊരുങ്ങുന്നു. ശ്യാം പുഷ്കരനാണ് തിരക്കഥ ഒരുക്കുന്നത്. മുംബൈയിൽ ഷാരൂഖിന്റെ വീടായ മന്നത്തിൽ വെച്ച് നടന്ന കൂടിക്കാഴ്ചയിലാണ് സിനിമ തീരുമാനമായത്.\nആഷിഖ് അബു തന്നെ ഷാരൂഖിനും ശ്യാം പുഷ്കരനും ഒപ്പമുള്ള ചിത്രം പങ്കുവെച്ചിട്ടുണ്ട്. വൈറസ് എന്ന മലയാള ചിത്രം കണ്ടതിനു ശേഷമാണ് ഷാരൂഖ് ആഷിഖിനെ മുംബൈയിലേക്ക് ക്ഷണിച്ചത്.\nമലയാളത്തിലെ ഒരു ചിത്രത്തിന്റെയും റീമേയ്ക്ക് ആയിരിക്കില്ല ഷാരൂഖ് ഖാൻ നായകനാകുന്ന ബോളിവുഡ് ചിത്രമെന്ന് ആഷിഖ് അബു വ്യക്തമാക്കി. മലയാള സിനിമയെ കുറിച്ച് വളരെ കാര്യമായാണ് ഷാരൂഖ് സംസാരിച്ചതെന്നും ആഷിഖ് അബു പറയുന്നു.\n2020 ൽ ചിത്രീകരണം ആരംഭിക്കാനാണ് തീരുമാനിച്ചിരിക്കുന്നത്. ഏറെക്കാലമായി ഷാരൂഖ് ഖാനെ നായകനാക്കി ബോളിവുഡ് ചിത്രം ചെയ്യാനുള്ള ആലോചനയിലായിരുന്നുവെന്നും അമേരിക്കയിൽ നിന്നും ഷാരൂഖ് ഖാൻ തിരികെ വന്നതോടെ കൂടിക്കാഴ്ച നടക്കുകയായിരുന്നുവെന്നും ആഷിഖ് അബു വ്യക്തമാക്കി.\nRead More: ദുൽഖറിന്റെ ജീവിതത്തിൽ മറിയം വരുത്തിയ മാറ്റം- ചിരിനിറഞ്ഞ മറുപടിയുമായി മമ്മൂട്ടി\nസീറോയുടെ പരാജയത്തെ തുടർന്ന് സിനിമയിൽ നിന്നും ഇടവേളയെടുത്തിരിക്കുകയായിരുന്നു ഷാരൂഖ് ഖാൻ. ഇപ്പോൾ ഉണ്ണി ആറിന്റെ ‘പെണ്ണും ചെറുക്കനും’ എന്ന കഥയെ ആസ്പദമാക്കിയുള്ള ചിത്രത്തിന്റെ തിരക്കിലാണ് ആഷിഖ് അബു. റോഷൻ മാത്യുവും ദർശന രാജേന്ദ്രനുമാണ് നായിക നായകന്മാർ.


വെള്ളരിക്കാപ്പട്ടണം: കുടിയന്മാര്‍ക്കിതാ ഒരു അത്ഭുത ഉപകരണം!!!\nഇനി മിക്സ് ചെയ്തു ബുദ്ധിമുട്ടേണ്ട കാര്യമില്ല, ഇതുപോലെ പലപല ഗ്ലാസുകളിലോ, കുപ്പികളിലോ ഉള്ളതൊക്കെ ഈ 'അത്ഭുത ഉപകരണം' മാത്രം ഉപയോഗിച്ച് കോക്ക്ടെയിലായി ആസ്വദിക്കാം. എങ്ങനെയുണ്ട് ഈ മിക്സഡ് കോക്ക്ടെയില് സ്ട്രോ?\nപോസ്റ്റിയത് Mr.DEEN സമയം 9:36 PM\nഅസ്സലായിട്ടുണ്ട്. ഇതൊരെണ്ണം എവിടെക്കിട്ടും?\nkollamallo ....orennam venamyirunnallo....evide kittum?


'ഷാരൂഖ് ഖാന് തന്റെ ജീവിതം തകര്‍ത്തു'; പെണ്‍കുട്ടിയുടെ ഞെട്ടിക്കുന്ന വെളിപ്പെടുത്തലിനു പിന്നില് | Bignewslive Bignewslive | Online News portal, Big News Live covering all news sections like Bollywood,Technology,Autos,World news,All other Breaking News etc..\nBy ANT 20-04-2018 641\nഷാരൂഖ് ഖാന്, ബോളിവുഡിലെ സൂപ്പര്‍താര പദവിക്കൊപ്പം ഫാമിലി മാന് എന്ന സത്‌പേരും ഒരുപോലെ കാത്തുസൂക്ഷിക്കുന്ന സൂപ്പര്‍താരം. എന്നാല് അദ്ദേഹത്തിന്റെ കടുത്ത ആരാധകരെ പോലും ഞെട്ടിപ്പിക്കുന്ന തരത്തിലുള്ള വെളിപ്പെടുത്തലുമായി ഒരു പെണ്‍കുട്ടി രംഗത്തെത്തുകയായിരുന്നു. തന്റെ ജീവിതം തകര്‍ത്തത് കിങ് ഖാന് ആണെന്നായിരുന്നു അവരുടെ ആരോപണം.\nവാര്‍ത്ത കേട്ടവര് മൂക്കത്ത് വിരല്‍വെച്ചു, എന്നാല് വാര്‍ത്ത പൂര്‍ണ്ണമായും വായിച്ചാല് എല്ലാ തെറ്റിദ്ധാരണയും മാറും. കിടിലന് ട്വിസ്റ്റാണ് സംഭവത്തില്. ഹ്യൂമന്‍സ് ഓഫ് ബോംബെ എന്ന ഫേസ്ബുക്ക് പേജിലൂടെയാണ് തന്റെ ജീവിതം ഷാരൂഖ് തകര്‍ത്തെന്ന് പെണ്‍കുട്ടി വെളിപ്പെടുത്തിയത്.\nബോളിവുഡ് സിനിമകള് കണ്ടു കണ്ട് സിനിമ പോലെ സുന്ദരമായ ഒരു പ്രണയം തന്റെ ജീവിതത്തിലും ഉണ്ടാകുമെന്നു വിശ്വസിച്ച ഒരു പെണ്‍കുട്ടിയുടെ കഥയാണിത്. കുട്ടിക്കാലം മുതല് താന് കണ്ടിരുന്ന ഒരു സ്വപ്നത്തെക്കുറിച്ച് പറഞ്ഞുകൊണ്ടാണ് അവര് കുറിപ്പെഴുതിയിരിക്കുന്നത്.\nവെളിപ്പെടുത്തല് ഇങ്ങനെ, 'മിസ്റ്റര് പെര്‍ഫക്റ്റ് ആയ ഒരു വ്യക്തിയില് നിന്ന് അതിലും ഉചിതമായ ഒരു വിവാഹഭ്യര്‍ഥന ലഭിക്കുമെന്നാണ് ഞാന് കരുതിയത്. എന്റെ സ്വപ്നമിങ്ങനെയായിരുന്നു വയലിന് സംഗീതത്തിന്റെ പശ്ചാത്തലത്തില് കാറ്റില് എന്റെ മുടിയിഴകള് പാറുമ്പോള് അവനെന്റെയടുക്കല് വന്ന് മുട്ടുകുത്തിയിരുന്ന് എന്നെ വിവാഹം ചെയ്യാനാഗ്രഹിക്കുന്നുവെന്നു പറഞ്ഞുകൊണ്ട് എനിക്കുനേരെ വിവാഹമോതിരം നീട്ടണം. എന്നാല് കാത്തിരുന്നിട്ടും അങ്ങനെയൊരു ദിവസം ഒരിക്കലും ജീവിതത്തിലുണ്ടായില്ല.\nപിന്നെ എന്റെ പ്രണയത്തെ ഞാന് തന്നെ കണ്ടുപിടിച്ചു. പക്ഷേ ആ പ്രണയകാലത്തില് ഭൂരിപക്ഷം സമയവും ഞാന് ചിലവഴിച്ചത് ഒരു പഞ്ചാബിയെ കല്യാണം കഴിക്കാന് എന്റെ ബംഗാളിവീട്ടുകാരെക്കൊണ്ട് സമ്മതിപ്പിക്കാനായിരുന്നുവെന്നുമാത്രം. മൂന്നുവര്‍ഷത്തെ ഡേറ്റിങ്ങിനൊടുവിലാണ് ഞങ്ങള് വിവാഹിതരായത്. യാതൊരു സര്‍പ്രൈസുമില്ലാതെ അദ്ദേഹമെന്നെ പ്രോപ്പോസ് ചെയ്യുന്നതു കണ്ടപ്പോഴാണ് ഞാനത് തീരുമാനിച്ചത്. അദ്ദേഹത്തിന്റെ പിറന്നാള് ദിവസം ഞങ്ങള് ആദ്യം ഡേറ്റിങ്ങിനുപോയ റസ്റ്റോറന്റില് ഒരു സര്‍പ്രൈസ് പാര്‍ട്ടിയൊരുക്കി സിനിമയില് കാണുന്നതുപോലെ ഞാന് അദ്ദേഹത്തെ പ്രോപ്പോസ് ചെയ്തു. അങ്ങനെ ഞാന് എന്റെ സ്വപ്നം സഫലമാക്കി.\nപരസ്പരം ഇഷ്ടമാണെങ്കില് പുരുഷന് പ്രോപ്പോസ് ചെയ്യുന്നതുവരെ കാത്തിരിക്കുന്നതെന്തിനാണെന്നും. ഈ പുതിയ കാലത്തില് സ്ത്രീകള് അങ്ങോട്ട് ചെന്ന് പുരുഷന്മാരെ പ്രൊപ്പോസ് ചെയ്യുന്നതില് കുറച്ചിലൊന്നും വിചാരിക്കേണ്ട കാര്യമില്ലെന്നും പറഞ്ഞുകൊണ്ട് യുവതി പങ്കുവെച്ച പോസ്റ്റ് നിരവധിപേരാണ് ഷെയര് ചെയ്തിരിക്കുന്നത്.\nഅതേസമയം, യുവതിയുടെ അതിസുന്ദരമായ പ്രണയകഥയിഷ്ടപ്പെട്ടുവെന്നും എന്നാല്, ഇതിനിടയില് ഷാരൂഖ് എങ്ങനെയാണ് യുവതിയുടെ ജീവിതം തകര്‍ത്തതെന്നാണ് ആളുകള്‍ക്ക് ചോദിക്കാനുള്ളത്.\nഒഡീഷയിലും ആന്ധ്രപ്രദേശിലും ചുഴലിക്കാറ്റ് മുന്നറിയിപ്പുമായി കാലാവസ്ഥ നിരീക്ഷണ കേന്ദ്രം; ഏഴ് ജില്ലകളില്…


മികച്ച Farad എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Farad എക്സ്ചേഞ്ച് നിരക്ക്. ഇന്ന് Farad വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില Farad $ 0.0216116 FRD/ETH EtherDelta\nഏറ്റവും മികച്ച വിൽപ്പന വില Farad $ 0.0216116 FRD/ETH EtherDelta\nമികച്ച Farad നിരക്ക് നിർണ്ണയിക്കുന്നത് എക്സ്ചേഞ്ചുകളിലെ ക്രിപ്റ്റോകറൻസി ജോഡികളുടെ ട്രേഡിംഗ് ഫലങ്ങളാണ്. ക്രിപ്‌റ്റോകറൻസി വിനിമയ നിരക്ക് Farad സാധാരണ കറൻസിയിലെന്നപോലെ ബാങ്ക് സജ്ജമാക്കിയിട്ടില്ല, എന്നാൽ എക്‌സ്‌ചേഞ്ച് പങ്കാളികൾക്കിടയിലെ ഓരോ ഇടപാടുകൾക്കും ഇത് നിർണ്ണയിക്കപ്പെടുന്നു. ഓരോ ക്രിപ്റ്റോ എക്സ്ചേഞ്ചറിലും Farad വാങ്ങുന്നവരുടെയും വിൽക്കുന്നവരുടെയും എണ്ണം വ്യത്യസ്തമാണ്. അക്കാലത്ത് ക്രിപ്‌റ്റോ കറൻസി മാർക്കറ്റിൽ പ്രവർത്തിക്കുന്ന മിക്ക എക്‌സ്‌ചേഞ്ചുകളുടെയും എല്ലാ എക്‌സ്‌ചേഞ്ച് നിരക്കുകളുടെയും ഒരു സാമ്പിളിന്റെ അനന്തരഫലമാണ് മികച്ച Farad നിരക്ക്.\nമികച്ച Farad വാലറ്റ്\nഇന്ന് Farad യുടെ മികച്ച വാങ്ങൽ നിരക്ക് EtherDelta എക്സ്ചേഞ്ച് മാർക്കറ്റിൽ FRD/ETH ട്രേഡ് ജോഡി ഉപയോഗപ്പെടുത്തി $ 0.0216116 ആണ്.\nഇന്ന് Farad യുടെ മികച്ച വിൽപന നിരക്ക് EtherDelta എക്സ്ചേഞ്ച് മാർക്കറ്റിൽ FRD/ETH ട്രേഡിംഗ് ജോടിയായ $ 0.0216116 ആണ്.\nഓരോ ക്രിപ്‌റ്റോ കറൻസി ഉടമയുടെയും വ്യക്തിഗത അഭിപ്രായമാണ് മികച്ച Farad വാലറ്റ്. ക്രിപ്‌റ്റോ വാലറ്റ് - ക്രിപ്‌റ്റോ കറൻസി സംഭരിക്കുന്നതിനുള്ള ഒരിടം. വ്യത്യസ്ത ആളുകൾക്കിടയിൽ ക്രിപ്‌റ്റോകറൻസി കൈമാറാൻ ഒരു വാലറ്റ് ഉപയോഗിക്കുന്നു. ഒരു ക്രിപ്‌റ്റോ വാലറ്റിന്റെ സവിശേഷത അത്തരം അടിസ്ഥാന പാരാമീറ്ററുകളാണ്: ലാളിത്യം, വിശ്വാസ്യത, സുരക്ഷ. ക്രിപ്‌റ്റോകറൻസിയുടെ വിൽപ്പനയിലും വാങ്ങലിലും പൂർത്തിയായ വ്യാപാര ഇടപാടുകളുടെ വിശകലനത്തിന്റെ ഫലമായി മികച്ച ക്രിപ്‌റ്റോ കറൻസി എക്‌സ്‌ചേഞ്ചർ Farad കണക്കാക്കുന്നു.\nമികച്ച Farad വിൽപ്പനസ്ഥലത്ത്\nഅടുത്തിടെ ചില എക്സ്ചേഞ്ചുകളിൽ Farad നായി ഏറ്റവും മികച്ച വാങ്ങൽ വിലയുണ്ടായിരുന്നുവെങ്കിൽ, മിക്കവാറും ഈ ക്രിപ്റ്റോ എക്സ്ചേഞ്ചിൽ മികച്ച വിനിമയ നിരക്ക് തേടേണ്ടതാണ്. Farad 27/01/2021 എന്നതിലെ മികച്ച നിരക്ക് - ഇന്നത്തെ എക്സ്ചേഞ്ചുകളിലെ എല്ലാ ട്രേഡിംഗ് ഡീൽ നിരക്കുകളുടെയും പട്ടികയിൽ പ്രദർശിപ്പിച്ചിരിക്കുന്നു. ഇന്നത്തെ ഏറ്റവും മികച്ച വിൽപ്പനയും വാങ്ങലും Farad ഇന്നത്തെ നിരക്കുകൾ 27/01/2021 ഞങ്ങൾ പേജിൽ ഒരു പ്രത്യേക സ്ഥലത്ത് സ്ഥാപിക്കുന്നു. മികച്ച Farad നിരക്കുകളുടെ പട്ടികയിൽ, നിങ്ങൾക്ക് വ്യത്യസ്ത Farad വിലകൾ സ്വതന്ത്രമായി കാണാനും ഏതാണ് മികച്ചതെന്നും ഏത് കൈമാറ്റത്തിലാണ് തിരഞ്ഞെടുക്കാനും കഴിയുക ഒരു ക്രിപ്‌റ്റോ കറൻസി എക്‌സ്‌ചേഞ്ചിനായി തിരയുന്നതാണ് നല്ലത്.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ Farad എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nEtherDelta FRD/ETH $ 0.021612 $ 12.53 -\nഏറ്റവും മികച്ച Farad വാങ്ങൽ നിരക്ക് പലപ്പോഴും നമ്മൾ ക്രിപ്റ്റോകറൻസി വാങ്ങുമ്പോൾ ലഭിക്കുന്നത് ഡോളറിനല്ല, ഡോളറിൽ നിന്ന് വ്യത്യസ്തമായ ഒരു കറൻസി അല്ലെങ്കിൽ ക്രിപ്റ്റോയ്ക്കാണ്. ഇടപാട് ഏത് കറൻസിയിലാണെന്നത് പരിഗണിക്കാതെ മികച്ച വാങ്ങൽ നിരക്ക് Farad ഡോളറിൽ പ്രദർശിപ്പിക്കും. Farad ന് ഏറ്റവും വിലകുറഞ്ഞത് വാങ്ങാൻ കഴിയുന്ന ഒരു ജോഡി കറൻസികളും ഞങ്ങൾ പ്രദർശിപ്പിക്കുന്നു. മികച്ച Farad വിൽപ്പന നിരക്ക് പേജിന്റെ മുകളിൽ പ്രദർശിപ്പിക്കും. Farad എല്ലായ്പ്പോഴും യുഎസ് ഡോളറിലേക്ക് പരിവർത്തനം ചെയ്യുന്നു.\nകൂടാതെ, Farad ഏറ്റവും കൂടുതൽ വിൽക്കാൻ കഴിയുന്ന കറൻസിയെക്കുറിച്ചുള്ള വിവരങ്ങളും ഞങ്ങളുടെ പേജ് നൽകുന്നു. Farad വിൽക്കുന്നതിനും വാങ്ങുന്നതിനുമുള്ള മികച്ച ക്രിപ്റ്റോ എക്സ്ചേഞ്ചുകൾ ഞങ്ങളുടെ വെബ്സൈറ്റിലെ സേവന പട്ടികയിലാണ്. Farad വിൽക്കുന്നതിനും വാങ്ങുന്നതിനുമുള്ള മികച്ച വിനിമയ നിരക്ക് അനുസരിച്ച് എക്സ്ചേഞ്ചുകളുടെ പ്രദർശനം അടുക്കുന്നു. നിരക്ക് യുഎസ് ഡോളറിൽ പ്രദർശിപ്പിക്കും. Farad വാങ്ങുന്നതിനും വിൽക്കുന്നതിനുമുള്ള മികച്ച ക്രിപ്റ്റോ എക്സ്ചേഞ്ചുകളെക്കുറിച്ചുള്ള വിവരങ്ങൾ ഞങ്ങളുടെ വെബ്‌സൈറ്റിലെ വിവരങ്ങൾ പതിവായി ഓൺലൈനിൽ അപ്‌ഡേറ്റുചെയ്യുന്നു.


ആദ്യ തീരുമാനം തിരുത്തിച്ചത് പ്രധാനമന്ത്രി - The Political Editor\nപത്താം ക്ലാസ് പരീക്ഷ വേണ്ടെന്ന് വെക്കാന് മോദി ആവശ്യപ്പെട്ടു\nNo Comments on ആദ്യ തീരുമാനം തിരുത്തിച്ചത് പ്രധാനമന്ത്രി\nമെയ് നാലിന് പരീക്ഷയെഴുതാനിരിക്കുന്ന 36 ലക്ഷം കുട്ടികളാണ് പരീക്ഷയെഴുതാനാവാതെ ത്രിശങ്കുവിലായിരിക്കുന്നത്. പത്താം ക്ലാസില് 21.50 ലക്ഷം കുട്ടികളും പന്ത്രണ്ടാം ക്ലാസില് 14.30 ലക്ഷം കുട്ടികളുമാണ് സി.ബി.എസ്.ഇ. സിലബസില് പഠിക്കുന്നത്. പത്താംക്ലാസുകാരെ മുഴുവന് പ്രമോട്ട് ചെയ്യാനാണ് ഇപ്പോള് തീരുമാനം. അതില് തൃപ്തി ഇല്ലാത്ത വിദ്യാര്‍ഥികള്‍ക്ക് പ്രത്യേകം പരീക്ഷ നടത്തും.\nരണ്ടു പരീക്ഷകളും നീട്ടിവെച്ചാല് മതിയെന്നായിരുന്നു ഇതു സംബന്ധിച്ച് ചേര്‍ന്ന ഉന്നത തലയോഗത്തില് വിദഗ്ധര് ധാരണയിലെത്തിയത്. എന്നാല് പ്രധാനമന്ത്രിയാണ് ഈ തീരുമാനത്തില് കാതലായ മാറ്റം നിര്‍ദ്ദേശിച്ചത്. എല്ലാകാര്യങ്ങളും വിശദമായി കേട്ട ശേഷം മോദി, പത്താംക്ലാസ് പരീക്ഷ ഉപേക്ഷിക്കാന് നിര്‍ദ്ദേശിച്ചു. കുട്ടികളെ ഇനിയും അനിശ്ചിതമായി ബുദ്ധിമുട്ടിക്കരുതെന്ന് പ്രധാനമന്ത്രി പറഞ്ഞു. പത്താം ക്ലാസ് പരീക്ഷ വേണ്ടെന്ന് വെക്കാന് മോദി ആവശ്യപ്പെട്ടു.\n12-ാംക്ലാസ് വിദ്യാര്‍ഥികളുടെ പരീക്ഷ നീട്ടി വെക്കുകയാണ് ചെയ്തിരിക്കുന്നത്. ഇവരുടെ പരീക്ഷ മെയ് നാലിന് തുടങ്ങി ജൂണ് 14 ന് അവസാനിക്കേണ്ടതായിരുന്നു. എന്തു വന്നാലും ജൂണ് അവസാനത്തോടെ മാത്രമേ ഇവരുടെ പരീക്ഷ നടക്കുകയുള്ളൂ. കാരണം കുറഞ്ഞത് 15 ദിവസം മുന് കൂട്ടി പ്രഖ്യാപിച്ചു മാത്രമേ പരീക്ഷ നടത്തൂ എന്ന് സര്‍ക്കാര് തീരുമാനിച്ചിട്ടുണ്ട്. ജൂണ് ഒന്നാം തീയതി മാത്രമേ ഇതിനായി സി.ബി.എസ്.ഇ. ബോര്‍ഡ് യോഗം ചേരൂ.\nഓണ്‍ലൈന് പരീക്ഷ സാധ്യമല്ല\nപന്ത്രണ്ടാം ക്ലാസുകാര്‍ക്കും ഓണ്‍ലൈന് പരീക്ഷ സാധ്യമല്ല എന്നാണ് ഇപ്പോള് പറയുന്നത്. ഓണ്‍ലൈന് പരീക്ഷയ്ക്കായി തയ്യാറെടുക്കാന് ഇന്നത്തെ നിലയില് കുട്ടികള്‍ക്ക് മാനസികമായി ബുദ്ധിമുട്ടാണ് എന്നാണ് വിലയിരുത്തല്.\n"ഇവിടെ ഇലക്ഷന് തലേന്ന് അല്ലാതെ എന്നാണ് അധ്യാപകർക്ക് ഡ്യൂട്ടി ഉള്ളത്"\nEnglish Summary: prime-minister-directed-cbse-tenth-exam cancelled\n← ഇന്ന് പുലര്‍ച്ചെ കോഴിക്കോട്ട് വന് മയക്കുമരുന്നു വേട്ട → സി.പി.എം. അംഗമല്ലാത്ത, സി.പി.എമ്മിലെ ഏറ്റവും മൂല്യമുള്ള മുസ്ലീംനേതാവ്


ജാട്ട് പ്രക്ഷോഭം: ഹരിയാനയില് സുരക്ഷ കര്‍ശനമാക്കി\n5 Jun 2016 1:12 PM GMT\nസര്‍ക്കാര് ജോലികളിലും വിദ്യാഭ്യാസ സ്ഥാപനങ്ങളിലും സംവരണം ആവശ്യപ്പെട്ട് ഹരിയാനയില് ജാട്ട് സമുദായം രണ്ടാംഘട്ട പ്രക്ഷോഭം ആരംഭിച്ചു. ഫെബ്രുവരിയില് ജാട്ടുകള് പ്രക്ഷോഭത്തിനിടെ നടത്തിയ കലാപത്തില് 30 ഓളം പേര് കൊല്ലപ്പെട്ടിരുന്നു. ഈ സാഹചര്യം ആവര്‍ത്തിക്കുന്നത് ഒഴിവാക്കുന്നതിന് ഹരിയാനയില് കര്‍ശന സുരക്ഷ ഏര്‍പ്പെടുത്തി. സംസ്ഥാന പൊലീസിനൊപ്പം 7000-ത്തില് അധികം കേന്ദ്ര സേനയേയും വിന്യസിച്ചിട്ടുണ്ട്.\nഓള് ഇന്ത്യ ജാട്ട് അരക്ഷണ് സംഘര്‍ഷ് സമിതിയാണ് പുതിയ പ്രക്ഷോഭത്തിന് ആഹ്വാനം ചെയ്തിരിക്കുന്നത്. ജാട്ട് സമുദായത്തിലെ മറ്റു ചില വിഭാഗങ്ങളും നേതൃത്വങ്ങളും ഈ ആഹ്വാനത്തോട് അകലം പാലിച്ചിട്ടുണ്ട്.\nകഴിഞ്ഞ പ്രക്ഷോഭത്തില് ദേശീയപാതയിലും റെയില് പാതയിലും ഗതാഗതം സ്തംഭിപ്പിച്ച പ്രക്ഷോഭകര് ഇത്തവണ അതുണ്ടാകില്ലെന്ന് പറയുന്നു. നഗരങ്ങളില് നിന്നും ഒഴിഞ്ഞു നില്‍ക്കുമെന്ന് അവര് പറയുന്നുണ്ടെങ്കിലും ആവശ്യം നടപ്പിലായില്ലെങ്കില് പ്രക്ഷോഭത്തിന്റെ മട്ടുമാറുമെന്ന് മുന്നറിയിപ്പ് നല്‍കുന്നു. സമരം സമാധാനപരമായിരിക്കുമെന്ന് പ്രക്ഷോഭകരുടെ നേതാക്കള് പറയുന്നുണ്ടെങ്കിലും സര്‍ക്കാര് മുന്‍കരുതല് എടുത്തിട്ടുണ്ട്. ദേശീയ, റെയില് പാതകളിലും പ്രധാനപ്പെട്ട സര്‍ക്കാര് ഓഫീസുകളിലും പൊതുസ്ഥലങ്ങളിലും കനത്ത സുരക്ഷ ഏര്‍പ്പെടുത്തിയിട്ടുണ്ട്.\nഡല്‍ഹിയിലേക്കുള്ള ജലസേചന കനാലായ മുനകിന് കേന്ദ്ര സേനയാണ് സംരക്ഷണം നല്‍കുന്നത്. ഫെബ്രുവരിയില് പ്രക്ഷോഭകര് ഈ കനാലിന്റെ നിയന്ത്രണം മൂന്നു ദിവസത്തേക്ക് ഏറ്റെടുത്തത് ഡല്‍ഹിയില് ജലക്ഷാമത്തിന് കാരണമായിരുന്നു.


സംസ്ഥാനത്ത് കോവിഡ് കേസുകള് കൂടുന്നു; നിയന്ത്രണങ്ങള് കര്‍ശനമാക്കും,ടെസ്റ്റ് വര്‍ധിപ്പിക്കും - malabarinews.com\nNo Comments on സംസ്ഥാനത്ത് കോവിഡ് കേസുകള് കൂടുന്നു; നിയന്ത്രണങ്ങള് കര്‍ശനമാക്കും,ടെസ്റ്റ് വര്‍ധിപ്പിക്കും\nതിരുവനന്തപുരം : സംസ്ഥാനത്ത് കോവിഡ് കേസുകള് വര്‍ധിക്കുന്ന സാഹചര്യത്തില് നിയന്ത്രണങ്ങള് കര്‍ശനമാക്കാന് മുഖ്യമന്ത്രി പിണറായി വിജയന്റെ അധ്യക്ഷതയില് ചേര്‍ന്ന കോവിഡ് അവലോകന യോഗം തീരുമാനിച്ചു. നിയന്ത്രണങ്ങളില് അയവുവന്നതും പൊതുവെയുള്ള ജാഗ്രത കുറഞ്ഞതും കോവിഡ് വ്യാപനത്തിന് കാരണമാണെന്ന് യോഗം വിലയിരുത്തി. നിയന്ത്രണങ്ങള് കര്‍ശനമായി പാലിച്ചില്ലെങ്കില് സ്ഥിതി ഗുരുതരമാകും.\n56 ശതമാനം പേര്‍ക്ക് രോഗം ബാധിക്കുന്നത് വീടുകള്‍ക്ക് അകത്തുനിന്നു തന്നെയാണ് എന്നാണ് തിരുവനന്തപുരം മെഡിക്കല് കോളേജിലെ കമ്മ്യൂണിറ്റി മെഡിസിന് വിഭാഗം നടത്തിയ പഠനം വ്യക്തമാക്കുന്നത് . രോഗവുമായി പുറത്തുനിന്നു വരുന്നവരാണ് വീട്ടില് കഴിയുന്നവര്‍ക്ക് രോഗം നല്‍കുന്നത്. 20 ശതമാനം പേര്‍ക്ക് രോഗം പകരുന്നത് മാര്‍ക്കറ്റുകള്, ഷോപ്പിംഗ് മാളുകള്, റസ്റ്റോറന്റുകള് എന്നിവിടങ്ങളില് നിന്നും യോഗസ്ഥലങ്ങളില് നിന്നുമാണ്. തൊഴിലിടങ്ങളില് നിന്ന് രോഗം പടരുന്നത് 20 ശതമാനത്തോളം പേര്‍ക്കാണ്. രോഗബാധിതരാകുന്ന 65 ശതമാനം പേരും സാമൂഹിക അകലം പാലിക്കാത്തവരാണ്. 45 ശതമാനം മാസ്‌ക്ക് ധരിക്കാത്തവര്.\nരോഗലക്ഷണമൊന്നുമില്ലാത്തവരില് നിന്ന് 30 ശതമാനത്തോളം പേര്‍ക്ക് രോഗം പകരുന്നുണ്ട്. കുട്ടികളില് അഞ്ചു ശതമാനം പേര്‍ക്ക് വിദ്യാലയങ്ങളില് നിന്ന് രോഗം പകരുന്നു. എന്നാല് 47 ശതമാനം കുട്ടികള്‍ക്കും രോഗം പകരുന്നത് വീടുകളില് നിന്നു തന്നെയാണ്.\nകോവിഡ് ടെസ്റ്റുകളുടെ എണ്ണം പ്രതിദിനം ഒരു ലക്ഷമായി വര്‍ധിപ്പിക്കണമെന്ന് മുഖ്യമന്ത്രി നിര്‍ദേശിച്ചു.വിവാഹ ചടങ്ങുകളിലും മാനദണ്ഡങ്ങള് കര്‍ശനമായി പാലിക്കണം. ഒരു കാരണവശാലും നൂറിലധികം പേര് ഒത്തുകൂടാന് പാടില്ല. ഇതില് 75 ശതമാനം ആര്‍ടിപിസിആര് പരിശോധനയായിരിക്കണം. അതിഥി തൊഴിലാളികള് താമസിക്കുന്ന ക്യാമ്പുകള്, കശുവണ്ടി ഫാക്ടറി പോലെ തൊഴിലാളികള് ഒന്നിച്ചിരുന്ന് ജോലി ചെയ്യുന്ന കേന്ദ്രങ്ങള്, വയോജന കേന്ദ്രങ്ങള് എന്നിവിടങ്ങളില് എല്ലാവരേയും ടെസ്റ്റ് ചെയ്യണം.\nതദ്ദേശസ്വയംഭരണ സ്ഥാപനങ്ങളില് പുതിയ ഭാരവാഹികള് ചുമതലയേറ്റ സാഹചര്യത്തില് കോവിഡ് പ്രതിരോധത്തിനുള്ള വാര്‍ഡ് തല സമിതികള് വാര്‍ഡ് അംഗത്തിന്റെ നേതൃത്വത്തില് പുനഃസംഘടിപ്പിക്കണം. ജില്ലാ പഞ്ചായത്ത് പ്രസിഡന്റുമാരെയും കോവിഡ് പ്രതിരോധത്തിന്റെ ഭാഗമാക്കണം. ബോധവല്‍ക്കരണം ശക്തമാക്കാനും യോഗം തീരുമാനിച്ചു. നിയന്ത്രണങ്ങള് കര്‍ക്കശമാക്കുന്നുണ്ടെങ്കിലും തൊഴിലെടുക്കുന്നതിനും ജീവിതോപാധിയുമായി ബന്ധപ്പെട്ട മറ്റു കാര്യങ്ങള്‍ക്കും തടസ്സമുണ്ടാകില്ല.\n← നിയമസഭ തെരഞ്ഞെടുപ്പ്; മുസ്ലീം ലീഗില് നിന്ന് വനിതാ സ്ഥാനാര്‍ത്ഥികള് വേണമെന്ന് യൂത്ത് ലീഗ് → 23,606 തൊഴിലവസരങ്ങള് സൃഷ്ടിച്ചു ; സര്‍ക്കാരിന്റെ നൂറുദിന പരിപാടിയുടെ പുരോഗതി വിലയിരുത്തി മുഖ്യമന്ത്രി


യു പി യിൽ ബിജെപിക്ക് അടിതെറ്റും ; നേതാക്കളുടെ കൊഴിഞ്ഞുപോക്കിൽ പാർട്ടി കടുത്ത പ്രതിസന്ധിയിലായി\nതിരഞ്ഞെടുപ്പുകാലത്താണ് രാഷ്ട്രീയ കാലുമാറ്റക്കാർക്ക് ചാകര. കൂറുമാറ്റ നിരോധന നിയമത്തെ ഭയക്കേണ്ടതുണ്ടെങ്കിലും തിരഞ്ഞെടുപ്പ് അടുക്കുമ്പോൾ സ്വന്തം കൂടുവിട്ട് എവിടെയും ചേക്കാറാമെന്ന നിലയാണ്. അതുവരെ താങ്ങും തണലുമായി നിന്ന പാർട്ടിയെ തള്ളിപ്പറയാനും പുതിയ മേച്ചിൽപ്പുറം തിരഞ്ഞെടുക്കാനും ഒരു ജാള്യതയും തോന്നാത്ത സമയം .\nഎങ്ങോട്ടു ചാഞ്ഞാലാണ് കൂടുതൽ ലാഭമെന്നു വിലയിരുത്താൻ കഴിയണമെന്നു മാത്രം. നിയമസഭാ തിരഞ്ഞടുപ്പു തീയതികൾ പ്രഖ്യാപിച്ചുകഴിഞ്ഞ യു.പി, പഞ്ചാബ്, ഗോവ, ഉത്തരാഖണ്ഡ്, മണിപ്പൂർ എന്നീ സംസ്ഥാനങ്ങളിൽ കാലുമാറ്റങ്ങളുടെ ഒഴുക്കാണ് .\nപത്രിക സമർപ്പിക്കാനുള്ള തീയതി വരെയും ഈ അഭ്യാസം തുടരും . ദേശീയ രാഷ്ട്രീയത്തിന്റെ ഗതിവിഗതികൾ നിശ്ചയിക്കാറുള്ള യു.പിയിൽ നിന്നാണ് ഇക്കുറി കാലുമാറ്റത്തിന്റെ തുടക്കം. ബി.ജെ.പിക്ക് കനത്ത തിരിച്ചടി നല്‌കി മൂന്ന് മന്ത്രിമാരും അരഡസൻ എം.എൽ.എമാരും പാർട്ടിവിട്ടു.\nഇവരെ അനുഗമിക്കാൻ വേറെയും എം.എൽ.എമാർ ഉണ്ടാകുമെന്ന സൂചനയുമുണ്ട്. തൊഴിൽ മന്ത്രിയായിരുന്ന സ്വാമി പ്രസാദ് മൗര്യയുടെ ഒഴിഞ്ഞുപോക്ക് അക്ഷരാർത്ഥത്തിൽ ബി.ജെ.പിക്ക് കനത്ത തിരിച്ചടിയാണ്. കഴിഞ്ഞ തിരഞ്ഞെടുപ്പിനു മുൻപ് ബി.എസ്.പി വിട്ട് ബി.ജെ.പിയിലെത്തിയ അദ്ദേഹം കിഴക്കൻ യു.പിയിൽ പിന്നാക്ക വിഭാഗങ്ങൾക്കിടയിലെ ശക്തനായ നേതാവാണ്.\nകഴിഞ്ഞദിവസം യോഗി മന്ത്രിസഭയിൽ നിന്നു രാജിവച്ച് വനം മന്ത്രി ധാരാസിംഗ് കൂടി മറുകണ്ടം ചാടിയത് പാർട്ടിയെ കൂടുതൽ പ്രതിരോധത്തിലാക്കി. ഗുർജർ വിഭാഗം നേതാവായ അവ്‌താർ സിംഗ് കൂടി ധാരാസിംഗിനൊപ്പം പാർട്ടി വിട്ടു. ബി.ജെ.പി സിറ്റിംഗ് എം.എൽ.എമാരിൽ 45 പേർക്ക് സീറ്റ് നല്‌കില്ലെന്നു പാർട്ടി നേതൃത്വം പ്രഖ്യാപിച്ച പശ്ചാത്തലത്തിൽ കൂറുമാറ്റം ഇനിയും പ്രതീക്ഷിക്കാം.\nഒരുകാലത്ത് ലോക്‌സഭയിൽ കോൺഗ്രസിന് ഏറ്റവും കൂടുതൽ അംഗങ്ങളെ സംഭാവന ചെയ്തിരുന്നത് യു.പിയാണെങ്കിൽ ഇന്ന് ആ പാർട്ടിയുടെ സ്ഥിതി അതിദയനീയമാണ്. കഴിഞ്ഞതവണ ആകെ ജയിച്ചുവന്ന ആറ് എം.എൽ.എമാരിൽ രണ്ടുപേർ കൂറുമാറി ബി.ജെ.പിയിലും സമാജ്‌വാദി പാർട്ടിയിലും ചേർന്ന് ഭാഗ്യം തേടുകയാണ്.\nഇപ്പോൾ കൂറുമാറിയവരൊക്കെ കഴിഞ്ഞ തിരഞ്ഞെടുപ്പുകാലത്ത് മറ്റു പാർട്ടികളിൽ നിന്നു വന്നുചേർന്നവരാണ്. ആദർശങ്ങൾക്കുപരി അധികാര രാഷ്ട്രീയത്തിലാണ് അവർക്കു താത്‌പര്യം. വോട്ടർമാർ വിചാരിച്ചാലേ ഇത്തരക്കാർ നിയമസഭകളിലെത്തുന്നത് തടയാനാവൂ.യുദ്ധത്തിലും തിരഞ്ഞെടുപ്പിലും എന്തുമാകാമെന്ന് പൊതുവേ പറയാറുള്ളതുകൊണ്ട് തിരഞ്ഞെടുപ്പിനു മുമ്പുള്ള കൂറുമാറ്റങ്ങളിൽ അധാർമ്മികത കാണുന്നവർ കുറവായിരിക്കും.\nതിരഞ്ഞെടുപ്പിനു മുമ്പ് നടക്കുന്ന വലിയ തോതിലുള്ള കാലുമാറ്റം പ്രചാരണം കൊഴുപ്പിക്കാനുള്ള പുതുവഴിയായി മാറും . കഴിഞ്ഞ ദിവസം ബി.ജെ.പി വിട്ട വനം മന്ത്രി ധാരാസിംഗ് ചൗഹാൻ യോഗി സർക്കാർ പിന്നാക്ക വിഭാഗങ്ങളോടും പട്ടികവിഭാഗങ്ങളോടും കടുത്ത ദ്രോഹമാണ് കാണിച്ചതെന്നു പരാതിപ്പെട്ടത് ശ്രദ്ധേയമാണ്. അഞ്ചുവർഷം കാണാത്ത കുറ്റങ്ങളാണ് പോകുന്ന പോക്കിൽ അദ്ദേഹം കണ്ടെത്തിയത്.\nകണ്ണൂരിൽ ടിപിആർ 21.5 ശതമാനം\nകൊവിഡ് നിബന്ധനകൾ ലംഘിച്ചു; ഖത്തറില് 1,149 പേര്‍ക്കെതിരെ കൂടി നടപടി എടുത്തു


ഞാന് മാറിയിട്ടുണ്ടെങ്കില് അത് എന്റെ കഥാപാത്രങ്ങള്‍ക്ക് വേണ്ടിയാണ്! തുറന്ന് പറഞ്ഞ് ഫഹദ് ഫാസില് | fahad fazil's reply for allegations - Malayalam Filmibeat\n| Updated: Friday, August 31, 2018, 12:30 [IST]\nശ്രദ്ധേയ സിനിമകളിലൂടെ മലയാളി പ്രേക്ഷകരുടെ ഇഷ്ടം നേടിയെടുത്ത നടനാണ് ഫഹദ് ഫാസില്. നടന്റെ സിനിമകള് എപ്പോഴിറങ്ങിയാലും വലിയ സ്വീകാര്യതയാണ് പ്രേക്ഷകര് നല്‍കാറുളളത്. ഒന്നിനൊന്ന് മികച്ച സിനിമകളുമായിട്ടാണ് ഫഹദ് മലയാളത്തില് മുന്നേറികൊണ്ടിരിക്കുന്നത്. വ്യത്യസ്ത കഥാപാത്രങ്ങള് ചെയ്ത് ചുരുങ്ങിയ സമയം കൊണ്ടായിരുന്നു മലയാളത്തിലെ മികച്ച നടന്‍മാരിലൊരാളായി ഫഹദ് മാറിയിരുന്നത്.\nകൈനിറയെ സിനിമകളാണ് ഫഹദിന്റെതായി അണിയറയില് ഒരുങ്ങിക്കൊണ്ടിരിക്കുന്നത്. ഇതില് അമല് നീരദ് സംവിധാനം ചെയ്ത വരത്തന് എന്ന ചിത്രമാണ് താരത്തിന്റെതായി റീലിസിങ്ങിനൊരുങ്ങുന്നത്. അടുത്തിടെ നടന്നൊരു അഭിമുഖത്തിലായിരുന്നു തനിക്കെതിരെ വന്ന ആരോപണങ്ങള്‍ക്ക് മറുപടിയുമായി ഫഹദ് എത്തിയിരുന്നത്. തന്റെ ഡേറ്റ് പലര്‍ക്കും നല്‍കാറില്ലെന്ന ആരോപണത്തിന് മറുപടിയുമായിട്ടായിരുന്നു ഫഹദ് എത്തിയിരുന്നത്.\nശ്രദ്ധേയ കഥാപാത്രങ്ങളിലൂടെ മലയാളത്തിലെ തിരക്കേറിയ നടനായി മാറിയ താരം കൂടിയാണ് ഫഹദ് ഫാസില്. ഒന്നിനൊന്ന് മികച്ച കഥാപാത്രങ്ങളുമായാണ് ഫഹദ് മലയാളത്തില് മുന്നേറികൊണ്ടിരിക്കുന്നത്. കാര്‍ബണ് എന്ന ചിത്രമായിരുന്നു ഫഹദിന്റെതായി ഒടുവില് തിയ്യേറ്ററുകളിലെത്തിയിരുന്നത്. എം വേണു സംവിധാനം ചെയ്ത ഈ ചിത്രം പ്രമേയപരമായി ശ്രദ്ധിക്കപ്പെട്ട സിനിമകളിലൊന്നായി മാറിയിരുന്നു. അടുത്തിടെയായിരുന്നു ഒരു വിഭാഗം ആളുകളുടെ സിനിമയില് മാത്രം പ്രവര്‍ത്തിക്കുന്നെന്നും സീനിയര് സംവിധായകര് പോലും വിളിച്ചാല് ഫോണടുക്കാന് മടിക്കുന്ന വ്യക്തി തുടങ്ങിയ ആരോപണങ്ങള്‍ക്ക് മറുപടിയുമായി ഫഹദ് എത്തിയത്.\nതനിക്ക് താരജാഡയില്ലെന്നും ആരോടും ഡേറ്റ് നല്‍കില്ലെന്ന് പറഞ്ഞിട്ടില്ലെന്നും ഫഹദ് പറയുന്നു. തനിക്കു കൂടി തൃപ്തികരമാകുന്ന എക്‌സൈറ്റ്‌മെന്റ് ചെയ്യിക്കുന്ന സിനിമയായിരിക്കണം. എന്റെ സിനിമകള് ആളുകള് കാണണമെന്നും എന്‍ജോയ് ചെയ്യണമെന്നുമാണ് ആഗ്രഹം. അതിനപ്പുറത്ത് വെറൊന്നും ചിന്തിക്കാനില്ല. സിനിമയില് നിന്ന് എഴെട്ട് വര്‍ഷം മാറിനിന്നെങ്കിലും പ്രതീക്ഷയോടെയാണ് തിരിച്ചുവന്നതെന്നും ഫഹദ് പറയുന്നു.\nകഥാപാത്രങ്ങള്‍ക്ക് വേണ്ടിയുളള മാറ്റം\nഞാന് മാറിപോയി ചില ആളുകളുടെ സിനിമകളില് മാത്രം അഭിനയിക്കുന്നു എന്നൊന്നും പറഞ്ഞിട്ട് കാര്യമില്ല. ഞാന് മാറിയിട്ടുണ്ടെങ്കില് അതെന്റെ കഥാപാത്രങ്ങള്‍ക്ക് വേണ്ടിയാണ്. ഫഹദ് പറഞ്ഞു. നാനയുമായുളള അഭിമുഖത്തിലായിരുന്നു ഫഹദ് ഫാസില് ഇക്കാര്യങ്ങള് പറഞ്ഞത്.\nഅടുത്തിടെ മണിരത്‌നം ചിത്രം ചെക്ക ചിവന്ത വാനത്തില് നിന്നും ഫഹദ് പിന്മാറിയത് എല്ലാവരെയും അതിശയിപ്പിച്ചിരുന്നു. തനിക്ക് വിശ്വാസമില്ലാതിരുന്നത് കൊണ്ടാണ് ചിത്രത്തില് നിന്നും പിന്മാറിയതെന്നാണ് ഫഹദ് പറഞ്ഞിരുന്നത്. അവസാന നിമിഷം വരെ ആ സിനിമ മനസില് കാണാന് ശ്രമിച്ചെങ്കിലും അതിന് കഴിഞ്ഞില്ലെന്നു ഫഹദ് പറഞ്ഞിരുന്നു\nഅമല് നീരദിന്റെ സംവിധാനത്തില് ഒരുങ്ങിയ വരത്തനാണ് ഫഹദിന്റെതായി പുറത്തിറങ്ങാനിരിക്കുന്നത്. ഐശ്വര്യ ലക്ഷ്മി നായികയായി എത്തുന്ന ചിത്രം ഹൊറര് ത്രില്ലര് സിനിമയായിട്ടാണ് സംവിധായകന് അണിയിച്ചൊരുക്കിയിരിക്കുന്നത്. സെപ്റ്റംബര് 20നാണ് ചിത്രം തിയ്യേറ്ററുകളിലേക്ക് എത്തുന്നത്. നസ്രിയയും അമല് നീരദും ചേര്‍ന്നാണ് വരത്തന് നിര്‍മ്മിച്ചിരിക്കുന്നത്.\nവരത്തനു പുറമെ അന്‍വര് റഷീദിന്റെ ട്രാന്‍സ്, സത്യന് അന്തിക്കാടിന്റെ ഞാന് പ്രകാശന്, കുമ്പളങ്ങി നൈറ്റ്‌സ്,ആണെങ്കിലും അല്ലെങ്കിലും, സൂപ്പര് ഡീലക്‌സ് തുടങ്ങിയ സിനിമകളും ഫഹദിന്റെതായി റീലിസിങ്ങിനൊരുങ്ങുന്നവയാണ്.\nRead more about: fahadh fazil cinema malayalam ഫഹദ് ഫാസില് സിനിമ മലയാളം\nfahad fazil's reply for allegations


സ്ഥാനാർത്ഥിത്വം പിന്‍വലിക്കാന് പണം നല്‍കിയെന്ന വെളിപ്പെടുത്തല് ; കെ. സുന്ദരയുടെ മൊഴിയെടുക്കുന്നു – Jaihind TV\nസ്ഥാനാർത്ഥിത്വം പിന്‍വലിക്കാന് പണം നല്‍കിയെന്ന വെളിപ്പെടുത്തല് ; കെ. സുന്ദരയുടെ മൊഴിയെടുക്കുന്നു\nകാസര്‍കോട്: സ്ഥാനാര്‍ഥിത്വം പിന്‍വലിക്കാന് ബി.ജെ.പി. സംസ്ഥാന അധ്യക്ഷന് കെ. സുരേന്ദ്രന് പണം നല്‍കിയെന്ന വെളിപ്പെടുത്തലില് കെ. സുന്ദരയുടെ മൊഴിയെടുക്കുന്നു. ഇക്കാര്യത്തില് പ്രാഥമിക അന്വേഷണം നടത്താന് ജില്ലാ പൊലീസ് മേധാവി നിര്‍ദേശം നല്‍കിയിരുന്നു.\nഇതിന്റെ അടിസ്ഥാനത്തിലാണ് കെ.സുന്ദരയെ ബദിയടുക്ക പൊലീസ് സ്‌റ്റേഷനില് വിളിച്ചുവരുത്തി വിശദാംശങ്ങള് തേടുന്നത്. പ്രാഥമിക അന്വേഷണം പൂര്‍ത്തിയാക്കി ബദിയടുക്ക പൊലീസ് ജില്ലാ പൊലീസ് മേധാവിക്ക് റിപ്പോര്‍ട്ട് നല്‍കും. ഇതിന് ശേഷമാകും തുടര്‍നടപടികള് ഉണ്ടാകുക.\nനേരത്തെ, കെ. സുന്ദരയുടെ വെളിപ്പെടുത്തലിന്റെ അടിസ്ഥാനത്തില് കെ. സുരേന്ദ്രനെതിരെ കേസ് രജിസ്റ്റര് ചെയ്തിരുന്നു. മഞ്ചേശ്വരം മണ്ഡലത്തില് ബി.എസ്.പി. സ്ഥാനാര്‍ഥിയായി മത്സരിക്കുന്നതിന് സമര്‍പ്പിച്ച പത്രിക പിന്‍വലിക്കണമെന്ന് ആവശ്യപ്പെട്ട് സുരേന്ദ്രന് പണം നല്‍കി എന്നായിരുന്നു സുന്ദരയുടെ വെളിപ്പെടുത്തല്. 171-ഇ, 171-ബി എന്നീ വകുപ്പുകള് പ്രകാരമാണ് കേസ് രജിസ്റ്റര് ചെയ്തിരിക്കുന്നത്.


എംബിഎ തോറ്റ എസ്‌എഫ്‌ഐക്കാരെ ജയിപ്പിക്കാന് വീണ്ടും വീണ്ടും മൂല്യനിര്‍ണയം; മൂന്നാം തവണയും മൂല്യ നിർണയത്തിനുള്ള കേരള സര്‍വ്വകലാശാല നടപടി വിവാദത്തില്; പ്രതിക്ഷേധവുമായി സേവ് യൂണിവേഴ്‌സിറ്റി കമ്മിറ്റി | Kerala Speaks\nഎംബിഎ തോറ്റ എസ്‌എഫ്‌ഐക്കാരെ ജയിപ്പിക്കാന് വീണ്ടും വീണ്ടും മൂല്യനിര്‍ണയം; മൂന്നാം തവണയും മൂല്യ നിർണയത്തിനുള്ള കേരള സര്‍വ്വകലാശാല നടപടി വിവാദത്തില്; പ്രതിക്ഷേധവുമായി സേവ് യൂണിവേഴ്‌സിറ്റി കമ്മിറ്റി\nതിരുവനന്തപുരം: എംബിഎ തോറ്റ കേരള സര്‍വ്വകലാശാല മാനേജ്‌മെന്റ് ഇന്‍സ്റ്റിറ്റ്യൂട്ടിലെ (ഐഎംകെ) മൂന്നു എസ്‌എഫ്‌ഐക്കാരെ ജയിപ്പിക്കാന് മൂന്നാം തവണയും പുനര്‍മൂല്യനിര്‍ണയം നടത്താന് തീരുമാനം. നടപടി പിജി മൂല്യനിര്‍ണയം സംബന്ധിച്ച ചട്ടം ലംഘിച്ച്. മൂന്നാം പുനര്‍മൂല്യനിര്‍ണയ ആവശ്യമുന്നയിച്ചത് എസ്‌എഫ്‌ഐ.\nചട്ടപ്രകാരം പിജി പരീക്ഷകള്‍ക്ക് ആദ്യ മൂല്യനിര്‍ണയം അതതു വകുപ്പുകളിലെ അധ്യാപകരും രണ്ടാം മൂല്യനിര്‍ണയം സര്‍വ്വകലാശാലയ്ക്ക് പുറത്തുള്ള അധ്യാപകരുമാണ് നടത്തുന്നത്. മൂല്യനിര്‍ണയങ്ങളില് ലഭിക്കുന്ന മാര്‍ക്കുകള് തമ്മിലുള്ള വ്യത്യാസം 10 ശതമാനത്തില് കൂടുതലാണെങ്കില് മൂന്നാമത് മൂല്യനിര്‍ണയം നടത്താമെന്നാണ് ചട്ടം. പരാതി ഉന്നയിച്ച വിദ്യാര്‍ഥികളുടെ മൂല്യനിര്‍ണയങ്ങളിലെ മാര്‍ക്ക് വ്യത്യാസം 10 ശതമാനത്തിനു താഴെയാണ്.\nചട്ടമനുസരിച്ച് ഇവര്‍ക്ക് മൂന്നാമത് മൂല്യനിര്‍ണയം നടത്താന് വ്യവസ്ഥയില്ല. എന്നാല്, തോറ്റവരെ ജയിപ്പിക്കാന് മൂന്നാം മൂല്യനിര്‍ണയം എസ്‌എഫ്‌ഐ നേതാക്കള് ആവശ്യപ്പെടുകയായിരുന്നു. തുടര്‍ന്ന് എംബിഎ വകുപ്പ് മേധാവിയും സിഎസ്‌എസ് വൈസ് ചെയര്‍മാനും യോഗം ചേര്‍ന്ന് പുനഃപരിശോധനയ്ക്ക് തീരുമാനിച്ചു. ഈ യോഗത്തില് എസ്‌എഫ്‌ഐ നേതാവിനെയും പങ്കെടുപ്പിച്ചിരുന്നു. യൂണിവേഴ്‌സിറ്റി ചട്ടമനുസരിച്ച് വൈസ് ചാന്‍സലര് ചെയര്‍മാനായ അക്കാദമിക് കമ്മിറ്റിക്കു പോലും യൂണിവേഴ്‌സിറ്റി റഗുലേഷന് വിരുദ്ധമായി പ്രവര്‍ത്തിക്കാന് അധികാരമില്ല. മൂന്നാം പരിശോധനയ്ക്കുള്ള തീരുമാനം അംഗീകരിക്കരുതെന്ന് സേവ് യൂണിവേഴ്‌സിറ്റി കാമ്ബയിന് കമ്മിറ്റി വൈസ്ചാന്‍സലറോട് ആവശ്യപ്പെട്ടിട്ടുണ്ട്.\nPrevious articleമൂത്രമൊഴിച്ച കപ്പിൽ വെള്ളമെടുത്ത് പാനിപൂരി നിർമ്മാണം: ഞെട്ടിക്കുന്ന ദൃശ്യങ്ങൾ പുറത്ത്; വീഡിയോ ഇവിടെ കാണാം.\nNext articleസംസ്ഥാനത്ത് ഓണ വിപണിയില് കണ്‍സ്യൂമര് ഫെഡിന് റെക്കോര്‍ഡ് വ്യാപാരം; 10 ദിവസത്തെ വില്‍പ്പന 150 കോടി


ജയറാമിന്റെ നായികയായി ബിഗ് സ്‌ക്രീനിലേക്ക് എത്തിയ താരമാണ് രചനാ നാരായണൻകുട്ടി . നായികയായും ക്യാരക്ടർ റോളിലും തിളങ്ങിയ നടിയാണ് രചന . രചന വിവാഹമോചിതയാണെന്ന് പ്രേക്ഷകരിൽ പലർക്കും അറിയാം. സിനിമയിലെത്തും മുമ്പ് വിവാഹിതയും വിവാഹമോചിതയുമായിക്കഴിഞ്ഞിരുന്നു രചന.\nതൃശൂരിലാണ് രചനയുടെ ജനനം. തീർഥാടനം എന്ന ചിത്രത്തിൽ ചെറിയ ഒരു വേഷം ചെയ്തുകൊണ്ടായിരുന്നു രചനയുടെ സിനിമാരംഗപ്രവേശനം. എന്നാൽ പിന്നീട് പഠിത്തത്തിൽ ശ്രദ്ധ കേന്ദ്രീകരിച്ച് രചന അദ്ധ്യാപികയായി മാറി. ദേവമാതാ സ്‌കൂളിൽ കമ്മ്യുണിക്കേറ്റീവ് ഇംഗ്ലീഷിൽ അദ്ധ്യാപികയായിരുന്നു രചന നാരായണൻകുട്ടി. ഒപ്പം തന്നെ മികച്ചൊരു നർത്തകിയായും രചന പേരെടുത്തിരുന്നു.\n2011ലായിരുന്നു രചന അരുൺ സദാശിവനുമായുള്ള രചനയുടെ വിവാഹം നടന്നത്. എന്നാൽ വെറും 19 ദിവസം മാത്രമായിരുന്നു ഈ വിവാഹബന്ധം നീണ്ടുനിന്നത്. വീട്ടുകാർ ആലോചിച്ച് ഉറപ്പിച്ച വിവാഹമായിരുന്നു ഇവരുടെത്. എന്നാൽ വിവാഹം കഴിഞ്ഞ് ദിവസങ്ങൾ കഴിയുമ്പോഴേക്കും ജീവിതത്തിൽ പ്രശ്നങ്ങൾ തുടങ്ങി. പത്തൊമ്പത് ദിവസങ്ങൾ മാത്രമാണ് അവർ ഭാര്യാ ഭർത്താക്കന്മാരായി കഴിഞ്ഞത്. തൊട്ടടുത്ത വർഷം തന്നെ രചന ഡിവോഴ്സ് ഫയൽ ചെയ്തു. മാനസികമായും ശാരീരികമായും ഭർത്താവ് തന്നെ പീഡിപ്പിച്ചെന്ന് രചന പിന്നീട് വ്യക്തമാക്കി.\nസന്തുഷ്ടമായിരിക്കുമെന്ന് കരുതിയ വിവാഹജീവിതം തകർന്നതോടെ ഏറെ വിഷമത്തിലേക്ക് രചന കൂപ്പുകുത്തി. കല്യാണത്തിന് മുന്നോടിയായി ജോലി രാജിവച്ചിരുന്നു. പക്ഷേ വിവാഹം തകർന്നതോടെ തിരികേ ആ ജോലിയിൽ പ്രവേശിച്ചു. പിന്നീടാണ് ആർജെ ആയി മാറുന്നതും മറിമായം വഴി രചന സിനിമയിലേക്ക് എത്തുന്നത്. ഞാനിപ്പോൾ വിവാഹം കഴിച്ചതുപോലെ തന്നെയാണ്. വിവാഹം കഴിച്ചത് നൃത്തത്തെയാണെന്ന് മാത്രമെന്നും നടി വ്യക്തമാക്കക്കിയിരുന്നു. ഇപ്പോൾ നിറയെ അവസരങ്ങളുമായി നടി സന്തോഷജീവിതമാണ് നയിക്കുന്നത്.\nമോഹൻലാലിന്റെ ‘കൂടത്തായി’ വെട്ടി മമ്മൂട്ടി, കുഞ്ഞാലി മരക്കാർ കൊണ്ടുപോയതിന് മധുരപ്രതികാരം


രജനീകാന്തിന്റെ ‘അണ്ണാത്തെയു’ടെ ചിത്രീകരണം നിര്‍ത്തിവെച്ചു – celluloid\nരജനികാന്ത് ചിത്രം അണ്ണാത്തെയുടെ ചിത്രീകരണം കൊവിഡ് ബാധയെ തുടര്‍ന്ന് നിര്‍ത്തിവെച്ചു. സിനിമാ സംഘത്തിലെ എട്ട് പേര്‍ക്ക് കൊവിഡ് പോസിറ്റീവായതിനെ തുടര്‍ന്നാണ് ചിത്രീകരണം നിര്‍ത്തിവെച്ചിരിക്കുന്നത്.\nആളുകള്‍ക്ക് കൊവിഡ് സ്ഥിരീകരിച്ചതിനെ തുടര്‍ന്ന് രജനീകാന്ത്, നയന്‍താര അടക്കമുള്ളവര്‍ക്കും കൊവിഡ് പരിശോധന നടത്തിയിരുന്നു. ടെസ്റ്റില് രജനീകാന്തും നയന്‍താരയും കൊവിഡ് നെഗറ്റീവ് ആയിരുന്നു. രണ്ടാഴ്ച്ച സംഘത്തിലെ എല്ലാവരും ക്വാറന്റീനിലേക്ക് മാറുമെന്നും അണിയറ പ്രവര്‍ത്തകര് അറിയിച്ചു.\nഡിസംബര് പതിനാലിനാണ് അണ്ണാത്തേയുടെ ചിത്രീകരണം ഹൈദരാബാദിലെ രാമോജി ഫിലിം സിറ്റിയില് ആരംഭിച്ചത്. നയന്‍താരയും കീര്‍ത്തി സുരേഷുമാണ് ചിത്രത്തില് നായികമാരായി എത്തുന്നത്. സിരുതൈ ശിവയാണ് ചിത്രത്തിന്റെ സംവിധായകന്.\nTags: #Annaatthe shooting has been postponed, Annaatthe, covid-19, rajnikanth\nബ്രിസ്റ്റിക്ക് ലഹരിസംഘവുമായി നേരത്തെ ബന്ധം


VidyaKiranam|ഡിജിറ്റൽ ഉപകരണങ്ങൾ വിദ്യാർഥികൾക്കെല്ലാം ഉറപ്പാക്കുമെന്ന് മുഖ്യമന്ത്രി; വിദ്യാകിരണം ഉടൻ | govt will ensure digital gadgets for students for studying says chief minister\nVidyaKiranam|ഡിജിറ്റൽ ഉപകരണങ്ങൾ വിദ്യാർഥികൾക്കെല്ലാം ഉറപ്പാക്കുമെന്ന് മുഖ്യമന്ത്രി; വിദ്യാകിരണം ഉടൻ\nപ്ലസ് വൺ ഉപരിപഠനം ആഗ്രഹിക്കുന്ന എല്ലാ കുട്ടികൾക്കും സീറ്റ് ഉറപ്പാക്കുമെന്നും വിദ്യാഭ്യാസ മന്ത്രി നിയമസഭയിൽ ഉറപ്പ് നൽകി. പ്രവേശനം ലഭിച്ച കുട്ടികളുടെ സ്കൂൾ മാറ്റ നടപടികൾ പുരോഗമിക്കുകയാണെന്നും മന്ത്രി സഭയെ അറിയിച്ചു\nThiruvananthapuram, First Published Nov 10, 2021, 10:23 AM IST\nതിരുവനന്തപുരം: ഡിജിറ്റൽ (digital) ഉപകരണങ്ങൾ ആവശ്യമായ വിദ്യാർഥികൾക്കെല്ലാം അത് ലഭ്യമാക്കുമെന്ന് മുഖ്യമന്ത്രി (chief minister)പിണറായി വിജയൻ(pinarayi vijayan). സർക്കാരിന് നിയതമായ മാർഗത്തിലൂടെ മാത്രമേ ഇത് നൽകാൻ കഴിയു. അതാണ് കാലതാമസത്തിന് കാരണമെന്നും മുഖ്യമന്ത്രി നിയമസഭയിൽ പറഞ്ഞു.\nവിദ്യാകിരണം (vidyakiranam)പദ്ധതി റീ ടെണ്ടർ നടപടികൾ പുരോഗമിക്കുകയാണെന്ന് വിദ്യാഭ്യാസ മന്ത്രി വി ശിവൻ കുട്ടി ചോദ്യങ്ങൾക്കുള്ള മറുപടിയായി പറഞ്ഞു. പദ്ധതി ആരംഭിക്കുമ്പോൾ 4.7 ലക്ഷം കുട്ടികൾക്കാണ് ഡിജിറ്റൽ ഉപകരണങ്ങൾ വേണ്ടായിരുന്നത്. എന്നാൽ ഇപ്പോഴത് 3.53 ലക്ഷമായി കുറഞ്ഞിട്ടുണ്ട്.\nകൊവിഡ് കാലമായതിനാൽ പദ്ധതിയിലേക്കുള്ള ഫണ്ട് പ്രതിക്ഷിച്ച പോലെ വന്നിട്ടില്ലെന്നും മന്ത്രി വി ശിവൻകുട്ടി പറഞ്ഞു. എങ്കിലും പ്രതീക്ഷിച്ച പോലെ പദ്ധതി പൂർത്തിയാക്കാനാകുമെന്ന് പ്രതീക്ഷ. ഇക്കാര്യത്തിൽ ആർക്കും ഉത്കണ്ഠ വേണ്ടെന്നും മന്ത‌്രി പറഞ്ഞു.\nവിദ്യാകരണം പദ്ധതിയിൽ ആർക്കും വീഴ്ച വന്നിട്ടില്ല. അതിനാൽ നടപടിയൊന്നും ആവശ്യമില്ലെന്നും മന്ത്രി വി ശിവൻകുട്ടി പറഞ്ഞു.\nപ്ലസ് വൺ ഉപരിപഠനം ആഗ്രഹിക്കുന്ന എല്ലാ കുട്ടികൾക്കും സീറ്റ് ഉറപ്പാക്കുമെന്നും വിദ്യാഭ്യാസ മന്ത്രി നിയമസഭയിൽ ഉറപ്പ് നൽകി. പ്രവേശനം ലഭിച്ച കുട്ടികളുടെ സ്കൂൾ മാറ്റ നടപടികൾ പുരോഗമിക്കുകയാണെന്നും മന്ത്രി സഭയെ അറിയിച്ചു.\nLast Updated Nov 10, 2021, 10:23 AM IST


Speaker P Sreerama Krishnan's ruling in kerala assembly | മുഖ്യമന്ത്രിക്കും മന്ത്രിമാർക്കും നിയമസഭയിൽ ഉത്തരം മുട്ടുന്നത് പതിവാകുന്നു; എംഎൽഎമാരുടെ ചോദ്യങ്ങൾക്ക് ഞഞ്ഞാ പിഞ്ഞാ.. മറുപടി പതിവായതോടെ ക്ഷമനഃശിച്ച് സ്പീക്കർ ശ്രീരാമകൃഷ്ണൻ; നിരുത്തരവാദപരമായ സമീപനമെന്ന് വിമർശനം; സെൻകുമാറിന്റെ കേസിന് വേണ്ടി എത്ര മുടക്കിയെന്ന ചോദ്യത്തിന് പിണറായിക്കും ഉത്തരമില്ല; കണക്ക് പുറത്തുവിടുമെന്ന് പറഞ്ഞ് തടിയൂരി - MarunadanMalayali.com\nമുഖ്യമന്ത്രിക്കും മന്ത്രിമാർക്കും നിയമസഭയിൽ ഉത്തരം മുട്ടുന്നത് പതിവാകുന്നു; എംഎൽഎമാരുടെ ചോദ്യങ്ങൾക്ക് ഞഞ്ഞാ പിഞ്ഞാ.. മറുപടി പതിവായതോടെ ക്ഷമനഃശിച്ച് സ്പീക്കർ ശ്രീരാമകൃഷ്ണൻ; നിരുത്തരവാദപരമായ സമീപനമെന്ന് വിമർശനം; സെൻകുമാറിന്റെ കേസിന് വേണ്ടി എത്ര മുടക്കിയെന്ന ചോദ്യത്തിന് പിണറായിക്കും ഉത്തരമില്ല; കണക്ക് പുറത്തുവിടുമെന്ന് പറഞ്ഞ് തടിയൂരി\nMay 17, 2017 | 12:37 PM | Permalink\nതിരുവനന്തപുരം: പിണറായി വിജയൻ കേരളാ മുഖ്യമന്ത്രിയായി അധികാരമേറ്റത് മുതൽ ഉയർന്ന വിമർശനം സർക്കാർ കാര്യങ്ങളെ പൊതുജനങ്ങളെ അറിയിക്കാതെ പൂഴ്‌ത്തിവെക്കുന്നു എന്നതായിരുന്നു. വിവരാവകാശ നിയമത്തിന്റെ പേരിൽ അദ്ദേഹം കടുംപിടുത്തം നടത്തിയതും ഈ ആരോപണങ്ങളെ ശക്തമാക്കി. നിയമസഭയിൽ പോലും കൃത്യമായി മറുപടി പറയാതെ തടിയൂരുന്ന സമീപനം മന്ത്രിമാരും സ്വീകരിച്ചു പോന്നു. ഡിജിപി നിയമനവുമായി ബന്ധപ്പെട്ട് പ്രശ്‌നങ്ങൾ കൂടിയായതോടെ ആഭ്യന്തര വകുപ്പുമായി ബന്ധപ്പെട്ട മറുപടി മുഖ്യമന്ത്രിയും സഭയിൽ നൽകാതെയായി. അതുകൊണ്ട് അദ്ദേഹം ചോദ്യങ്ങളിൽ ഒഴിഞ്ഞുമാറുന്നത് പതിവായപ്പോൾ പ്രതിപക്ഷം ഇത് ആയുധമാക്കുകയും ചെയ്തു.\nമന്ത്രിമാരുടെ വകുപ്പുമായി ബന്ധപ്പെട്ട വിവരങ്ങളും കൃത്യമായി നൽകാതെയായതോടെ വിമർശനം കൊഴുക്കുകയും ചെയ്തു. ഭരണ പക്ഷ എംഎൽഎമാർക്ക് പോലും ശരിയായ ഉത്തരം നൽകാത്ത സാഹചര്യം ഉണ്ടായതോടെ അവർപോലും അതൃപ്തിയിലാണ്. എന്തായാലും ചോദ്യങ്ങൾക്ക് ഞഞ്ഞാ പിഞ്ഞാ മറുപടി പതിവായതോടെ സ്പീക്കർ പി ശ്രീരാമകൃഷ്ണന് പോലും ക്ഷമ നശിച്ചു. അതുകൊണ്ട് തന്നെ ഭരണപക്ഷത്തിനെതിരെ വിമർശനം ഉന്നയിച്ച് സ്പീക്കർ രംഗത്തെത്തുകയും ചെയ്തു.\nനിയമസഭയിൽ ഉന്നയിക്കുന്ന ചോദ്യങ്ങൾക്ക് കൃത്യമായി മറുപടി ലഭിക്കുന്നില്ലെന്ന പ്രതിപക്ഷത്തിന്റെ പരാതിയിൽ സ്പീക്കർ റൂളിങ് നൽകി. ചോദ്യങ്ങൾക്ക് കൃത്യമായ മറുപടി ലഭിക്കുന്നില്ലെന്ന പരാതി വസ്തുതാപരമാണ്. മന്ത്രിമാർ ചോദ്യങ്ങൾക്ക് കൃത്യസമയത്ത് ഉത്തരം നൽകാത്തതിനെ നിർഭാഗ്യകരമെന്നും സ്പീക്കർ വിശേഷിപ്പിച്ചു. ചട്ടം നിഷ്‌കർഷിക്കുന്ന രീതിയിൽ മറുപടി പറയണം. നിരുത്തരവാദപരമായ സമീപനമാണ് ഇക്കാര്യത്തിലുള്ളത്. ന്യായീകരണങ്ങൾ ഒന്നും നിലനിൽക്കുന്നതല്ല. എല്ലാ ചോദ്യങ്ങൾക്കും ഈ മാസം 25നകം മറുപടി നൽകണമെന്നും സ്പീക്കർ പറഞ്ഞു.\nഅതേസമയം മുഖ്യമന്ത്രി ഇന്നും നിയമസഭയിൽ കൃത്യമായ ഉത്തരം നൽകാതെ തടിയൂരി. പൊലീസ് മേധാവി സെൻകുമാറിന്റെ കേസുമായി ബന്ധപ്പെട്ട ചോദ്യങ്ങളിൽ നിന്നാണ് മുഖ്യമന്ത്രി ഇന്നും ഒഴിഞ്ഞുമാറിയത്. സെൻകുമാർ വിഷയത്തിൽ സുപ്രീംകോടതിയെ സമീപിച്ചത് അഡ്വക്കേറ്റ് ജനറലിന്റെയും നിയമസെക്രട്ടറിയുടെയും നിയമോപദേശത്തിന്റെ അടിസ്ഥാനത്തിലാണ്. ഇത്തരം കേസുകൾക്ക് പണം ചെലവാകും. അക്കാര്യം സർക്കാർ മറച്ചുവയ്ക്കില്ല. ചെലവായ തുക എത്രയാണമെന്ന് പിന്നീട് അറിയിക്കുമെന്നായിരുന്നു ഇത് സംബന്ധിച്ച ചോദ്യങ്ങൾക്ക് മുഖ്യമന്ത്രി മറുപടി നൽകിയത്.\nസെൻകുമാർ കേസുമായി ബന്ധപ്പെട്ട് സംസ്ഥാന സർക്കാരിന് ചെലവായത് മൂന്നു കോടി രൂപയാണെന്ന അഭ്യൂഹങ്ങൾ പരക്കുന്നതിനിടെയാണ് ഇക്കാര്യത്തിലെ കണക്ക് പുറത്തുവിടുമെന്ന് മുഖ്യമന്ത്രി സഭയെ അറിയിച്ചത്. പൊലീസിനെ അച്ചടക്കലംഘനം നടത്താൻ ഒരിക്കലും അനുവദിക്കില്ലെന്നും മുഖ്യമന്ത്രി പറഞ്ഞു. നിയമോപദേശത്തിന്റെ അടിസ്ഥാനത്തിലാണ് കേസിൽ കോടതിയിൽ പോയതെന്നും മുഖ്യമന്ത്രി നിയമസഭയിൽ പറഞ്ഞു. പൊലീസ് ആസ്ഥാനം അടച്ചടക്കലംഘനത്തിന്റെ ആസ്ഥാനമാണെന്ന തിരുവഞ്ചൂർ രാധാകൃഷ്ണന്റെ ആരോപണത്തിനു മറുപടി നൽകുകയായിരുന്നു അദ്ദേഹം.\nഅതേസമയം സഭയിൽ പ്രതിപക്ഷം കൊണ്ടുവന്ന അടിയന്തര പ്രമേയത്തിന് സ്പീക്കർ ഇന്നും അവതരണാനുമതി നിഷേധിച്ചു. സ്വാശ്രയ ഫീസുമായി ബന്ധപ്പെട്ട് കെഎസ്‌യു നടത്തിയ മാർച്ചിനെ തുടർന്നുണ്ടായ ലാത്തിച്ചാർജും തുടർന്ന് പരുക്കേറ്റ പ്രവർത്തകർക്ക് തിരുവനന്തപുരം മെഡിക്കൽ കോളെജിൽ ചികിത്സ നിഷേധിച്ചതും ചർച്ച ചെയ്യണമെന്ന് ആവശ്യപ്പെട്ടായിരുന്നു പ്രതിപക്ഷ എംഎൽഎ ഹൈബി ഈഡൻ അടിയന്തരപ്രമേയ നോട്ടീസ് നൽകിയത്. കെഎസ്‌യു പ്രവർത്തകരുടെ ചോരപുരണ്ട വസ്ത്രങ്ങളും ലാത്തിച്ചാർജിന്റെ ഫോട്ടോകളുമായിട്ടാണ് പ്രതിപക്ഷം സഭയിൽ എത്തിയത്.\nപ്രകോപനമില്ലാതെയാണ് പൊലീസ് മർദിച്ചതെന്നും വനിതാ പ്രവർത്തകരെ പുരുഷ പൊലീസ് ആക്രമിച്ചുവെന്നും ഹൈബി അടിയന്തര പ്രമേയ നോട്ടീസിൽ പറഞ്ഞു. അതേസമയം കല്ലുകളും വടികളുമായിട്ടാണ് കെഎസ്‌യു പ്രവർത്തകർ എത്തിയതെന്ന് മുഖ്യമന്ത്രി വിശദമാക്കി. പ്രവർത്തകർ പൊലീസിനെതിരെ മനഃപൂർവം പ്രകോപനമുണ്ടാക്കുക ആയിരുന്നു. ലാത്തിച്ചാർജിൽ ആർക്കും ഗുരുതര പരുക്കില്ല. ചികിത്സ നിഷേധിക്കുന്ന സാഹചര്യം ഉണ്ടായിട്ടില്ല.\nപൊലീസ് ആരുടെയും തലയ്ക്ക് അടിച്ചിട്ടില്ല. ഉമ്മൻ ചാണ്ടിക്ക് സാഹചര്യം ഉണ്ടായിരുന്നില്ല. മുൻ മുഖ്യമന്ത്രിക്ക് സമരം ചെയ്യേണ്ട സാഹചര്യം ഉണ്ടാകരുതെന്ന് പ്രത്യേക നിർദ്ദേശം നൽകിയിരുന്നുവെന്നും മുഖ്യമന്ത്രി സഭയിൽ പ്രമേയ നോട്ടീസിന് മറുപടിയായി പറഞ്ഞു. സ്വാശ്രയ ഫീസ് വർധനയുമായി ബന്ധപ്പെട്ട് രാഷ്ട്രീയമായ അജണ്ടയില്ല. പാവപ്പെട്ട കുട്ടികൾക്ക് ഫീസിളവ് നൽകുന്ന കാര്യം പരിഗണിക്കുമെന്നും അദ്ദേഹം പറഞ്ഞു.


മത്സ്യ വൈറസിനെതിരേയും വാക്സിന്; ഗവേഷകരില് മലപ്പുറം സ്വദേശി ശ്രീജാലക്ഷ്മിയും | Vaccine against fish virus Among the researchers isanative of Malappuram\nമത്സ്യ വൈറസിനെതിരേയും വാക്സിന്; ഗവേഷകരില് മലപ്പുറം സ്വദേശി ശ്രീജാലക്ഷ്മിയും\nMar 26, 2021, 08:35 AM IST\nഅന്താരാഷ്ട്ര ശാസ്ത്രഗവേഷണ മേഖലയില് സ്ത്രീശാക്തീകരണത്തിന്റെ ഭാഗമായാണ് ഇന്റര്‍നാഷണല് വെറ്ററിനറി വാക്സിനോളജി നെറ്റ്വര്‍ക്ക് (െഎ.വി.വി.എന്.) ഫെലോഷിപ്പിന് ഡോ. ശ്രീജാലക്ഷ്മിയെ തിരഞ്ഞെടുത്തത്\nകൊറോണ വൈറസിനെ ലോകം വാക്സിന് കൊണ്ട് പ്രതിരോധിക്കുമ്പോള് മത്സ്യങ്ങളെ ബാധിക്കുന്ന വൈറസിനെതിരേയുള്ള യുദ്ധത്തിലാണ് ഒരുസംഘം ശാസ്ത്രജ്ഞര്. അതില് ഇന്ത്യയില് നിന്നുള്ള ഏക പങ്കാളിയാവുകയാണ് മലപ്പുറത്തുകാരിയായ ഡോ. ശ്രീജാലക്ഷ്മി.\nഅന്താരാഷ്ട്ര ശാസ്ത്രഗവേഷണ മേഖലയില് സ്ത്രീശാക്തീകരണത്തിന്റെ ഭാഗമായാണ് ഇന്റര്‍നാഷണല് വെറ്ററിനറി വാക്സിനോളജി നെറ്റ്വര്‍ക്ക് ഐ.വി.വി.എന്.) ഫെലോഷിപ്പിന് ഡോ. ശ്രീജാലക്ഷ്മിയെ തിരഞ്ഞെടുത്തത്. എ.വി.വി.എന്നും കാനഡയിലെ ഇന്റര്‍നാഷണല് ഡെവലപ്മെന്റ് റിസര്‍ച്ച് സെന്ററും (ഐ.ഡി.ആര്.സി.) ചേര്‍ന്നാണ് ഇന്ത്യയിലെ തിലാപ്പിയ മത്സ്യക്കൃഷിയുടെ സുസ്ഥിരത മെച്ചപ്പെടുത്തുന്നതിന് പദ്ധതി തയ്യാറാക്കിയത്. നാനോ പാര്‍ട്ടിക്കിള് സംയോജിത വാക്സിന് വികസിപ്പിച്ച് മത്സ്യങ്ങളെ രോഗത്തില്‍നിന്ന് രക്ഷിക്കുകയാണ് ലക്ഷ്യം. ഈ ഗവേഷണത്തിലാണ് ഡോ. ശ്രീജാലക്ഷ്മി പങ്കാളിയാവുന്നത്.\nബ്രസീല്, ഇന്ത്യ, ഈജിപ്ത്, കെനിയ, ദക്ഷിണാഫ്രിക്ക എന്നീ രാജ്യങ്ങളില്‍നിന്നാണ് മറ്റു വനിതാഗവേഷകരുള്ളത്. യു.കെയിലെ റോസ്ലിന് ഇന്‍സ്റ്റിറ്റ്യൂട്ടുമായി സഹകരിച്ചാണ് ഗവേഷണം. പത്തുമാസത്തേക്ക് 46,000 പൗണ്ട് (ഏകദേശം 46.22 ലക്ഷം രൂപ) ആണ് പ്രാരംഭ ഗ്രാന്റ്\nമഞ്ചേരി വായ്പാറപ്പടി 'കൃഷ്ണ'യില് എം. ഗോപാലകൃഷ്ണന്റെയും വത്സലയുടെയും മകളായ ഡോ. ശ്രീജാലക്ഷ്മി കാലിക്കറ്റ് സര്‍വകലാശാലയില്‍നിന്ന് ബയോകെമിസ്ട്രിയില് പി.ജിയും ജര്‍മനിയിലെ റിജന്‍ഡ്ബര്‍ഗ് സര്‍വകലാശാലയില്‍നിന്ന് പിഎച്ച്.ഡിയും നേടി.\nകൊച്ചിയിലെ കേരള യൂണിവേഴ്സിറ്റി ഓഫ് ഫിഷറീസ് ആന്‍ഡ് ഓഷ്യന് സ്റ്റഡീസ് അസിസ്റ്റന്റ് പ്രൊഫസര് ഡോ. പ്രീതമാണ് ഭര്‍ത്താവ്. മക്കള്: പ്രാര്‍ഥന, പവന്.\nContent Highlights: Vaccine against fish virus Among the researchers isanative of Malappuram


തുരീയം: മനുസ്മൃതി സത്യവും മിഥ്യയും\n"പ്രണമ്യ സര്‍വ്വ ലോകേശം ദേവദേവേശ്വരം ഹരിം"\nമന്ത്രം | സ്തോത്രം\nമനുസ്മൃതി സത്യവും മിഥ്യയും\nമനുസ്മൃതിയിലുള്ള ഓരോ അദ്ധ്യായങ്ങളും വേര്‍തിരിച്ചിരിക്കുന്നത് ഓരോ മുഖ്യവിഷയങ്ങളെ ആസ്പദമാക്കിയാണ്. ഒന്നാമത്തെ അദ്ധ്യായത്തില് സൃഷ്ടി ഉല്‍പത്തിയും ധര്‍മ്മോത്പത്തിയുമാണ് വിഷയം. രണ്ടാമത്തെ അദ്ധ്യായത്തില് സംസ്‌കാരങ്ങളും ബ്രഹ്മചര്യാശ്രമവും വിഷയമാവുന്നു. മൂന്നാമത്തെ അദ്ധ്യായത്തില് ഗൃഹസ്ഥാശ്രമവും പഞ്ചമഹായജ്ഞങ്ങളും കടന്നുവരുന്നു. ഇങ്ങനെ ഓരോ അദ്ധ്യായത്തിലുമുള്ള മുഖ്യവിഷയങ്ങള് എന്താണെന്ന് ഓരോ അദ്ധ്യായത്തിന്റെയും തുടക്കത്തിലും അവസാനത്തിലും സൂചിപ്പിക്കുന്നുമുണ്ട്. എന്നാല് ഓരോ അദ്ധ്യായത്തിലെയും മുഖ്യവിഷയത്തിന് വിരുദ്ധമായി മറ്റൊരു വിഷയം കടന്നുവന്നാല് അത് പ്രക്ഷിപ്തമാണെന്ന് മനസ്സിലാക്കണം. ഉദാഹരണമായി രണ്ടാം അദ്ധ്യായം 130, 132\nശ്ലോകങ്ങള് പഠിച്ചാല് ഈ കാര്യം വ്യക്തമാകും. ‘ബ്രഹ്മചാരിയുടെ കര്‍ത്തവ്യമാണ് ഇതില് പറഞ്ഞിരിക്കുന്നത്. ആ ബ്രഹ്മചാരി അമ്മാവന്, ചിറ്റപ്പന്, ശ്വശുരന്, ഋത്വിക് എന്നിവരെ ഞാന് ഇന്നയാളാണെന്ന് പറഞ്ഞ് നമസ്‌കരിക്കണം. അമ്മായി, വലിയമ്മ, കുഞ്ഞമ്മ, അമ്മായിയമ്മ എന്നിവരെ ഗുരുപത്‌നിയെ പോലെ പൂജിക്കേണ്ടതാണ്. ജ്യേഷ്ഠന്റെ ഭാര്യ സവര്‍ണയാണെങ്കില് അവരുടെ പാദം തൊട്ട് പ്രതിദിനം വന്ദിക്കണം’.(24)\nഇതൊരു പ്രക്ഷിപ്ത ശ്ലോകമാണെന്നുറപ്പിക്കാം. കാരണം ബ്രഹ്മചാരി ഉപനയനം മുതല് സമാവര്‍ത്തനം വരെ ഗുരുകുലത്തിലോ ആശ്രമത്തിലോ ആണ് കഴിയുക. ഗുരുകുലത്തില് താമസിക്കുന്ന ബ്രഹ്മചാരി എങ്ങനെയാണ് ബന്ധുക്കളെയൊക്കെ പ്രതിദിനം നമസ്‌കരിക്കുക? എന്നുമാത്രമല്ല കല്ല്യാണം കഴിക്കാത്ത ബ്രഹ്മചാരിയ്ക്ക് എവിടെ നിന്നാണ് അമ്മായിയമ്മയും അമ്മായിയച്ഛനും ഉണ്ടാവുക. അതിനാല് ഈ പറഞ്ഞിരിക്കുന്ന മൂന്ന് ശ്ലോകങ്ങളും വിഷയ വിരുദ്ധമാണ് ദാര്‍ശനിക വിരുദ്ധമാണ് പരസ്പരവിരുദ്ധമുള്ളതുമാണ്. അതിനാല് തന്നെ ഇവ പ്രക്ഷിപ്തവുമാണ്\nPosted by Yudishtira Hasthinapuram on May 02, 2017\n“സർവം ഖല്വിദം ബ്രഹ്മ”\nസ്വയം തിരിച്ചറിയാനുള്ള മാർഗം\nഞാന് ഹിന്ദുവായിരിക്കാന് ആഗ്രഹിക്കുന്നതിന്‍റെ കാര...\nധാരണയ്ക്കുള്ള മുഖ്യ സാരം\nഒരു പൗരാണിക നർമം\nഭക്തിയിൽ അല്പം പോലും സംശയത്തിനു സ്ഥാനമില്ല.\nയു.ജി.കൃഷ്ണമൂർത്തിയെ കുറിച്ച് ഓഷോ സംസാരിക്കുന്ന ഭാ...\nഏകദൈവവിശ്വാസം ആദ്യമുണ്ടായത് വേദത്തില്\nസത്യവും - ദൈവവും .\nമലയാളം ഇ ബുക്‌സ്\nശ്രീരാമകഥാമൃതം ( 26 ) ഹനുമാന്‍റെ സമുദ്രലംഘനം\nശ്രീ ലളിതാ സഹസ്രനാമം\nഏ തു ദുഃഖത്തിനും ശാന്തി നല്‍കുന്നതാണ് ദേവി നാമം. ലളിതാ സഹസ്രനാമ സ്‌ത്രോത്രം നിത്യോപാസന ചെയ്യുന്നവര്‍ക്ക് ഒരിക്കലും ദുഃഖിക്കേണ്ടിവരില്ല....\nശബരിമലയിലെ കുട്ടിച്ചാത്തൻ !\nകേരളോൽപത്തിയും പരശുരാമ കഥയും! ക്ഷത്രിയന്മാരെ നിർദ്ദയം കൊന്നൊടുക്കിയ പരശുരാമനു സ്വയം പാപിയാണെന്ന് തോന്നി തുടങ്ങി. പാപ പരിഹാരത്തിനു എന്ത...\nയു.ജി.കൃഷ്ണമൂർത്തിയെ കുറിച്ച് ഓഷോ സംസാരിക്കുന്ന ഭാഗം:\n" യു.ജി. കൃഷ്ണമൂർത്തി ഒരു ദിവസം രമണമഹർഷിയെ കാണുവാൻ പോയി. അദ്ദേഹത്തിന് മഹർഷിയിൽ പ്രത്യേകിച്ച് ആകർഷണീയമായി ഒന്നും കണ്ടെത്താൻ കഴിഞ്ഞില്ല...


ടിബറ്റിന്റെ നിശ്വാസങ്ങള്; 'ചൈന കൊന്നുതിന്ന രാജ്യം' | The Tibetan conflict; How China crushed the Tibet\nJul 20, 2020, 12:01 PM IST\nപ്രക്ഷോഭം കൂടുതല് കുഴപ്പത്തിലേക്കു നീങ്ങിയതോടെ, ചൈനീസ് പട്ടാളം തന്നെ അറസ്റ്റുചെയ്‌തേക്കുമെന്ന് ദലൈലാമയ്ക്കു മനസ്സിലായി. ഇതോടെ, രഹസ്യമായി അദ്ദേഹം അവിടെനിന്നു രക്ഷപ്പെട്ടു. 1959 മാര്‍ച്ച് 31-ന് അദ്ദേഹം ഇന്ത്യന് അതിര്‍ത്തിയിലെ ഖിന്‍സമാനെയിലെത്തി. ദലൈലാമ രക്ഷപ്പെട്ടെന്നു മനസ്സിലായതോടെ ചൈനീസ് പട്ടാളം ടിബറ്റന് ജനതയ്ക്കുമേല് അഴിഞ്ഞാടി. രാജ്യം മുഴുവന് അവര് നിയന്ത്രണത്തിലാക്കി.\nദലൈ ലാമയുടെ ആസ്ഥാനമായിരുന്ന ലാസയിലെ പൊട്ടാല പാലസ്. ആയിരത്തിലധികം മുറികളാണ് ഇവിടെയുള്ളത്\nവലിയ ചരിത്രവും ദര്‍ശനവുമുള്ള ഒരു രാജ്യത്തെ അകത്തുനിന്നും പുറത്തുനിന്നും ഇല്ലാതാക്കുകയാണ് സാംസ്‌കാരിക വിപ്ലവത്തിലൂടെ ടിബറ്റിനോട് ചൈന ചെയ്തത്. ഇന്ന്് സ്വന്തം രാജ്യത്ത് ടിബറ്റന് ജനത അഭയാര്‍ഥികളെപ്പോലെ ജീവിക്കുന്നു. ടിബറ്റിനെക്കുറിച്ച് 'VANISHING SHANGRILA' എന്ന പുസ്തകമെഴുതിയ ലേഖകന് ആ രാജ്യത്തിന്റെ പതനം വിശദീകരിക്കുന്നു\n2020 ജൂലായ് 19 ഞായര്\nസമുദ്രനിരപ്പില്‍നിന്ന് 4500 മീറ്റര് മുകളിലായി ഹിമാലയന് മലനിരകളില് കിടക്കുന്ന ടിബറ്റ് ഒരു വിലക്കപ്പെട്ട ഭൂമിയായിരുന്നു. അവിടെ എത്തിപ്പെടാനുള്ള ബുദ്ധിമുട്ട് മാത്രമായിരുന്നില്ല കാരണം. സന്ദര്‍ശകരെ സ്വീകരിക്കാനുള്ള പ്രദേശവാസികളുടെ വൈമനസ്യംകൂടിയായിരുന്നു. എ.ഡി. ഏഴാം നൂറ്റാണ്ടിലാണ് അവിടെ ബുദ്ധിസം പ്രചാരത്തിലാവുന്നത്. പതിനാറാം നൂറ്റാണ്ടിലാണ് ദലൈലാമയുടെ വാഴ്ച ആരംഭിക്കുന്നത്. ഏഴാമത്തെ ദലൈലാമയുടെ കാലത്ത്, 1720-ല്, സുംഗാറുകള് (ആദിവാസി സംഘങ്ങള്) ടിബറ്റിനെ കീഴടക്കാനെത്തി. അവരെ തോല്‍പ്പിക്കാന് സഹായം നല്‍കിയശേഷമാണ് ചൈനീസ് ഭരണകൂടം തങ്ങളുടെ രണ്ട് ഉദ്യോഗസ്ഥരെ (ആംബന്‍സ്) ലാസയില് നിയമിച്ചുതുടങ്ങിയത്. ഓരോ ദലൈലാമയും മുമ്പത്തെ ലാമയുടെ പുനരവതാരമായാണ് കരുതിപ്പോന്നത്. ഓരോ പുതിയ നേതാവ് വരുന്നതിനുമുമ്പും ഒരു ചെറിയ ഇടവേളയുണ്ടാകാറുണ്ട്. ഈ ഇടവേളയില് ടിബറ്റിന്റെ ഭരണം കൈയാളിയിരുന്നത് ചൈനീസ് ഭരണകൂടത്തിന്റെ പ്രതിനിധികളായിരുന്ന ആംബനുകളും റീജന്റുമാരുമായിരുന്നു.\n1895-ല് ചുമതലയേറ്റ പതിമ്മൂന്നാമത് ദലൈലാമ ദീര്‍ഘദര്‍ശിയായൊരു ആത്മീയനേതാവായിരുന്നു. ചൈനീസ് സാമ്രാജ്യത്തിനും ബ്രിട്ടീഷ് ഇന്ത്യയ്ക്കും ഇടയിലായി കിടന്നിരുന്ന ടിബറ്റിന്റെ നയതന്ത്രപ്രാധാന്യം അദ്ദേഹം മനസ്സിലാക്കി. അദ്ദേഹത്തിന്റെ സ്വതന്ത്രമായ രീതികള് ആദ്യം ബ്രിട്ടീഷുകാരില്‍നിന്നും (1904ല്) പിന്നീട് ചൈനയില്‍നിന്നും കടുത്ത പ്രതികരണങ്ങള്‍ക്കിടയാക്കി. 1910-ല് ചൈന ടിബറ്റിനെ കീഴടക്കി. ഇതോടെ, ദലൈലാമ ഇന്ത്യയിലേക്കു പലായനം ചെയ്തു. 1911-ല് ചൈനയില് മാഞ്ചു ഭരണകൂടം തകര്‍ന്നതോടെ ദലൈലാമ തിരിച്ചെത്തുകയും ടിബറ്റിന്റെ ഭരണസാരഥ്യം ഏറ്റെടുക്കുകയും ചെയ്തു. ബ്രിട്ടീഷുകാരുടെ ആവശ്യങ്ങള് അംഗീകരിച്ചുകൊണ്ട് അദ്ദേഹം അവരുമായി സന്ധിചെയ്തു. ഒരു പ്രദേശം വിട്ടുകൊടുത്തുകൊണ്ട് വടക്കന് അതിര്‍ത്തി പുനര്‍നിര്‍ണയിക്കുക എന്നതായിരുന്നു അത്. 1914-ല് സിംലയില്‍വെച്ച് ബ്രിട്ടന്, ചൈന, ടിബറ്റ് എന്നീ ത്രിരാഷ്ട്രങ്ങള് ചേര്‍ന്ന് ഒപ്പുവെച്ച കരാര്‍പ്രകാരം മക്മോഹന് രേഖ എന്നറിയപ്പെടുന്ന പുതിയ അതിര്‍ത്തി നിലവില്‍വന്നു. ടിബറ്റിനെ ആധുനികീകരിക്കാന് ദലൈലാമ ചിലതൊക്കെ ചെയ്‌തെങ്കിലും അതിനദ്ദേഹം അത്യുത്സാഹം കാട്ടിയില്ല. പാരമ്പര്യത്തില് കെട്ടുപിണഞ്ഞുകിടക്കുന്ന ഒരു ജനതയെ സമൂലമായി മാറ്റുന്നതിലുള്ള ബുദ്ധിമുട്ട് അദ്ദേഹം മനസ്സിലാക്കിയതുകൊണ്ടായിരിക്കാം അത്. 1933-ല് അദ്ദേഹത്തിന്റെ മരണശേഷം, ലാസയില് അധികാരം കൈയാളിയ റീജന്റുകള് പരസ്പരം പോരടിച്ചുതുടങ്ങി. അതുകൊണ്ടുതന്നെ, ചൈനീസ് നിയന്ത്രണങ്ങളില്ലാതിരുന്നിട്ടും 1911-നും 1950-നുമിടയില് കാര്യമായ നേട്ടങ്ങളുണ്ടാക്കാന് ടിബറ്റിനായില്ല.\n'പീപ്പിള്‍സ് റിപ്പബ്ലിക് ഓഫ് ചൈന' രൂപവത്കരിച്ചശേഷം, ടിബറ്റിനെ സ്വതന്ത്രമാക്കുകയാണ് തങ്ങളുടെ ആദ്യലക്ഷ്യങ്ങളിലൊന്ന് എന്ന് അവര് പ്രഖ്യാപിച്ചപ്പോള് മാത്രമാണ് ടിബറ്റുകാര് 'ഉറക്ക'ത്തില്‍നിന്ന് ഞെട്ടിയുണര്‍ന്നത്. ഉടന്‍തന്നെ അവര്, ലാസയില് പരിശീലനത്തിലായിരുന്ന തങ്ങളുടെ പതിന്നാലാമത് ദലൈലാമയെ സ്ഥാനത്ത് അവരോധിച്ചു. സഹായത്തിനായി അവര് യു.എന്നിനെയും യു.എസ്. എ. മുതല് ഇന്ത്യ വരെയുള്ള രാജ്യങ്ങളെയും സമീപിച്ചു. തങ്ങളുടെ പഴയ സുഹൃത്തുക്കളായ ബ്രിട്ടനില്‍നിന്നും ഇന്ത്യയില്‍നിന്നുമുള്ള വേര്‍പാട് അവര്‍ക്കു തിരിച്ചടിയായിരുന്നു. ടിബറ്റിലെ സായുധ ഇടപെടല്‍കൊണ്ട് അന്താരാഷ്ട്ര തലത്തിലുണ്ടാകാന്‍പോകുന്ന പ്രത്യാഘാതങ്ങളെക്കുറിച്ച് ബെയ്ജിങ്ങിനു മുന്നറിയിപ്പു നല്‍കാന് ജവാഹര്‍ലാല് നെഹ്രു ശ്രമിച്ചു. പക്ഷേ, തങ്ങളുടെ ആഭ്യന്തരപ്രശ്‌നമാണെന്നു പറഞ്ഞ് അതെല്ലാം ചൈന തള്ളി. ഗത്യന്തരമില്ലാതെ, 1951 മേയില് ചൈനയുമായി പതിനേഴിന നിര്‍ദേശങ്ങളടങ്ങിയ കരാറില് ടിബറ്റ് ഒപ്പുവെച്ചു. ദലൈലാമയുടെ അധികാരങ്ങള് ഉള്‍പ്പെടെ ടിബറ്റിലെ നിലവിലുള്ള ഭരണരീതികളില് ഒരു മാറ്റവും വരുത്തില്ലെന്നതായിരുന്നു കരാറിലെ പ്രധാന വ്യവസ്ഥകളിലൊന്ന്. അതോടെ, ടിബറ്റില് സമാധാനാന്തരീക്ഷം നിലവില്‍വന്നു. 1955-ല് പീപ്പിള്‍സ് റിപ്പബ്ലിക് ഓഫ് ചൈനയുടെ സ്റ്റിയറിങ് കമ്മിറ്റിയുടെ വൈസ് പ്രസിഡന്റായി ദലൈലാമയെ നിയമിക്കുന്ന അവസ്ഥവരെയുണ്ടായി.\nഎന്നാല്, 1956 മുതല് സ്ഥിതി മാറിത്തുടങ്ങി. കിഴക്കന് മേഖലയിലെ ജനതയ്ക്കിടയില് (ഖംപകള്) ഭൂമി കൂട്ടുടമസ്ഥതയില് കൊണ്ടുവരാന് ആരംഭിച്ചതോടെയായിരുന്നു അത്. ആ മേഖല ടിബറ്റിനു പുറത്തായാണ് ചൈന കണക്കാക്കിയിരുന്നത്. അതുകൊണ്ടുതന്നെ ടിബറ്റിനു സമാനമായ പ്രത്യേകപദവി ഈ മേഖലയ്ക്ക് നല്‍കിയിരുന്നതുമില്ല. ഇതില് ഖംപകള് ചൈനയ്‌ക്കെതിരേ ശക്തമായി പ്രതിഷേധിച്ചു. ഇത് ചൈനയ്‌ക്കെതിരായ ആദ്യ പ്രക്ഷോഭമായി വളര്‍ന്നു. ചൈനീസ് പട്ടാളത്തിന്റെ ഒരുവിഭാഗം ഈ പ്രക്ഷോഭത്തെ അടിച്ചമര്‍ത്താനായി നീങ്ങി. മറ്റൊരു വിഭാഗം പട്ടാളത്തെ ടിബറ്റിന്റെ ഇതരപ്രദേശങ്ങളില് വിന്യസിച്ചു. അവസാനമായി ലാസയും ചൈനീസ് പട്ടാളത്തിന്റെ വരുതിയിലായി. പ്രക്ഷോഭം കൂടുതല് കുഴപ്പത്തിലേക്കു നീങ്ങിയതോടെ, ചൈനീസ് പട്ടാളം തന്നെ അറസ്റ്റുചെയ്‌തേക്കുമെന്ന് ദലൈലാമയ്ക്കു മനസ്സിലായി. ഇതോടെ, രഹസ്യമായി അദ്ദേഹം അവിടെനിന്നു രക്ഷപ്പെട്ടു. 1959 മാര്‍ച്ച് 31-ന് അദ്ദേഹം ഇന്ത്യന് അതിര്‍ത്തിയിലെ ഖിന്‍സമാനെയിലെത്തി. ദലൈലാമ രക്ഷപ്പെട്ടെന്നു മനസ്സിലായതോടെ ചൈനീസ് പട്ടാളം ടിബറ്റന് ജനതയ്ക്കുമേല് അഴിഞ്ഞാടി. രാജ്യം മുഴുവന് അവര് നിയന്ത്രണത്തിലാക്കി.\nദലൈ ലാമയെയും സംഘത്തെയും ജവാഹർലാൽ നെഹ്രു\nദലൈലാമയുടെ മടക്കത്തിനുശേഷം ആറുപതിറ്റാണ്ട് പിന്നിടുമ്പോള് ടിബറ്റിന്റെ ഭൂമിശാസ്ത്രത്തിലും ജനസംഖ്യയിലും സമൂലമായ മാറ്റങ്ങള് വന്നിട്ടുണ്ട്. ദേവാലയങ്ങളുടെയും സന്ന്യാസവിഹാരങ്ങളുടെയും തകര്‍ച്ച, പഞ്ചന്‍ലാമയെപ്പോലുള്ള നേതാക്കളെ തടവിലാക്കല് തുടങ്ങിയവ വലിയ സാംസ്‌കാരികമാറ്റങ്ങള്‍ക്ക് വഴിതുറന്നു. ചൈനയില് ഡെങ് സിയാവോപെങ്ങിന്റെ ഭരണത്തിന്റെ ആദ്യനാളുകളില് ടിബറ്റിന് ചില പ്രതീക്ഷകളുണ്ടായിരുന്നു. കാരണം, അക്കാലത്ത് ടിബറ്റില് ചൈന ചില പരിഷ്‌കരണനടപടികള്‍ക്ക് ശ്രമിക്കുകയും അവിടെ ജനങ്ങള്‍ക്കുണ്ടായിരുന്ന നിയന്ത്രണങ്ങളില് അയവുവരുത്തുകയും ചെയ്തു. എന്നാല്, ഇതൊന്നും ടിബറ്റന് ജനതയുടെ വൈരത്തിന്റെ അഗ്‌നിയെ കെടുത്താന്‍പോന്നതായിരുന്നില്ല. അത് മറ്റൊരു കലാപാഗ്‌നിയായി രൂപാന്തരപ്പെട്ടതോടെ 1989 മാര്‍ച്ചില് ചൈന ടിബറ്റില് പട്ടാളനിയമം നടപ്പാക്കി.\n1990-നുശേഷം ടിബറ്റില് ചൈന പിടിമുറുക്കുന്നതാണു കണ്ടത്. ചൈനയില്‍നിന്ന് ടിബറ്റിലേക്ക് ഹാന് വംശജരുടെ വന്‍തോതിലുള്ള കുടിയേറ്റത്തെ അവര് പ്രോത്സാഹിപ്പിച്ചു. ടൂര് ഗൈഡുകള്‍ക്ക് ലൈസന്‍സ് നല്‍കാനുള്ള പരീക്ഷ ചൈനീസ് ഭാഷയില് മാത്രമായി നടത്താനുള്ള തീരുമാനം കുടിയേറ്റക്കാര്‍ക്ക് പ്രയോജനംചെയ്തു. ചെറുപട്ടണത്തിലേക്കുകൂടി കുടിയേറാന് തയ്യാറായിനിന്നവരായിരുന്നു ഇക്കൂട്ടത്തില് പലരും. ടിബറ്റിലേക്കുള്ള അതിവേഗ റെയിലിന്റെ നിര്‍മാണം ചൈന-ടിബറ്റ് യാത്ര അനായാസമാക്കി. ടിബറ്റന് ഭാഷ പഠിപ്പിക്കുന്ന സ്‌കൂളുകള് കുറഞ്ഞത് ആ ഭാഷയുടെ പുരോഗതിക്ക് പ്രതിബന്ധമായി. ഉന്നതവിദ്യാഭ്യാസത്തിന് ചൈനീസ് ഭാഷ പഠിക്കേണ്ടിവന്നതും സാംസ്‌കാരിക വിപ്ലവകാലത്ത് സന്ന്യാസവിഹാരങ്ങള് തകര്‍ക്കപ്പെട്ടതും ടിബറ്റന് സംസ്‌കാരത്തിന് കനത്ത തിരിച്ചടിയായി. ഇതിനുപുറമേ, ടിബറ്റന് പീഠഭൂമിയില്‍നിന്നുള്ള അനിയന്ത്രിത ധാതുഖനനവും ആണവമാലിന്യങ്ങള് തള്ളുന്നതും കൂടുതല് പ്രശ്‌നങ്ങള് സൃഷ്ടിച്ചു. ഹിമാലയന് പരിസ്ഥിതിമേഖലയുടെ തകര്‍ച്ചയ്ക്ക് ആക്കംകൂട്ടുന്നതായിരുന്നു ഖനനം. പതുക്കെപ്പതുക്കെ ടിബറ്റുകാര് ദരിദ്രരാവുകയും സമൂഹത്തില് പ്രാന്തവത്കരിക്കപ്പെടുകയും ചെയ്തു. സ്വന്തം രാജ്യത്ത് അവര്‍ക്ക് ചേരിനിവാസികളെപ്പോലെ ജീവിതം കഴിച്ചുകൂട്ടേണ്ടിവന്നു.\nഎന്നാല്, വിദേശത്തുള്ള ടിബറ്റുകാര് ഈസമയത്ത് ചില പുരോഗതികള് കൈവരിച്ചിരുന്നു. അഭയാര്‍ഥികളെ പുനരധിവസിപ്പിക്കാനും ടിബറ്റന് സ്‌കൂളുകള് സ്ഥാപിച്ച് അവര്‍ക്ക് വിദ്യാഭ്യാസം നല്‍കാനും വിദേശത്ത് കുടിയേറിയ ടിബറ്റുകാര്‍ക്കിടയില് ഉന്നതസാക്ഷരത കൊണ്ടുവരാനുമായി ദലൈലാമ ഇന്ത്യാ ഗവണ്‍മെന്റുമായി ചേര്‍ന്ന് പ്രവര്‍ത്തിച്ചു. ഇത് ജീവിതമാര്‍ഗം കണ്ടെത്തുന്നതിലെ വെല്ലുവിളികള് നേരിടാന് അവരെ പ്രാപ്തരാക്കി. ഏറ്റവും സ്‌നേഹിക്കപ്പെടുന്ന പ്രശസ്തനായ ആഗോള ആത്മീയനേതാവായി ദലൈലാമ മാറുകയും ചെയ്തു. സ്വന്തമായ പാരമ്പര്യവും സംസ്‌കാരവുമുള്ള ലാമയുടെ രാജ്യത്തിന്റെ 'അസ്തമയ'വും സ്വന്തം രാജ്യത്ത് ടിബറ്റുകാരുടെ പ്രാന്തവത്കരണവുെമാക്കെയാണ് 70 വര്‍ഷത്തെ ചൈനീസ് കമ്യൂണിസ്റ്റ് പാര്‍ട്ടിയുടെ ഭരണത്തിന്റെ അനന്തരഫലം. ടിബറ്റില് തുടരാന് തീരുമാനിച്ചവരെക്കാള് ഇന്ന് മികച്ച ജീവിതം നയിക്കുന്നത് അവിടം വിട്ടുപോയവരാണെന്നു പറയുന്നത് അതിശയോക്തിയല്ല. ചൈനീസ് ഭരണകൂടത്തിന്റെ ദുഷ്ടബുദ്ധി ചൂണ്ടിക്കാട്ടാന് ഇതിനെക്കാള് നല്ലൊരു താരതമ്യം വേറെയില്ല.\n(റബ്ബര്‍ബോഡിന്റെ ചെയര്‍മാനും എക്‌സിക്യുട്ടീവ് ഡയറക്ടറുമാണ് ലേഖകന്)\nContent Hightlights: The Tibetan conflict; How China crushed the Tibet\nചൈനീസ് സമ്പദ്ഘടന ശക്തമായി തിരിച്ചുവരുന്നു


സെർബിയൻ-അമേരിക്കക്കാരനായ ഒരു കണ്ടുപിടിത്തക്കാരനും, വൈദ്യുതി എഞ്ചിനീയറും, മെക്കാനിക്കൽ എഞ്ചിനീയറും, ഭാവി‌കാഴ്ചപ്പാടുള്ളയാളും ഇന്നത്തെ വൈദ്യുതിവിതരണസമ്പ്രദായം പ്രത്യാവർത്തിധാരാവൈദ്യുതി (AC) ആയിത്തീരാൻ മുഖ്യ���ങ്കുവഹിച്ചയാളും ആയിരുന്നു നിക്കോള ടെസ്‌ല (10 ജൂലൈ 1856 –7ജനുവരി 1943). വൈദ്യുതിയുടെ വ്യാവസായികോപയോഗത്തിന് പ്രധാനസംഭാവനകൾ നൽകിയ അദ്ദേഹം ഭൂമുഖത്തിൽ വെളിച്ചം വിതറിയ വ്യക്തി എന്നറിയപ്പെടുന്നു. ടെസ്‌ലയുടെ പേറ്റന്റുകളും സൈദ്ധാന്തികഗവേഷണങ്ങളുമാണ് ഇന്നത്തെ പ്രത്യാവർത്തിധാരാവൈദ്യുതോപകരണങ്ങൾക്ക് അടിസ്ഥാനം. അദ്ദേഹത്തിന്റെ എ. സി. മോട്ടോർ കണ്ടുപിടിത്തം രണ്ടാം വ്യാവസായികവിപ്ലവത്തിന് വഴിതെളിച്ചു.\nതായ്‌വാനിലെ ദേശീയോദ്യാനങ്ങൾ സംരക്ഷിതപ്രദേശങ്ങളാണ്. 7,489.49 ചതുരശ്ര കിലോമീറ്റർ (2,891.71 sq mi) വിസ്തീർണ്ണത്തിൽ വ്യാപിച്ചുകിടക്കുന്ന ഒൻപത് ദേശീയോദ്യാനങ്ങളാണ് ഇവിടെയുള്ളത്. എല്ലാ ദേശീയോദ്യാനങ്ങളും മിനിസ്ട്രി ഓഫ് ദ ഇൻ്റീരിയർ ഭരണത്തിൻകീഴിലാണ് നിലനിൽക്കുന്നത്. 1937-ൽ തായ്‌വാനിലെ ജാപ്പനീസ് ഭരണത്തിൻ കീഴിലായിരുന്നു ആദ്യത്തെ ദേശീയോദ്യാനം നിലവിൽവന്നത്. രണ്ടാം ലോകമഹായുദ്ധത്തിനുശേഷം സ്വേച്ഛാധിപത്യ ഭരണവും തായ്വാനിലെ മാർഷൽ നിയമവും കാരണം പരിസ്ഥിതി സംരക്ഷിക്കുന്നതിനുള്ള ശബ്ദം നിർത്തിവച്ചിരുന്നു. തുടർന്ന് 1972-ൽ ദേശീയോദ്യാനനിയമം പാസ്സാക്കുകയും അവസാനം ആദ്യത്തെ ദ���ശീയോദ്യാനം പുതിയതായി 1984-ൽ വീണ്ടും നിലവിൽ കൊണ്ടുവന്നു.\n1649 - ഇംഗ്ലണ്ടിനെ കോമൺ‌വെൽത്തായി പ്രഖ്യാപിക്കുന്ന ആക്ട് ലോംഗ് പാർലമെന്റ് പാസാക്കുന്നു. അടുത്ത പതിനൊന്നു വർഷത്തേക്ക് ഇംഗ്ലണ്ട് ഒരു റിപ്പബ്ലിക് ആയി നിലകൊള്ളുന്നു.\n1848 - മെക്സിക്കൻ-അമേരിക്കൻ യുദ്ധം: യുദ്ധം അവസാനിപ്പിച്ചുകൊണ്ട് മെക്സിക്കോ ഗ്വാഡലൂപ്പെ ഹിഡാൽഗോ ഉടമ്പടി അംഗീകരിക്കുന്നു. കാലിഫോർണിയ, നെവാദ, യൂറ്റാ, നിലവിൽ മറ്റു അഞ്ച് അമേരിക്കൻ സംസ്ഥാനങ്ങളിൽ ഉൾപ്പെട്ട പ്രദേശങ്ങൾ എന്നിവ മെക്സിക്കോ അമേരിക്കയ്ക്ക് 15 ദശലക്ഷം അമേരിക്കൻ ഡോളറിനു അടിയറവയ്ക്കുന്നു.\n2009 - എൽ.റ്റി.റ്റി.ഇ.യുടെ സ്ഥാപകനും, തലവനുമായിരുന്ന വേലുപ്പിള്ള പ്രഭാകരനെ വധിച്ചെന്ന് ശ്രീലങ്കൻ കരസേന വെളിവാക്കി.